ตั้งอยู่ หมู่ที่ ๔ บ้านแดนชุมพล ตำบลแดนชุมพล อยู่ห่างจากตัวอำเภอสอง ๑๒.๕ กิโลเมตร และตั้งอยู่ทางทิศเหนือ ของจังหวัดแพร่ การคมนาคมใช้ทางหลวงแผ่นดินหมายเลข ๑๐๑ ตำบลแดนชุมพลมีพื้นที่ ทั้งหมด ๗,๕๐๐ ไร่ ๑๒ ตารางกิโลเมตร เนื้อที่เกษตรจำนวน ๓,๕๒๐ ไร่ พื้นที่ป่า ๓๐๐ ไร่ ที่อยู่อาศัย ๓,๖๘๐ ไร่ ประชากร ทั้งสิ้น ๓,๐๒๘ คน ครัวเรือน จำนวน ๘๑๖ ครัวเรือน

ทิศเหนือ ติดต่อกับ ตำบลทุ่งน้าว อำเภอสอง จังหวัดแพร่

ทิศใต้ ติดต่อกับ ตำบลหัวเมือง อำเภอสอง จังหวัดแพร่

ทิศตะวันออก ติดต่อกับ ตำบลแม่ยางร้อง อำเภอร้องกวาง จังหวัดแพร่

ทิศตะวันตก ติดต่อกับ ตำบลห้วยหม้าย อำเภอสอง จังหวัดแพร่

โดยทั่วไปพื้นที่ส่วนใหญ่เป็นพื้นที่ราบ และพื้นที่การเกษตร ประชากรส่วนใหญ่มีอาชีพเกษตรกรรม

สภาพอากาศโดยทั่วไปแบ่งออกเป็น ๓ ฤดู คือ ๑.

ฤดูฝน ระหว่างเดือนมิถุนายน – กันยายน มีฝนตกชุกและ ปริมาณมาก

ฤดูหนาว ระหว่างเดือนตุลาคม – กุมภาพันธ์ มีอากาศหนาว และเย็นจัด มีอุณหภูมิเฉลี่ย ๑๕ องศาเซลเซียส

ฤดูร้อน ระหว่างเดือนกุมภาพันธ์ – พฤษภาคม มีอุณหภูมิ สูงสุดโดยประมาณ ๓๕ องศาเซลเซียส