**ชื่องานวิจัย(ภาษาไทย)**

การศึกษาประวัติศาสตร์และวัฒนธรรมของกลุ่มชาติพันธุ์ลาวในจังหวัดสุพรรณบุรีและจังหวัดนครปฐม

**ชื่องานวิจัย(ภาษาอังกฤษ)**

A Study of History and Culture of Lao Ethnic Group in Suphanburi and Nakhonpathom Province

**กลุ่มงานวิจัย**

√ การบริหารจัดการท้องถิ่นแบบมีส่วนร่วม

* การจัดการสวัสดิการสังคมโดยชุมชน
* เกษตรกรรมยั่งยืน
* การเรียนรู้ของเด็กและเยาวชน
* การดูแลสุขภาพชุมชนโดยชุมชน
* การจัดการภัยพิบัติโดยชุมชนท้องถิ่น
* การลงทุนด้านสุขภาพโดยชุมชน

**สาขางานวิจัย**

* การศึกษา

√ มนุษย์ศาสตร์และศิลปกรรมศาสตร์

* สังคมศาสตร์ ธุรกิจ เละกฎหมาย
* วิทยาศาสตร์
* วิศวกรรมศาสตร์ การผลิต และการก่อสร้าง
* เกษตรศาสตร์
* สุขภาพและสวัสดิการ
* การบริการ

**วัตถุประสงค์**

1. เพื่อศึกษาประวัติศาสตร์และวัฒนธรรมกลุ่มชาติพันธุ์ลาวในจังหวัดสุพรรณบุรีและนครปฐม

2. เพื่อสร้างฐานข้อมูลทางประวัติศาสตร์และวัฒนธรรมกลุ่มชาติพันธุ์ลาวในจังหวัดสุพรรณบุรีและนครปฐมในรูปสื่ออิเล็คทรอนิกส์

3. เพื่ออนุรักษ์ประวัติศาสตร์และวัฒนธรรมกลุ่มชาติพันธุ์ลาวในจังหวัดสุพรรณบุรีและนครปฐม

**บทคัดย่อ**

ภูมิภาคตะวันตกประกอบด้วยกลุ่มชาติพันธุ์ที่หลากหลาย ไม่ว่าจะเป็น มอญ กะเหรี่ยง เขมร ไทยยวน และลาว ซึ่งในบรรดากลุ่มต่าง ๆ กลุ่มชาติพันธุ์ลาวเป็นกลุ่มที่มีจำนวนประชากรมากที่สุด ในด้านพื้นที่กลุ่มชาติพันธุ์ลาวกระจายตัวอยู่ในพื้นที่จังหวัดต่าง ๆ ในภูมิภาคตะวันตก ได้แก่ จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี รวมถึงบางพื้นที่ของจังหวัดกาญจนบุรี

จากการศึกษาข้อมูลการวิจัยชุมชนด้วยวิธีการเชิงชาติพันธุ์วรรณาแบบเร่งด่วน (RECAP) และการจัดเวทีสะท้อนข้อมูลชุมชนในพื้นที่ตำบลพลับพลาไชย จังหวัดสุพรรณบุรี และตำบลบางปลา จังหวัดนครปฐม พบว่าพื้นที่ดังกล่าวมีกลุ่มชาติพันธุ์ลาวรวมตัวอยู่ในพื้นที่อย่างหนาแน่น มีประวัติศาสตร์การตั้งถิ่นฐานที่ยาวนาน มีวัฒนธรรมของความเป็นลาวอย่างน่าสนใจ อย่างไรก็ตามทั้งประวัติศาสตร์และวัฒนธรรมที่น่าสนใจดังกล่าวยังไม่มีการศึกษาเก็บรวบรวมข้อมูลอย่างเป็นระบบ จึงทำให้คนรุ่นปัจจุบัน ไม่ทราบถึงที่มา และความสำคัญของกลุ่มชาติพันธุ์ของตนเอง ยิ่งไปกว่านั้นจากกระแสความเปลี่ยนแปลงของโลกในปัจจุบัน ส่งผลให้อัตลักษณ์ทางวัฒนธรรมของกลุ่มชาติพันธุ์ลาวเหล่านี้เริ่มสูญหาย หรือถูกแทนที่ด้วยวัฒนธรรมอื่น การล้มหายตายจากของผู้เฒ่าผู้แก่ที่มีความทรงจำทางประวัติศาสตร์ในหมู่บ้าน รวมถึงความจำเป็นทางเศรษฐกิจ และสภาพสังคมในยุคดิจิตอล (Digital) ที่มีอิทธิพลต่อชีวิตประจำวันของเยาวชน ล้วนเป็นปัจจัยสำคัญที่ทำให้ความเป็นลาวสูญหายไป

ดังนั้น จากสภาพปัญหาดังกล่าวข้างต้นคณะผู้วิจัยและพื้นที่ที่จะดำเนินการวิจัยจึงมีความเห็นร่วมกันว่าควรมีการศึกษาประวัติศาสตร์และวัฒนธรรมกลุ่มชาติพันธุ์ลาว การรวบรวมประวัติศาสตร์ และวัฒนธรรมกลุ่มชาติพันธุ์ลาว รวมถึงสร้างฐานข้อมูลทางประวัติศาสตร์และวัฒนธรรมกลุ่มชาติพันธุ์ลาวในพื้นที่จังหวัดสุพรรณบุรีและนครปฐม เนื่องจากหากไม่รีบดำเนินการศึกษาค้นคว้าในประเด็นดังกล่าวจะส่งผลให้ประวัติศาสตร์และวัฒนธรรมของกลุ่มชาติพันธุ์ลาวในพื้นที่จังหวัดสุพรรณบุรีและนครปฐมสูญหายไปจนหมด แต่หากคณะผู้วิจัยเร่งทำการศึกษาจะเป็นประโยชน์ต่อกลุ่มชาติพันธุ์ลาวในด้านการอนุรักษ์อัตลักษณ์ทางกลุ่มชาติพันธุ์ ตลอดจนเป็นประโยชน์ต่อองค์กรปกครองส่วนท้องถิ่นและองค์กรปกครองส่วนจังหวัดสุพรรณบุรีและนครปฐมในการเผยแพร่ประวัติศาสตร์และวัฒนธรรมของ กลุ่มชาติพันธุ์ลาวในพื้นที่ของตนเพื่อพัฒนาเป็นแหล่งท่องเที่ยวเชิงชาติพันธุ์ต่อไป

**ผู้ร่วมวิจัย**

1. อาจารย์ ดร.ปรารถนา แซ่อึ๊ง
2. อาจารย์ไพโรจน์ แก้วเขียว
3. อาจารย์ธารา จันทร์อนุ
4. อาจารย์กุลยา สกุลนคร

**ผู้เชี่ยวชาญในพื้นที่**

1. นายเอกวิทย์ ชาวนาสวน
2. พระครูภาวนาโพธิวงศ์
3. นายไพฑูร แพงเงิน
4. นายประสิทธิ์ ทองโต่น