**ตำบลสถาน**

เดิมขื่อ ขุนสถาน มีจำนวนหมู่บ้านเดิม 22 หมู่บ้าน ปกครองโดยกำนันศรี ตั้งแต่ปีพ.ศ. 2435 จนกระทั่งปีพ.ศ. 2448 ได้รวมการปกครองกับตำบลปัว และแยกการปกครองเป็นตำบลสถาน ตั้งแต่ปีพ.ศ. 2504 และเมื่อปีพ.ศ. 2522 แยกตำบลไชยวัฒนาออกจำนวน 8 หมู่บ้าน ปัจจุบันมีจำนวนหมู่บ้านทั้งหมด 13 หมู่บ้าน อยู่ในเขตเทศบาลตำบลปัวจำนวน 1 หมู่บ้าน อยู่ในเขตตำบลสถาน จำนวน 12 หมู่บ้าน ได้รับการประกาศจัดตั้งเป็นองค์การบริหารส่วนตำบล จากกระทรวงมหาดไทยตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ เมื่อวันที่ ๒๓ กุมภาพันธ์ ๒๕๔๐ ปัจจุบันองค์การบริหารส่วนตำบลสถาน ตั้งอยู่เลขที่ 111 หมู่ที่ 9 ตำบลสถาน อำเภอปัว จังหวัดน่าน โดยห่างจากตัวจังหวัดน่านไปทางเหนือ เป็นระยะทาง 60 กิโลเมตร และห่างจากที่ว่าการอำเภอปัวไปทางทิศเหนือ เป็นระยะทาง 5 กิโลเมตรโดยตำบลสถาน มีอาณาเขตติดต่อ ดังนี้

ทิศเหนือ ติดต่อกับ อำเภอเชียงกลาง จังหวัดน่าน

ทิศใต้ ติดต่อกับ ตำบลวรนคร อำเภอปัว จังหวัดน่าน

ทิศตะวันออก ติดต่อกับ ตำบลสกาด และตำบลภูคา อำเภอปัว จังหวัดน่าน

ทิศตะวันตก ติดต่อกับ ตำบลไชยวัฒนาและตำบลปัว อำเภอปัว จังหวัดน่าน

**1.2 ลักษณะภูมิประเทศ**

พื้นที่ในตำบลสถานมีความลาดเอียงจากทางทิศตะวันออกจากความสูงระดับน้ำทะเลปานกลาง 380-850 เมตร โดยลาดเอียงจากหมู่ที่ 6, 5, 7, 8, 11, 4, 12, 3, 10, 2 ,13, 9 ตามลำดับ สามารถจำแนกลักษณะภูมิประเทศได้ดังนี้

1. พื้นที่ราบ 13 % ของพื้นที่ คิดเป็น 18.4 ตารางกิโลเมตร หรือ 11,456.25 ไร่

2. พื้นที่ภูเขาป่าไม้ 46 %ของพื้นที่ คิดเป็น 64.9 ตารางกิโลเมตร หรือ 40,537.5 ไร่

3. พื้นที่น้ำ 10 % ของพื้นที่ คิดเป็น 14 ตารางกิโลเมตร หรือ 8,812.5 ไร่

4. พื้นที่ป่าไม้ 31 % ของพื้นที่ คิดเป็น 43 ตารางกิโลเมตร หรือ 27,318.7 ไร่

**1.3 ลักษณะภูมิอากาศ**

มีความแตกต่างกันของฤดูกาลโดยอากาศจะร้อนอบอ้าวในฤดูร้อน และหนาวเย็นในฤดูหนาวโดยได้รับอิทธิพลจากลมมรสุมตะวันตกเฉียงใต้พัดพาเอาความชุ่มชื้นมาสู่ภูมิภาค ทำให้มีผลตกชุกในเดือนพฤษภาคมถึงเดือนกันยายน ซึ่งเป็นช่วงฤดูฝนและจะได้รับอิทธิพลจากลมมรสุมตะวันออกเฉียงเหนือพัดพาเอาความหนาวเย็นสู่ภูมิภาค ในเดือนตุลาคมถึงกุมภาพันธ์และในช่วงเดือนมีนาคมถึงเมษายน จะได้รับอิทธิพลจากลมมรสุมตะวันออกเฉียงใต้ทำให้มีสภาพอากาศร้อน

นอกจากนี้ตำบลสถานยังมีสภาพภูมิประเทศโดยรอบ เป็นหุบเขาและภูเขาสูงชันมากทิวเขาวางตัวในแนวเหนือใต้ ทำให้บริเวณยอดเขาสามารถรับความกดอากาศสูงที่แผ่มาจากประเทศจีนในฤดูหนาวได้อย่างทั่วถึงและเต็มที่ ขณะเดียวกันที่ทิวเขาวางตัวเหนือใต้ทำให้เสมือนกำแพงปิดกั้นลมมรสุมทางทิศตะวันออกรวมทั้งยังมีระดับความสูงเฉลี่ยบนยอดเขากับความสูงเฉลี่ยที่ผิวแตกต่างกันมากและยังมีระดับความสูงเหนือระดับน้ำทะเล จากปัจจัยทั้งหลายเหล่านี้ในตอนกลางวัน ถูกอิทธิพลของแสงแดดเผา ทำให้อุณหภูมิร้อนมากและในตอนกลางคืนจะได้รับอิทธิพลของลมภูเขา พัดลงสู่หุบเขาทำให้อากาศเย็นในตอนกลางคืน

**1.5 ลักษณะของแหล่งน้ำ**

มีแหล่งน้ำที่ใช้สำหรับ อุปโภค-บริโภค จำนวน 4 แห่ง แหล่งน้ำทั้ง 4 แห่งเคยเป็นแหล่งน้ำที่เกิดขึ้นตามธรรมชาติและและบางแห่งองค์การบริหารส่วนตำบลสถานได้ดำเนินการปรับปรุงก่อสร้างขึ้นใหม่เพื่อเพียงพอกับการอุปโภคและบริโภคของประชาชน ดังนี้

ห้วย 11 แห่ง อ่างเก็บน้ำ ๓ แห่ง

แม่น้ำ 1 แห่ง ฝาย 5 แห่ง

อื่นๆ *(ระบุ)* - แห่ง

**1.6 ลักษณะของไม้และป่าไม้**

ตำบลสถานส่วนใหญ่จะเป็นป่าดิบแล้ง ที่เป็นป่าประเภทไม่ผลัดใบ ที่มีไม้ผลัดในเข้ามาขึ้นผสมอยู่ค่อนข้างมากในฤดูแล้งปริมาณใบบนพื้นป่าจะสูงกว่าป่าดิบชื้นมากโครงสร้างของป่าโดยทั่วไปเรือนยอดแบ่งเป็น 3 ชั้น ป่านี้มีการกระจายตั้งแต่ตอนบนของเทือกเขาถนนธงไชย ขึ้นมาจนกระทั่งถึงภาคเหนือ โดยทั่วไปจะพบเป็นพื้นที่ไม่กว้างขวางมากนักสลับกันไปกับป่าดงดิบชนิดอื่นๆ ทางภาคเหนือและภาคตะวันออกเฉียงเหนือ พบปรากฏผสมกับป่าผสมกับป่าผสมผลัดใบ ป่าดิบแล้งที่เกิดเป็นผืนใหญ่ ป่าดิบแล้งคงสภาพอยู่ได้เนื่องจากมีฤดูกาลที่แห้งแล้งต่อเนื่องกันอย่างน้อยสามเดือน ดินลึกแต่กักเก็บน้ำไม่ดีนัก พืชที่ชอบน้ำมากจึงขึ้นอยู่ไม่ได้และมีพันธ์ไม้ผลัดใบเข้ามาผสม พันธ์ไม้เด่นในเรือนยอดได้แก่ ตะเคียนหิน เคี่ยมคะนอง ยางแดง กระบาก ขึ้นผสมกับพันธ์ไม้ผลัดใบ เช่น มะค่าโมง ตะแบกใหญ่ สมพง ปออีเก้ง ไม้ดัชนีชั้นรอง ได้แก่ พลองใบเล็ก พลองใบใหญ่ กัดลิ้น ค้างคาว กระเบากลัก ฝิ่นต้น และข่อยหนาม ป่าดิบแล้งมีกล้วยไม้หลายชนิด

**2. ด้านการเมือง/การปกครอง**

**2.1 เขตการปกครอง**

ตำบลสถาน แบ่งเป็นหมู่บ้านตามเขตลักษณะการปกครองท้องที่ จำนวน 12 หมู่บ้าน และอยู่ในเขตรับผิดชอบของเทศบาล 1 หมู่บ้าน รวมเป็น 13 หมู่บ้าน

1. บ้านนาป่าน หมู่ที่ 1(เขตเทศบาล)

2.บ้านส้านหมู่ที่ 2

3.บ้านส้านเหล่าหมู่ที่ 3

4.บ้านดอนสถานหมู่ที่ 4

5.บ้านห้วยล้าหมู่ที่ 5

6.บ้านนาฝางหมู่ที่ 6

7.บ้านป่าเหียงหมู่ที่ 7

8.บ้านใหม่ชัยเจริญหมู่ที่ 8

9.บ้านสันติสุขหมู่ที่ 9

10.บ้านพรสวรรค์หมู่ที่ 10

11.บ้านต้นผึ้งหมู่ที่ 11

12.บ้านดอนสถานหนึ่งหมู่ที่ 12

13.บ้านส้านหนึ่งหมู่ที่ 13

**3. ประชากร**

**3.1 ข้อมูลเกี่ยวกับจำนวนประชากร**

|  |  |  |  |  |
| --- | --- | --- | --- | --- |
| **ตำบล/หมู่บ้าน** | **ชาย** | **หญิง** | **รวม** | **ครัวเรือน** |
| หมู่ที่ 2 ส้าน  หมู่ที่ 3 ส้านเหล่า  หมู่ที่ 4 ดอนสถาน  หมู่ที่ 5 ห้วยล้า  หมู่ที่ 6 นาฝาง  หมู่ที่ 7 ป่าเหียง  หมู่ที่ 8 ใหม่ชัยเจริญ  หมู่ที่ 9 สันติสุข  หมู่ที่ 10 พรสวรรค์  หมู่ที่ 11 ต้นผึ้ง  หมู่ที่ 12 ดอนสถานหนึ่ง  หมู่ที่ 13 ส้านหนึ่ง | 242  140  307  290  311  219  133  206  121  62  324  260 | 265  153  339  248  313  236  166  196  108  71  323  243 | 507  293  646  538  624  455  299  402  229  133  647  503 | 185  94  220  166  175  144  111  142  62  43  191  180 |
| **รวม** | 2,615 | 2,661 | 5,376 | 1,713 |

**4. สภาพทางสังคม**

**4.1 การศึกษา**

1. โรงเรียนประถมศึกษา จำนวน 3 แห่ง

- โรงเรียนบ้านส้าน (คุรุราษฎร์รังสรรค์)

- โรงเรียนจตุราษฏร์

- โรงเรียนบ้านนาฝาง

2. ศูนย์พัฒนาเด็กเล็ก จำนวน 1 แห่ง

- ศูนย์พัฒนาเด็กเล็กอง์การบริหารส่วนตำบลสถาน

3. วัด จำนวน 7 แห่ง

- วัดส้าน

- วัดส้านเหล่า

- วัดดอนสถาน

- วัดห้วยล้า

- วัดนาฝาง

- วัดป่าเหียง

- วัดใหม่ชัยเจริญ

4. สำนักสงฆ์ จำนวน 1 แห่ง

- สำนักสงฆ์สันติสุข

5. โบสถ์คริสต์ จำนวน 1 แห่ง

- โบสถ์คริสจักร

**4.2 สาธารณสุข** จำนวน 1แห่ง

- โรงพยาบาลส่งเสริมสุขภาพตำบลสถาน

**การเกษตร**

ประชากรในเขตตำบลสถาน ร้อยละ ๗๐ ประกอบอาชีพเกษตรกรรม ผลผลิตทางการเกษตรที่สำคัญได้แก่ข้าว ข้าวโพด ดังนี้

- อาชีพเกษตรกรรม ร้อยละ ๗๐ ของจำนวนประชากรทั้งหมด

- อาชีพเลี้ยงสัตว์ ร้อยละ 5 ของจำนวนประชากรทั้งหมด

- อาชีพรับจ้าง ร้อยละ 21 ของจำนวนประชากรทั้งหมด

- อาชีพค้าขาย ร้อยละ 5 ของจำนวนประชากรทั้งหมด

**8. ศาสนา ประเพณี วัฒนธรรม**

**8.1 การนับถือศาสนา**

- ผู้ที่นับถือศาสนาพุทธร้อยละ๙๘

วัด 7แห่ง

สำนักสงฆ์ ๑แห่ง

- ผู้ที่นับถือศาสนาคริตส์ ร้อยละ ๒

โบสถ์คริตส์ 1 แห่ง

**8.2 ประเพณีและงานประจำปี**

- ประเพณีวันขึ้นปีใหม่

- ประเพณีการตานก๋วยสลาก

- ประเพณีสืบชะตาสะเดาะเคราะห์

- ประเพณีบายศรีสู่ขวัญ

- ประเพณีวันสงกรานต์

- ประเพณีลอยกระทง

- ประเพณีวันเข้าพรรษา ออกพรรษา

-ประเพณีทำบุญทอดผ้าป่า  
-ประเพณีทำบุญทอดกฐิน

**8.3 ภูมิปัญญาท้องถิ่น ภาษาถิ่น**

ภูมิปัญญาท้องถิ่น ประชาชนในเขตองค์การบริหารส่วนตำบลสถานได้อนุรักษ์ภูมิปัญญาท้องถิ่น ได้แก่ วิธีการทำเครื่องจักสารใช้สำหรับในครัวเรือน วิธีการเลี้ยงไหมและการทอผ้าไหม วิธีการทอเสื่อจากต้นกก และวิธีการจับปลาธรรมชาติ

ภาษาถิ่น ส่วนมากร้อยละ ๙๐ % พูดภาษาคำเมือง

**9. ทรัพยากรธรรมชาติ**

**9.1 น้ำ**

1. แม่น้ำ จำนวน 1 แห่ง

ลุ่มน้ำหลัก ได้แก่ แม่น้ำปัว ไหล่ผ่าน หมู่ที่ 6,5,4,12,2,13

2. หนองน้ำ/ห้วย จำนวน 11 แห่ง ได้แก่

1. ห้วยลอย หมู่ที่ 6

2. ห้วยกู้ หมู่ที่ 8

3. ห้วยไคร้ หมู่ที่ 12

4. ลำห้วยล้า หมู่ที่ 6

5. ห้วยศาลา หมู่ที่ 8

6. ห้วยลึก หมู่ที่ 12

7. ห้วยปูด หมู่ที่ 6

8. ห้วยเสือ หมู่ที่ 8

9. ห้วยดินหม้อ หมู่ที่ 12

10. หนองอีเติ้ม หมู่ที่ 8

11. ห้วยนา หมู่ที่ 12

3. อ่างเก็บน้ำ จำนวน 3 แห่ง ได้แก่

1. อ่างเก็บน้ำห้วยล้า

2. อ่างเก็บน้ำห้วยไคร้

3. อ่างเก็บน้ำห้วยบก

4. ฝาย จำนวน 5 แห่ง ได้แก่

1. ฝายหลวง บ้านดอนสถานหนึ่ง หมู่ที่ 12

2. ฝายทุ่งค่า บ้านดอนสถานหนึ่ง หมู่ที่ 12

3. ฝายนาดอนใต้ บ้านดอนสถานหนึ่ง หมู่ที่ 12

4. ฝายนาดอนประปา บ้านส้านหนึ่ง หมู่ที่ 13

5. ฝายลำน้ำปัว บ้านนาฝาง หมู่ที่ 6

**9.2 ป่าไม้**

ป่าไม้ในตำบลสถานส่วนใหญ่เป็น ป่าดิบแล้ง (Dry Evergreen Forest) มีอยู่ทั่วไปตามภาคต่าง ๆ ของประเทศตามที่ราบเรียบหรือตามหุบเขา มีความสูงจากระดับน้ำทะเลประมาณ 500 เมตรและมีปริมาณน้ำฝนระหว่าง 1,000-1,500 ม.ม. พันธุ์ไม้ที่สำคัญ เช่น[ยางแดง](https://th.wikipedia.org/w/index.php?title=%E0%B8%A2%E0%B8%B2%E0%B8%87%E0%B9%81%E0%B8%94%E0%B8%87&action=edit&redlink=1)[มะค่าโมง](https://th.wikipedia.org/wiki/%E0%B8%A1%E0%B8%B0%E0%B8%84%E0%B9%88%E0%B8%B2%E0%B9%82%E0%B8%A1%E0%B8%87)เป็นต้น พื้นที่ป่าชั้นล่างจะไม่หนาแน่นและค่อนข้างโล่งเตียน

**9.4 คุณภาพของทรัพยากรธรรมชาติ**

ในพื้นที่ขององค์การบริหารส่วนตำบลสถานส่วนมากเป็นพื้นที่สำหรับเพาะปลูก ที่อยู่อาศัย ร้านค้า สถานประกอบการ ตามลำดับ และมีพื้นที่เพียงเล็กน้อยที่เป็นพื้นที่สาธารณะ ทรัพยากรธรรมชาติในพื้นที่ได้แก่ ดิน น้ำ ต้นไม้ อากาศที่ไม่มีมลพิษ ปัญหาคือ เนื่องจากว่าพื้นที่บางส่วนเป็นดินเค็ม น้ำใต้ดินก็เค็ม หรือไม่ก็เป็นน้ำกร่อย ไม่สามารถที่จะนำน้ำจากใต้ดินมาใช้ในการอุปโภค-บริโภคได้ได้ ต้องอาศัยน้ำดิบจากแหล่งอื่น และน้ำฝน น้ำในการเกษตรก็ต้องรอฤดูฝน มีแหล่งน้ำใช้ในการเกษตรไม่เพียงพอ ปัญหาคือยังไม่สามารถหาแหล่งน้ำสำหรับการเกษตรได้เพิ่มขึ้น เพราะพื้นที่ส่วนมากเป็นของประชาชน เอกชน ปัญหาด้านขยะ เมื่อชุมชนแออัดขยะก็มากขึ้น การแก้ไขปัญหา องค์การบริหารส่วนตำบลสถานได้จัดทำโครงการเพื่อแก้ปัญหาให้กับประชาชนและเป็นไปตามความต้องการของประชาชนเช่น โครงการจัดหาถังขยะรองรับขยะให้ครอบคลุมทั้งพื้นที่โครงการปลูกต้นไม้ในวันสำคัญต่างๆ ในพื้นที่ของตนเองและที่สาธารณะรวมทั้งปรับปรุงสภาพภูมิทัศน์ของเมืองให้ร่มรื่นสวยงาม ให้เป็นเมืองน่าอยู่ เป็นที่พักผ่อนหย่อนใจของประชาชน ฯลฯ