**๑. ข้อมูลพื้นฐาน**

**๑.๑ ประวัติตำบล**

องค์การบริหารส่วนตำบลป่าสักมีที่ทำการ ตั้งอยู่ที่ เลขที่ ๙๙ บ้านข่วงแก้ว หมู่ที่ ๙ ตำบลป่าสัก อำเภอภูซาง จังหวัดพะเยา เป็นที่ตั้งของที่ว่าการอำเภอภูซางเดิมเคยเป็นที่ตั้งของเมืองเก่าแก่ของลานนาไทย มีชื่อเดิมเรียกว่า “เมืองเชียงแรง” โดยได้แยกตัวจากตำบลภูซาง เมื่อวันที่ ๑๔ กรกฎาคม ๒๕๓๘ ซึ่งกระทรวงมหาดไทยได้ประกาศตั้งและกำหนดเขตตำบลในท้องที่ขึ้นใหม่มีชื่อว่า “ตำบลป่าสัก” โดยมีผลตั้งแต่วันที่ ๑ สิงหาคม ๒๕๓๘ เป็นต้นมา และได้รับการยกฐานะจากสภาตำบลป่าสักเป็น “องค์การบริหารส่วนตำบลป่าสัก” ตามประกาศของกระทรวงมหาดไทย เมื่อวันที่ ๑๔ ธันวาคม ๒๕๔๒

**๑.๒ ข้อมูลทั่วไป**

**๑.๒.๑ ด้านภูมิศาสตร์**

**๑) ที่ตั้งของหน่วยงาน**

ตั้งอยู่ เลขที่ ๙๙ บ้านข่วงแก้ว หมู่ที่ ๙ ตำบลป่าสัก อำเภอภูซาง จังหวัดพะเยา

สภาพพื้นที่ องค์การบริหารส่วนตำบลป่าสัก มีพื้นที่รวมทั้งหมดประมาณ ๒๙ ตารางกิโลเมตร หรือประมาณ ๑๘,๐๐๐ ไร่สภาพพื้นที่ส่วนใหญ่ขององค์การบริหารส่วนตำบลป่าสักเป็นพื้นที่ราบลุ่มประมาณร้อยละ ๙๕ และมีพื้นที่สูงประมาณร้อยละ ๕ ของพื้นที่ทั้งหมด มีแม่น้ำเปื๋อย ลำห้วยช้างโค้ง ลำห้วยหัวเวียงและลำห้วยเหล็กไหลผ่าน

**๒) อาณาเขตติดต่อ**


ทิศเหนือ ติดต่อกับบ้านสถาน หมู่ที่ ๑ ตำบลภูซาง และประเทศสาธารณรัฐ

ประชาธิปไตยประชาชนลาว

ทิศตะวันออก ติดต่อกับบ้านปงใหม่ หมู่ที่ ๘ ตำบลทุ่งกล้วย

ทิศใต้ ติดต่อกับบ้านสบบง หมู่ที่ ๑๐ ตำบลสบบง

ทิศตะวันตก ติดต่อกับบ้านดอนไชย หมู่ที่ ๑๐ ตำบลเชียงแรง



**๓) เนื้อที่**

มีพื้นที่โดยประมาณ ๒๙ ตารางกิโลเมตร หรือประมาณ ๑๘,๐๐๐ ไร่

**๔) การปกครอง**

ตำบลป่าสัก เดิมอยู่ในเขตการปกครองของตำบลภูซาง และได้แยกตัวจากตำบลภูซาง เมื่อวันที่ ๑๔ กรกฎาคม ๒๕๓๘ ซึ่งกระทรวงมหาดไทยได้ประกาศตั้งและกำหนดเขตตำบลในท้องที่ขึ้นใหม่มีชื่อว่า “ตำบลป่าสัก” โดยมีผลตั้งแต่วันที่ ๑ สิงหาคม ๒๕๓๘ เป็นต้นมา และได้รับการยกฐานะจากสภาตำบลป่าสักเป็น “องค์การบริหารส่วนตำบลป่าสัก” ตามประกาศของกระทรวงมหาดไทย เมื่อวันที่ ๑๔ ธันวาคม ๒๕๔๒ ปัจจุบันได้แบ่งเขตการปกครองเป็น ๑๐ หมู่บ้าน

1. บ้านแก หมู่ที่ ๑
2. บ้านแก หมู่ที่ ๒
3. บ้านต้นผึ้ง หมู่ที่ ๓
4. บ้านป่าสัก หมู่ที่ ๔
5. บ้านม่วงชุม หมู่ที่ ๕
6. บ้านแกใหม่ หมู่ที่ ๖
7. บ้านป่าสัก ๒ หมู่ที่ ๗
8. บ้านม่วงใหม่สมบูรณ์ หมู่ที่ ๘
9. บ้านข่วงแก้ว หมู่ที่ ๙
10. บ้านเวียงแก หมู่ที่ ๑๐

**๕) ข้อมูลด้านประชากร** มีจำนวน ๔,๑๔๕ คน แยกเป็นชาย ๑,๕๔๓ คน หญิง ๑,๕๖๗ คน จำนวนครัวเรือน ๑,๐๑๖ ครัวเรือน มีความหนาแน่นโดยเฉลี่ย ๑๔๓ คน/ตารางกิโลเมตร

|  |  |  |  |  |
| --- | --- | --- | --- | --- |
| **ชื่อหมู่บ้าน** | **ครัวเรือน** | **ชาย** | **หญิง** | **รวม** |
| บ้านแก | ๑๐๗ | ๑๖๕ | ๑๘๒ | ๓๔๗ |
| บ้านแก | ๙๗ | ๑๓๘ | ๑๔๘ | ๒๘๖ |
| บ้านต้นผึ้ง | ๑๑๕ | ๑๗๓ | ๑๕๙ | ๓๓๒ |
| บ้านป่าสัก | ๑๑๑ | ๑๕๘ | ๑๗๘ | ๓๓๖ |
| บ้านม่วงชุม | ๑๐๔ | ๑๖๓ | ๑๖๖ | ๓๒๙ |
| บ้านแกใหม่นิคม | ๑๑๙ | ๒๑๓ | ๑๙๔ | ๔๐๗ |
| บ้านป่าสัก ๒ | ๘๕ | ๑๓๓ | ๑๓๐ | ๒๖๓ |
| บ้านม่วงใหม่สมบูรณ์ | ๘๓ | ๑๐๗ | ๑๐๗ | ๒๑๔ |
| บ้านข่วงแก้ว | ๘๖ | ๑๒๘ | ๑๓๙ | ๒๖๗ |
| บ้านเวียงแก | ๑๐๙ | ๑๖๕ | ๑๖๔ | ๓๒๙ |
| รวม | ๑,๐๑๖ | ๑,๕๔๓ | ๑,๕๖๗ | ๓,๑๑๐ |

ที่มา : ข้อมูลมาจากระบบข้อมูลตำบล (TCNAP) ณ วันที่ ๑๗ สิงหาคม ๒๕๕๙

**๑.๒.๒ ด้านการเมืองการปกครอง**

๑) การปกครอง

ด้านการเมืองและการปกครองของตำบลป่าสัก มีผู้บริหารท้องถิ่น ดังนี้

๑.๑ นายบุญส่ง เขียวใจ นายกองค์การบริหารส่วนตำบลป่าสัก

๑.๒ นายอนุรักษ์ กันทะเนตร รองนายกองค์การบริหารส่วนตำบลป่าสัก

๑.๓ นายราเชนต์ วงศ์ใหญ่ รองนายกองค์การบริหารส่วนตำบลป่าสัก

๑.๔ นายถนอม ชายวิชัย เลขานุการนายกองค์การบริหารส่วนตำบลป่าสัก

๑.๕ ว่าที่ร้อยเอกทูล จักรคำ ปลัดองค์การบริหารส่วนตำบล

ด้านการปกครองท้องที่ มีผู้นำชุมชน ได้แก่ กำนันและผู้ใหญ่บ้าน ปกครอง ดังนี้

๑.๑ นายวิวัฒน์ เวียนรอบ กำนัน

๑.๒ นายถวิล เบ็ญชา ผู้ใหญ่บ้าน หมู่ ๒

๑.๓ นายเดช หัวนา ผู้ใหญ่บ้าน หมู่ ๓

๑.๔ นายวีรศักดิ์ สักแกแก้ว ผู้ใหญ่บ้าน หมู่ ๔

๑.๕ นายธง เชียงแรง ผู้ใหญ่บ้าน หมู่ ๕

๑.๖ นายบุญร่วม เขียวใจ ผู้ใหญ่บ้าน หมู่ ๖

๑.๗ นายสุจิตร์ ไหวพินิจ ผู้ใหญ่บ้าน หมู่ ๗

๑.๘ นายดำรง ยะมงคล ผู้ใหญ่บ้าน หมู่ ๘

๑.๙ นายพัฒน์ สักแกแก้ว ผู้ใหญ่บ้าน หมู่ ๙

๑.๑๐ นายฮ่วน กันทะเนตร ผู้ใหญ่บ้าน หมู่ ๑๐

**๑.๒.๓. ด้านเศรษฐกิจ**

**๑) การประกอบอาชีพ โดยการจำแนกตามการประกอบอาชีพ**

ประชากรส่วนใหญ่ร้อยละ ๙๐ ประกอบอาชีพทางการเกษตร ทำนา ทำไร่ ทำสวน พืชที่ปลูก

ได้แก่ ข้าว ข้าวโพด ถั่วลิสง หอมแดง กระเทียม ยางพารา สำหรับไม้ผลส่วนใหญ่นิยมปลูกได้แก่ ลำไย มะขามหวาน การเลี้ยงสัตว์ส่วนใหญ่จะเลี้ยงสุกร โค กระบือ โดยเลี้ยงไว้ขายและบริโภค ด้านอุตสาหกรรมในครัวเรือน ได้แก่ การตัดเย็บเสื้อผ้าสำเร็จรูป และการถักผ้า

- ทำการเกษตร ร้อยละ ๗๐

- รับจ้าง ร้อยละ ๒๐

- อาชีพอื่น ๆ ร้อยละ ๑๐

**หน่วยธุรกิจในเขต องค์การบริหารส่วนตำบลป่าสัก**

- ปั้มน้ำมัน จำนวน ๒ แห่ง

- ปั๊มหลอด จำนวน ๑ แห่ง

- โรงสี จำนวน ๑๐ แห่ง

- โรงกลั่นสุราแช่พื้นบ้าน จำนวน ๓ แห่ง

- ร้านค้า จำนวน ๕๒ แห่ง

- ร้านซ่อมรถ/อุปกรณ์ไฟฟ้า จำนวน ๑๒ แห่ง

- ร้านจำหน่ายอาหาร จำนวน ๕ แห่ง

- ร้านตัดผม/เสริมสวย จำนวน ๖ แห่ง

- ร้านอินเตอร์เน็ท จำนวน ๕ แห่ง

- ตลาดสดหมู่บ้าน จำนวน ๒ แห่ง

**๑.๒.๔. ด้านสังคม**

**๑) ด้านการศึกษา**

|  |  |  |  |  |
| --- | --- | --- | --- | --- |
| **ลำดับที่** | **ชื่อโรงเรียน** | **สถานที่ตั้ง** | **จำนวนครู** | **จำนวนนักเรียน** |
| ๑ | โรงเรียนบ้านแก | ม.๑ | ๗ คน | ๔๕ คน |
| ๒ | โรงเรียนบ้านป่าสัก | ม.๔ | ๖ คน | ๗๗ คน |
| ๓ | โรงเรียนบ้านแกใหม่นิคม | ม.๖ | ๔ คน | ๓๔ คน |
| ๔ | โรงเรียนวัดม่วงชุมวิทยา | ม.๕ | ๑๒ คน | ๙๘ รูป |
| ๕ | ศูนย์พัฒนาเด็กเล็กตำบลป่าสัก | ม.๙ | ๘ คน | ๑๑๙ คน |
|  | รวม |  |  |  |

**ที่มา :** ข้อมูลมาจากระบบข้อมูลตำบล (TCNAP) ณ วันที่ ๑๗ สิงหาคม ๒๕๕๙

**๒) ด้านสถาบันและองค์กรทางศาสนา**

| **ลำดับที่** | **สถาบันศาสนา** | **สถานที่ตั้ง** |
| --- | --- | --- |
| ๑ | วัดบ้านแก | ม.๑ |
| ๒ | วัดบ้านป่าสัก | ม.๔ |
| ๓ | วัดบ้านม่วงชุม | ม.๕ |
| ๔ | วัดบ้านแกใหม่ | ม.๖ |
| ๕ | วัดป่าสักธรรมพิทักษ์มงคล | ม.๗ |
| ๖ | สำนักสงฆ์ | ม.๘ |
|  | รวม | ๖ |

**ที่มา :** ข้อมูลมาจากระบบข้อมูลตำบล (TCNAP) ณ วันที่ ๑๗ สิงหาคม ๒๕๕๙

**๓) ด้านความปลอดภัยในชีวิตและทรัพย์สิน**

**องค์การบริหารส่วนตำบลป่าสักได้มีการจัดการด้านความปลอดภัยในชีวิตและทรัพย์สินโดยการจัดตั้งกลุ่มดังต่อไปนี้**

๓.๑ อาสาสมัครป้องกันภัยฝ่ายพลเรือน (อปพร.) ทุกหมู่บ้าน

๓.๒ อาสาสมัครตำรวจบ้าน (สตบ.) ทุกหมู่บ้าน

รวมถึงภายในเขตตำบลป่าสักยังมี สถานีตำรวจ จำนวน ๑ แห่ง ได้แก่ สถานีตำรวจภูธรภูซาง ที่พร้อมช่วยเหลือด้านความปลอดภัยกับประชาชนทุกคน

**๔)** **ด้านสาธารณสุข**

ภายในองค์การบริหารส่วนตำบลป่าสัก มีสถานที่ให้บริการด้านสาธารณสุข ได้แก่

๔.๑ โรงพยาบาลส่งเสริมสุขภาพประจำตำบล จำนวน ๑ แห่ง ได้แก่ โรงพยาบาลส่งเสริมสุขภาพตำบลป่าสัก หมู่ที่ ๕

๔.๒ โรงพยาบาลอำเภอภูซาง จำนวน ๑ แห่ง

๔.๓ สำนักงานสาธารณสุขอำเภอภูซาง

**๑.๓ สถานการณ์ปัญหา**

จากการรวบรวมและวิเคราะห์ข้อมูลต่างๆ ในด้านปัญหาต่างๆภายในตำบลป่าสัก พบว่าภายในตำบลป่าสักยังคงมีปัญหาต่างๆ ที่รอการแก้ไขปัญหาและช่วยเหลืออยู่ โดยการแก้ไขปัญหาต่างๆในตำบลป่าสักนั้นจะมีภาคีร่วมแก้ไขปัญหาและสนับสนุนด้วย เช่นการร่วมมือของ ผู้นำท้องที่ ผู้นำองค์กรปกครองส่วนท้องถิ่น รวมไปถึงบุคลากรขององค์การบริหารส่วนตำบลป่าสักและหน่วยงานรัฐอื่นๆ โดยสามารถแยกปัญหาต่างๆ ได้แต่ละด้านดังนี้

**๑. ปัญหาด้านสุขภาพ**

ปัญหาด้านสุขภาพที่พบส่วนใหญ่ในพื้นที่ตำบลป่าสักได้แก่

๑. โรคติดต่อเรื้อรัง เช่น โรคเบาหวาน โรคความดันโลหิตสูง

๒. สารเคมีทางการเกษตรตกค้างในกระแสเลือด

**๒. ปัญหาด้านสังคม**

ปัญหาด้านสังคมที่พบส่วนใหญ่ในพื้นที่ตำบลป่าสัก ได้แก่

๑. เยาวชนประพฤติตัวไม่เหมาะสม สูบบุหรี่ ดื่มสุรา การทะเลาะวิวาท

๒. เด็กเล็กในชุมชนอยู่กับผู้สูงอายุในชุมชน เนื่องจากพ่อแม่ไปทำงานต่างจังหวัด

**๓. ปัญหาด้านเศรษฐกิจ**

๑. เงินกู้นอกระบบ

๒. ค่าใช้จ่ายในการซื้อน้ำอุปโภค บริโภค

๓. หนี้สินจากการกู้เงินมาทำการเกษตร

๔. ราคาสินค้าทางการเกษตรตกต่ำและต้นทุนการผลิตสูง

๕. ครอบครัวขาดเงินทุนหมุนเวียนในการประกอบอาชีพ

๖. ประชาชนว่างงาน ไม่มีอาชีพเสริมหลังฤดูเก็บเกี่ยว

**๔. ปัญหาด้านสิ่งแวดล้อม**

๑. สารเคมีตกค้างในดินและแหล่งน้ำทำให้สิ่งแวดล้อมถูกทำลาย

๒. มลภาวะทางอากาศจากการเผาวัชพืชในไร่นา

๓. การใช้สารเคมีทางการเกษตร

๔. ประชาชนขาดความรู้เรื่องการคัดแยกขยะ

**๑.๔ เป้าหมายร่วมในการแก้ปัญหาและพัฒนา**

**๑. ปัญหาด้านสุขภาพ**

๑. สร้างความรู้ ความเข้าใจโดยการรณรงค์ประชาสัมพันธ์ผ่านทางเสียงตามสายในหมู่บ้าน

๒. ประสานงานกับชมรม อสม. และโรงพยาบาลส่งเสริมสุขภาพตำบลป่าสักในการดูแลสุขภาพ การจัดกิจกรรมส่งเสริมสุขภาพในชุมชน

๓. สนับสนุนงบประมาณในการดูแลสุขภาพผ่านกองทุน สปสช. เช่น การตรวจหาสารเคมีในกระแสเลือดประจำปี การจัดกิจกรรมในกลุ่มผู้ป่วยโรคเรื้อรัง

**๒. ปัญหาด้านสังคม**

๑. การจัดกิจกรรมสำหรับเด็กและเยาวชนเพื่อสร้างความเข้าใจและส่งเสริมความสัมพันธ์ภายในกลุ่ม เช่นการจัดทัศนศึกษาดูงาน กิจกรรมเข้าค่ายเยาวชน กิจกรรมทางศาสนา

๒. การเฝ้าระวังเหตุในชุมชนโดยผู้นำท้องที่ ท้องถิ่น ชมรม สตบ.

๓. การเฝ้าระวังและส่งเสริมพัฒนาการเด็กเล็กในชุมชนโดยชมรม อสม. ในแต่ละหมู่บ้าน

๔. การส่งเสริมพัฒนาการเด็กในด้านต่างๆในศูนย์พัฒนาเด็กเล็กตำบลป่าสัก

**๓. ปัญหาด้านเศรษฐกิจ**

๑. การจัดสรรงบประมาณเพื่อส่งเสริมและสนับสนุนการรวมกลุ่มเพื่อหารายได้เสริมของกลุ่มอาชีพในชุมชน เช่น กลุ่มจักสาน(ผู้สูงอายุ) กลุ่มปุ๋ยหมัก กลุ่มเย็บผ้าอุตสาหกรรม

๒. การประสานงานภาคีเครือข่ายเพื่อให้ความรู้และสนับสนุนอาชีพ เช่น กศน. พัฒนาชุมชน ธกส.

๓. การรวมกลุ่มเพื่อระดมเงินทุนในการประกอบอาชีพ และกู้เงินอัตราดอกเบี้ยต่ำเพื่อการลงทุน เช่น กลุ่มสัจจะสะสมทรัพย์ กลุ่มเงินสงเคราะห์หมู่บ้าน สถาบันการจัดการเงินชุมชน

๔. การสนับสนุนครัวเรือนในการเป็นต้นแบบการดำเนินชีวิตตามแนวปรัชญาเศรษฐกิจพอเพียง เป็นแบบอย่างที่ดีในชุมชน เช่น เกษตรอินดี้ เกษตรพันธุ์ใหม่

**๔. ปัญหาด้านสิ่งแวดล้อม**

๑. สร้างความรู้ ความเข้าใจให้กับประชาชนในพื้นที่โดยการจัดอบรม ประชาสัมพันธ์ผ่านเสียงตามสายในหมู่บ้าน กิจกรรมรณรงค์ลดการเผาขยะในชุมชน

๒. จัดกิจกรรมที่กระตุ้นให้ประชาชนตระหนักถึงผลกระทบด้านสิ่งแวดบ้อมในชุมชน เช่น การเจาะหาสารเคมีในกระแสเลือด การอบรมให้ความรู้ เรื่องการจัดการขยะชุมชน

๓. การประสานงานเพื่อหาแล่งงบประมาณในการดำเนินงานด้านสิ่งแวดล้อม เช่น หมู่บ้านจัดการขยะบ้านเวียงแก การสาธิตการจัดการขยะบ้านป่าสัก หมู่บ้านบริหารจัดการขยะครบวงจรบ้านข่วงแก้ว

๔. การสนับสนุนงบประมาณและบุคลากรเพื่อกิจกรรมเกี่ยวกับการอนุรักษ์สิ่งแวดล้อมในชุมชน เช่น กลุ่มปุ๋ยหมักบ้านแก หมอดินอาสา แปลงสาธิตผักไฮโดรโปนิกส์