**วิธีการดำเนินการจัดเก็บข้อมูล TCNAP**

**กลุ่มประชากรในพื้นที่**

ประชากรในเขตตำบลปราณบุรี อำเภอปราณบุรี จังหวัดประจวบคีรีขันธ์. มีจำนวนทั้งหมด 5 หมู่บ้าน จำนวน 1,488 ครัวเรือน รวมประชากร 4,493 คน ดังรายละเอียด

**ตารางที่ 1** จำนวนประชากรและครัวเรือนตำบลปราณบุรี อำเภอปราณบุรี จังหวัด**ประจวบคีรีขันธ์**

|  |  |  |  |
| --- | --- | --- | --- |
| หมู่ | ชื่อหมู่บ้าน | ครัวเรือน | ประชากร (คน) |
| ๑ | บ้านเกาะคู่ | 194 | 593 |
| ๒ | บ้านนาพะเนียด | 255 | 697 |
| ๓ | บ้านนาห้วย | 304 | 995 |
| ๔ | บ้านลุ่มโพธิ์ | 329 | 937 |
| 5 | บ้านหนองกา | 406 | 1,271 |
| **รวม** | | **847** | **2688** |

(ที่มา : สำนักบริหารการทะเบียน กรมการปกครอง ตรวจสอบประชาการจากทะเบียนบ้าน ณ เดือนกรกฎาคม 2559)

**วิธีการดำเนินการ**

1. แต่งตั้งคณะทำงานพัฒนาฐานข้อมูลในพื้นที่ประกอบด้วย 1) ทีมจัดการฐานข้อมูลตำบล 2) ทีมเก็บรวบรวมข้อมูล 3) ทีมตรวจสอบข้อมูล 4) ทีมบันทึกข้อมูล 5) ทีมวิเคราะห์และนำใช้ข้อมูล โดยมีการกำหนดบทบาทหน้าที่ในแต่ละฝ่ายและสร้างความเข้าใจเกี่ยวกับรายละเอียดของโครงการ วางแผนการดำเนินการโครงการรวมกัน
2. จัดทำแผนการดำเนินการพัฒนาระบบข้อมูลตำบล ได้แก่ 1) การจัดการประชุมเชิงปฏิบัติการเพื่ออบรมการเรียนรู้ข้อมูลของชุมชน การใช้โปรแกรม TCNAP 2) ดำเนินการการเก็บข้อมูลในพื้นที่ที่ครอบคลุมทั้งกระบวนการเก็บรวบรวมข้อมูล การสอบทานข้อมูล การบันทึกข้อมูลลงในโปรแกรม TCNAP และการนำใช้ข้อมูล
3. ประชาสัมพันธ์โครงการให้คนในพื้นที่เกิดความเข้าใจถึงประโยชน์ที่จะได้รับ และขอความร่วมมือในการสำรวจข้อมูลในชุมชน
4. สร้างการเรียนรู้และความเข้าใจในการพัฒนาระบบข้อมูลตำบลในพื้นที่ (แนวคิดการพัฒนาระบบข้อมูลตำบล วิธีการรวบรวมข้อมูลโดยใช้แบบสอบถามระดับบุคคล ครอบครัวและระดับกลุ่มและชุมชน กระบวนการสอบทานข้อมูล) การใช้โปรแกรม TCNAP และการนำใช้ข้อมูล
5. ดำเนินการจัดเก็บข้อมูลตำบลให้ครอบคลุมทุกครัวเรือนและข้อมูลระดับกลุ่มและชุมชน และมีกระบวนการสอบทานข้อมูล
6. ดำเนินการนำข้อมูลที่จัดเก็บทั้งในระดับระดับบุคคล ครอบครัวและระดับกลุ่มและชุมชน บันทึกลงในโปรแกรม TCNAP
7. ดำเนินการวิเคราะห์และนำใช้ข้อมูลในการพัฒนาตำบล
8. รายงานความก้าวหน้าของโครงการรวมทั้งปัญหาและอุปสรรคที่เกิดขึ้นจากการดำเนินงานทุกรอบ 3 เดือน
9. สรุปผลการดำเนินงานแต่ละหมู่บ้านและสรุปบทเรียนที่ได้เพื่อวางแผนในการพัฒนางานอย่างต่อเนื่องต่อไป

แผนการดำเนินงานโครงการฯ

**ตารางที่ 2** แผนดำเนินโครงการพัฒนาระบบฐานข้อมูลตำบล ผ่านกระบวนการนำใช้ฐานข้อมูล TCNAP

ตำบลปราณบุรี

| **กิจกรรม** | **ระยะเวลาการดำเนินงาน (มิถุนายน 2557 – มิถุนายน 2558)** | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** |
| 1. แต่งตั้งคณะทำงานพัฒนาฐานข้อมูลในพื้นที่ |  |  |  |  |  |  |  |  |  |  |  |  |  |
| 2. จัดประชุมคณะทำงาน |  |  |  |  |  |  |  |  |  |  |  |  |  |
| 3. ประชาสัมพันธ์โครงการฯ |  |  |  |  |  |  |  |  |  |  |  |  |  |
| 4. จัดอบรมการเก็บข้อมูลและกำหนดแผนในการเก็บข้อมูลตำบล |  |  |  |  |  |  |  |  |  |  |  |  |  |
| 5. จัดเก็บข้อมูลตำบลให้ครอบคลุมทุกครัวเรือนโดยเฉพาะครัวเรือนที่มีส่วนร่วมในการพัฒนาตำบล |  |  |  |  |  |  |  |  |  |  |  |  |  |
| 6. ตรวจสอบความถูกต้องของข้อมูลทุกครัวเรือนและจัดเก็บแบบสอบถามอย่างเป็นระบบ |  |  |  |  |  |  |  |  |  |  |  |  |  |
| 7. จัดอบรมการบันทึกข้อมูลลงในโปรแกรม TCNAP |  |  |  |  |  |  |  |  |  |  |  |  |  |
| 8. ดำเนินการบันทึกข้อมูลให้ครบถ้วนในโปรแกรม TCNAP |  |  |  |  |  |  |  |  |  |  |  |  |  |
| 9. ตรวจสอบความถูกต้องของการบันทึกข้อมูลและยืนยันการบันทึกข้อมูล |  |  |  |  |  |  |  |  |  |  |  |  |  |
| 10. การวิเคราะห์ข้อมูลและปัญหาของตำบล |  |  |  |  |  |  |  |  |  |  |  |  |  |
| 11. การนำใช้ข้อมูล |  |  |  |  |  |  |  |  |  |  |  |  |  |
| 12. จัดประชุมสรุปผลการดำเนินงาน |  |  |  |  |  |  |  |  |  |  |  |  |  |
| 13. รายงานผลการดำเนินงาน |  |  |  |  |  |  |  |  |  |  |  |  |  |

**รายละเอียดการดำเนินงานตามแผน**

**ขั้นตอนที่ 1.** แต่งตั้งคณะทำงานพัฒนาฐานข้อมูลในพื้นที่ประกอบด้วย 1) ทีมจัดการฐานข้อมูลตำบล 2) ทีมเก็บรวบรวมข้อมูล 3) ทีมตรวจสอบข้อมูล 4) ทีมบันทึกข้อมูล 5) ทีมวิเคราะห์และนำใช้ข้อมูล โดยมีการกำหนดบทบาทหน้าที่ในแต่ละฝ่ายและสร้างความเข้าใจเกี่ยวกับรายละเอียดของโครงการ วางแผนการดำเนินการโครงการร่วมกันดำเนินการแล้วเสร็จตามคำสั่งองค์การบริหารส่วนตำบลปราณบุรี ที่ 81 / 2558

โดยมีรายชื่อดังต่อไปนี้

1. **ทีมจัดการฐานข้อมูลตำบล** ประกอบด้วย

1.1) นายสังวร มุ่งดี นายก อบต.ปราณบุรี ประธานกรรมการ

1.2) นางชฎาภรณ์ พุ่มซ้อน รองนายก อบต.ปราณบุรี รองประธานกรรมการ

1.3) นายอุทิศ ทัศนภักดี รองนายก อบต.ปราณบุรี รองประธานกรรมการ

1.4) นายทองทศ คงกะเรียน เลขานุการนายก อบต.ปราณบุรี กรรมการ

1.5) นายเสรี สมศักดิ์ ปลัด อบต.ปราณบุรี กรรมการ

1.6) นายประทีป ก้อนเมฆ ประธานสภา อบต.ปราณบุรี กรรมการ

1.7) นางสาวสมรักษ์ ตรีอินทอง รองประธานสภา อบต.ปราณบุรี กรรมการ

1.8) นายศรายุทธ์ เพ็ชรพลอย ส.อบต.ปราณบุรี หมู่ 1 กรรมการ

1.9) นายธีรศักดิ์ ยอดสาลี ส.อบต.ปราณบุรี หมู่ 2 กรรมการ

1.10) นายสมบูรณ์ เหมาะเจาะ ส.อบต.ปราณบุรี หมู่ 2 กรรมการ

1.11) นายบุญเลิศ สามเกลียว ส.อบต.ปราณบุรี หมู่ 3 กรรมการ

1.12) นายศุภชัย กระแจะเจิม ส.อบต.ปราณบุรี หมู่ 3 กรรมการ

1.13) นางศรีนันท์ เฉลิมพรเจือกุล ส.อบต.ปราณบุรี หมู่ 4 กรรมการ

1.14) นายกาวิล แย้มศรวล ส.อบต.ปราณบุรี หมู่ 4 กรรมการ

1.15) นายประสาร คงกะเรียน ส.อบต.ปราณบุรี หมู่ 7 กรรมการ

1.16) นายธงชัย สมเสนาะ หัวหน้าสำนักปลัด กรรมการ/เลขานุการ

1.17) นายชาญณรงค์ สุขอิ่ม นักพัฒนาชุมชน ผู้ช่วยเลขานุการ

**มีบทบาทหน้าที่** ดังนี้

1. เป็นคณะทำงานกลางของพื้นที่ สนับสนุน ส่งเสริม ให้คำปรึกษา แนะนำการทำงาน และร่วมแก้ไขปัญหาต่างๆ ที่เกิดขึ้นเพื่อให้การดำเนินงานเป็นไปด้วยความเรียบร้อย

2. ประสานงานและอำนวยความสะดวกให้แก่คณะกรรมการในการดำเนินงานระดับพื้นที่

3. ตรวจสอบข้อมูล

4. ประชาสัมพันธ์ สร้างความเข้าใจ ปรับทัศนคติเพื่อสนับสนุนกระบวนการเก็บข้อมูลให้แก่ประชาชนในพื้นที่

5. ติดตาม ตรวจสอบการดำเนินงานของโครงการและรายงานผลการดำเนินงานทุกเดือนอย่างต่อเนื่อง

1. **ทีมเก็บรวบรวมข้อมูล** ประกอบด้วย

2.1) นายชาญณรงค์ สุขอิ่ม เจ้าหน้าที่ อบต. คณะทำงานกลาง

2.2) นางสาวนุชนาต ทิพย์เนตร เจ้าหน้าที่ อบต. คณะทำงานกลาง

2.3) นางสาวณิชณิชา เม็ดดี เจ้าหน้าที่ อบต. คณะทำงานกลาง

2.4) นางสาวประภาภรณ์ ทิพย์เนตร เจ้าหน้าที่ อบต. คณะทำงานกลาง

2.5) นางสาวอริญญา ปิ่นแก้วกาญจน์ เจ้าหน้าที่ อบต. คณะทำงานกลาง

2.6) นางสาวสรัลพร หยดสนิทใจ เจ้าหน้าที่ อบต. คณะทำงานกลาง

2.7) นางสาวบังอร บัวเกิด อสม.หมู่ 1 ทีมเก็บข้อมูล 1

2.8) นางจันทร์เพ็ญ เหมาะเจาะ อสม.หมู่ ๒ ทีมเก็บข้อมูล ๒

2.๙) นางสาวเกศกัญญา ภูกระแจะเจิม อสม.หมู่ ๓ ทีมเก็บข้อมูล ๓

2.10)นางภัทรภร แย้มศรวล อสม.หมู่ ๔ ทีมเก็บข้อมูล ๔

๒.๑๑)นางเฉลา ใหญ่อยู่ อสม.หมู่ ๗ ทีมเก็บข้อมูล ๕

**มีบทบาทหน้าที่** ดังนี้

1. เก็บรวบรวมข้อมูล ช่วยให้เกิดการเรียนรู้ข้อมูลที่สะท้อนสถานการณ์จริงที่เกิดขึ้นในพื้นที่ สามารถนำข้อมูลไปใช้ประโยชน์ในการพัฒนาชุมชนท้องถิ่น

2. ร่วมสอบทานข้อมูลตำบลที่มีการจัดเก็บเป็นระยะ อย่างน้อย ปีละ 1 ครั้ง

3. **ทีมสอบทานข้อมูล** ประกอบด้วย

3.1) นายชาญณรงค์ สุขอิ่ม หน.ส่วนสวัสดิการสังคม คณะทำงานกลาง

3.2) นางสาวนุชนาต ทิพย์เนตร หน.ส่วนการศึกษาฯ คณะทำงานกลาง

3.3) นายชาตรี จันตรี ผู้ใหญ่บ้าน หมู่ 1 ทีมตรวจสอบ 1

3.4) นายประเสริฐ รากทอง ผู้ใหญ่บ้าน หมู่ 2 ทีมตรวจสอบ 2

3.5) นายณรงค์ จินดามณี ผู้ใหญ่บ้าน หมู่ 3 ทีมตรวจสอบ 3

3.6) นายมงคล กลิ่นหอม ผู้ใหญ่บ้าน หมู่ 4 ทีมตรวจสอบ 4

3.7) นายสำรอง ทองโปร่ง ผู้ใหญ่บ้าน หมู่ 7 ทีมตรวจสอบ 5

**มีบทบาทหน้าที่** ดังนี้

1. สนับสนุนให้การเก็บรวบรวมข้อมูลเป็นไปอย่างมีประสิทธิภาพเพื่อให้ได้ข้อมูลที่มีความถูกต้อง ตลอดจนสามารถดำเนินการเก็บรวบรวมข้อมูลได้ทันตามเวลาที่กำหนดโดยการกำหนดแนวทางในการตรวจสอบคุณภาพของข้อมูลทั้งในระหว่างที่เก็บข้อมูล หลังสิ้นสุดกรเก็บข้อมูล และก่อนที่จะทำการบันทึกข้อมูล ซึ่งมีการทำในหลายแนวทาง เช่น จัดทีมงานประเมินติดตามการเก็บข้อมูล ให้คำแนะนำ สุ่มตรวจข้อมูลหลังสิ้นสุดการใช้แบบสอบถามในแต่ละราย เป็นต้น

2. กำหนดแนวทางในการตรวจสอบคุณภาพของข้อมูลภายหลังจากการบันทึกข้อมูล เช่น จัดทีมงานเพื่อประเมินผลการบันทึกข้อมูล การให้คำแนะนำปรึกษาเกี่ยวกับส่งที่ควรระมัดระวัง หรือความผิดพลาดที่พบบ่อยในการบันทึกข้อมูล และการดำเนินการสุ่มตรวจสอบผลการบันทึกข้อมูลเป็นต้น

4. **ทีมบันทึกข้อมูล** ประกอบด้วย

4.1) นายชาญณรงค์ สุขอิ่ม นักพัฒนาชุมชน คณะทำงานกลาง

4.2) นางสาวนุชนาต ทิพย์เนตร นักวิชาการศึกษา คณะทำงานกลาง

4.3) นางสาวอริญญา ปิ่นแก้วกาญจน์ ผู้ช่วยเจ้าหน้าที่พัสดุ ทีมบันทึก 1

4.4) นางสาวประภาภรณ์ ทิพย์เนตร ผู้ช่วยเจ้าหน้าที่ธุรการ ทีมบันทึก 2

4.5) นางสาวณิชณิชา เม็ดดี จนท.บริหารงานทั่วไป ทีมบันทึก 3

4.6) นางสาวสรัลพร หยดสนิทใจ พนักงานจ้าง ทีมบันทึก 4

**มีบทบาทหน้าที่** ดังนี้

1. นำข้อมูลจากแบบสอบถามที่ผ่านการตรวจสอบความถูกต้องของข้อมูลแล้วมาบันทึกลงในโปรแกรมฐานข้อมูลที่ใช้งาน

2. ร่วมตรวจสอบ แก้ไขความผิดพลาดที่อาจจะเกิดขึ้นได้ในระหว่างการบันทึกข้อมูล

3. ร่วมวิเคราะห์ข้อมูลเพื่อนำข้อมูล มาใช้ได้อย่างมีประสิทธิภาพ

5. **ทีมวิเคราะห์ และนำใช้ข้อมูล** ประกอบด้วย

5.1) นายสังวร มุ่งดี นายก อบต.ปราณบุรี ประธานคณะกรรมการ

5.2) นายประทีป ก้อนเมฆ ประธานสภาอบต.ปราณบุรี รองประธานกรรมการ

5.3) นายชาตรี จันตรี ผู้ใหญ่บ้านหมู่ 1 ทีมวิเคราะห์ 1

5.4) นายประเสริฐ รากทอง ผู้ใหญ่บ้านหมู่ 2 ทีมวิเคราะห์ 2

5.4) นายณรงค์ จินดามณี ผู้ใหญ่บ้านหมู่ 3 ทีมวิเคราะห์ 3

5.6) นายมงคล กลิ่นหอม ผู้ใหญ่บ้านหมู่ 4 ทีมวิเคราะห์ 4

5.7) นายสำรอง ทองโปร่ง ผู้ใหญ่บ้านหมู่ 5 ทีมวิเคราะห์ 5

5.8) นายธงชัย สมเสนาะ หัวหน้าสำนักปลัด กรรมการ/เลขานุการ

5.9) นายชาญณรงค์ สุขอิ่ม นักพัฒนาชุมชน ผู้ช่วยเลขานุการ

**มีบทบาทหน้าที่** ดังนี้

1. ประสานงานกับผู้ใช้ข้อมูล เพื่อออกแบบและกำหนดรายละเอียดของข้อมูลที่ต้องการสำหรับนำไปใช้ประโยชน์ในด้านต่างๆ

2. วิเคราะห์ข้อมูลที่ได้ไปใช้ให้ตรงตามเป้าหมายที่ต้องการ

3. นำเสนอข้อมูลและจัดกระบวนการเรียนรู้ข้อมูลชุมชน

4. นำใช้ข้อมูล ในรูปแบบต่างๆ เช่น ประกอบการเขียนแผนพัฒนาชุมชน แผน 3 ปี ฯลฯ เพื่อตอบสนองต่อปัญหาและความต้องการของพื้นที่

**ขั้นตอนที่ 2** จัดประชุมคณะทำงาน โดยมี ทีมจัดการฐานข้อมูลตำบล คณะทำงานกลางจากทีมเก็บรวบรวมข้อมูลตำบล คณะทำงานกลางทีมสอบทานข้อมูล คณะทำงานกลางทีมบันทึกข้อมูล และทีมวิเคราะห์และนำใช้ข้อมูล เดือนละ 1 ครั้ง นำเสนอปัญหาและความก้าวหน้าของการดำเนินงานโครงการ พร้อมทั้งปรับแผนการดำเนินงานโครงการให้สอดคล้องกับสถานการณ์ปัญหาปัจจุบัน

**ขั้นตอนที่ 3** ประชาสัมพันธ์โครงการฯ โดยมีการเชิญแกนนำชุมชน ท้องที่ ท้องถิ่น ประชุมเพื่อสร้างความเข้าใจ แจ้งผลการดำเนินงานและสะท้อนข้อมูลที่ผ่านการสังเคราะห์ข้อมูล เพื่อนำสู่กระบวนการนำใช้ข้อมูลในการตอบสนองต่อปัญหาและความต้องการของพื้นที่

**ขั้นตอนที่ 4** จัดอบรมการเก็บรวบรวมข้อมูล เพื่อเป็นการสร้างความเข้าใจให้กับทีมงาน กำหนดแผนในการเก็บข้อมูลตำบล กำหนดกลุ่มเป้าหมายสร้างทีมย่อยในการเก็บข้อมูลของแต่ละหมู่บ้าน เรียนรู้เทคนิคการสอบถาม การเก็บข้อมูลเชิงลึก ให้กับทีมงาน

การจัดการอบรมการเก็บรวบรวมข้อมูลจัดวันที่ 14 - 18 เดือนสิงหาคม พ.ศ.2557 ณ เทศบาลตำบลเกษตรพัฒนา อำเภอบ้านแพ้ว จังหวัดสมุทรสาคร โดยคณะทำงานทีมเก็บรวบรวมข้อมูลเป็นวิทยากรในการบรรยาย และทีมคณะทำงาน TCNAP จากเทศบาลตำบลหนองพลับ ร่วมเป็นพี่เลี้ยง เล่าประสบการณ์ปัญหาที่พบจากการเก็บรวบรวมข้อมูลตำบล ให้กับผู้เข้าอบรมได้ตระหนักถึงสถานการณ์ที่อาจเกิดขึ้น

**วิธีการดำเนินกิจกรรมอบรม** ดังนี้

1. เรียนรู้รายละเอียดองค์ประกอบของแบบสอบถาม และแนวทางการเก็บรวมรวบข้อมูลของแบบสอบถามระดับกลุ่มและชุมชน
2. แบ่งกลุ่มย่อยเพื่อจัดกระบวนการเรียนรู้ตามพื้นที่ฝึกปฏิบัติ ประมาณกลุ่มละ 5-7 คน โดยการค้นข้อมูลมือสอง และการสัมภาษณ์แกนนำ
3. สมาชิกแต่ละกลุ่มย่อยทำความเข้าใจแบบสอบถาม ฝึกเตรียมแนวคำถาม วิธีการซักถามพร้อมทั้งมอบหมายบทบาทหน้าที่ของสมาชิกในทีม (การสังเกต การสัมภาษณ์ จดบันทึก)
4. สมาชิกแต่ละกลุ่มลงพื้นที่ฝึกปฏิบัติการเก็บรวบรวมข้อมูล โดยเน้นให้แต่ละคนได้มีการฝึกปฏิบัติจริงในบทบาทต่างๆ (การสังเกต การสัมภาษณ์ จดบันทึก)
5. สมาชิกร่วมสะท้อนบทเรียน ปัญหาอุปสรรคและข้อค้นพบจากปฏิบัติการเก็บรวบรวมข้อมูลระดับกลุ่มและชุมชน พร้อมทั้งสร้างความเข้าใจ วางแผนการดำเนินงานโครงการ

**ขั้นตอนที่ 5** จัดเก็บรวบรวมข้อมูล เป็นการผสมผสานการค้นหาและเรียนรู้ข้อมูลระดับกลุ่มและชุมชนจากหลายแหล่งข้อมูลทั้งจากข้อมูลมือสอง ได้แก่ เอกสาร ทะเบียนราษฎร์ ฐานข้อมูลต่างๆ ของพื้นที่ และจากข้อมูลสด ได้แก่ การพูดคุย สนทนากลุ่ม กับแกนนำกลุ่มต่างๆ ผู้นำชุมชน ผู้บริหารและบุคลากรขององค์กรปกครองส่วนท้องถิ่น และบุคลากรหน่วยงานของรัฐในพื้นที่

**ปัญหาในการดำเนินงาน และแนวทางการแก้ไขปัญหา**

1. ทีมจัดเก็บข้อมูลตำบล ขาดทักษะการเก็บข้อมูล ตามแบบเก็บข้อมูล

**แนวทางการแก้ไข** :

- คณะทำงานกลางร่วมเป็นพี่เลี้ยงในการลงพื้นที่เก็บข้อมูล เพื่อเป็นการฝึกทักษะโดยให้ทีมจัดเก็บ ลงพื้นที่ปฏิบัติจริงและเพิ่มทักษะ ปรับแนวทางการดำเนินงานตามบริบทพื้นที่

- มีผู้ประสานงานกลางเพื่อเป็นศูนย์กลางในการให้คำปรึกษาแก่ทีมเก็บข้อมูลตำบล

2. ทีมจัดเก็บข้อมูลตำบล ขาดความรู้ความเข้าใจในแบบเก็บข้อมูลระดับบุคคลและครัวเรือนและ ระดับกลุ่มและชุมชน

**แนวทางการแก้ไข :**

- จัดทำคู่มือที่มี เขียนคำนิยาม และคำจำกัดความของคำที่ ส่งผลต่อการจัดเก็บข้อมูลตำบล

- จัดประชุมสร้างความเข้าใจและสร้างข้อตกลงของทีมเก็บข้อมูลตำบล ให้มีความเข้าใจในทิศทางเดียวกัน และให้ถือเป็นบรรทัดฐานของตำบล

**ขั้นตอนที่ 6** ระบบโปรแกรม TCNAP มีการตรวจสอบความถูกต้องและเชื่อถือได้ของข้อมูลก่อนที่จะนำไปใช้ในการวิเคราะห์และนำใช้ในการวางแผนแก้ไขปัญหาของพื้นที่ ซึ่งกิจกรรมการตรวจสอบข้อมูลถือเป็นกิจกรรมที่สำคัญในการควบคุมคุณภาพของข้อมูล โดยให้ทุกฝ่ายที่เกี่ยวข้องได้มีส่วนร่วมในการสอบทานและยืนยันข้อมูล การดำเนินการดังกล่าวนอกจากสนับสนุนให้ได้ข้อมูลที่มีคุณภาพแล้ว ยังเป็นการเปิดโอกาสให้ทุกฝ่ายที่เกี่ยวข้องได้ร่วมเรียนรู้ข้อมูลและมีความรู้สึกเป็นเจ้าของและร่วมรับผิดชอบกับข้อมูลร่วมกัน

**วิธีการดำเนินการ** มีดังนี้

มอบหมายให้ผู้นำ แกนนำในชุมชน และกลุ่มคนที่ทราบข้อมูลทำการตรวจสอบความถูกต้องทั้งในส่วนข้อมูลระดับบุคคลและครัวเรือน ข้อมูลระดับกลุ่มและชุมชน โดยมี 2 ระดับ คือ การตรวจสอบข้อมูลในส่วนของเอกสารและในส่วนของข้อมูลที่ได้รบการบันทึกลงในโปรแกรม TCNAP

**6**.**1. การตรวจสอบข้อมูลเอกสาร**

1.1) การตรวจสอบข้อมูลบุคคลและครัวเรือน โดยการให้แกนนำตรวจสอบเอกสารที่บันทึกเป็นรายครัวเรือน โดยเปิดเอกสารตรวจสอบในทุกหน้าของแบบสอบถาม

1.2) การตรวจสอบข้อมูลระดับกลุ่มและชุมชน ใช้วิธีการประชุมกลุ่มใหญ่ โดยเชิญแกนนำ ผู้นำ ทั้งส่วนของท้องถิ่น ท้องที่ ภาคประชาชน หน่วยงานภาครัฐที่เกี่ยวข้อง เช่น รพ.สต. , โรงเรียน อสม. ร่วมตรวจสอบข้อมูล โดยนำเสนอข้อมูลเอกสารใช้วิธีการตรวจสอบเอกสารทุกหน้าของแบบสอบถาม และนำเสนอขึ้นจอให้เห็นชัดเจนทุกคน และตรวจสอบความถูกต้องและเติมเต็มร่วมกันโดยใช้เวทีในการจัดระบบข้อมูลของตำบล

**6.2. การตรวจสอบข้อมูลในโปรแกรม TCNAP**

2.1) การตรวจสอบข้อมูลบุคคลและครัวเรือน โดยการให้แกนนำตรวจสอบเอกสารที่บันทึกเป็นรายครัวเรือนที่บันทึกในโปรแกรม โดยร่วมตรวจสอบกับผู้บันทึกข้อมูล

2.2) การตรวจสอบข้อมูลระดับกลุ่มและชุมชน โดยใช้วิธีการประชุมกลุ่มใหญ่ โดยเชิญแกนนำ ผู้นำ ทั้งส่วนของท้องถิ่น ท้องที่ ภาคประชาชน หน่วยงานภาครัฐที่เกี่ยวข้อง เช่น รพ.สต. , โรงเรียน อสม. ร่วมตรวจสอบข้อมูล โดยนำเสนอข้อมูลที่ได้รับการบันทึกในระบบโปรแกรม TCNAP นำเสนอขึ้นจอให้เห็นชัดเจนทุกคน และตรวจสอบความถูกต้องและยืนยันข้อมูลร่วมกันโดยใช้มิติของเวที

**ขั้นตอนที่ 7** จัดอบรมการบันทึกข้อมูลลงในโปรแกรม TCNAP เพื่อการใช้งานระบบข้อมูลตำบล (TCNAP) ให้เกิดประสิทธิภาพและประสิทธิผล ผู้ใช้งานโปรแกรมจะต้องทำความเข้าใจหลักการจัดการโปรแกรมและข้อมูล และกระบวนการใช้งานที่ครอบคลุมกระบวนการสมัครผู้ใช้งานการกรอกบันทึกข้อมูลและข้อมูล และออกแบบการรายงานเพื่อการนำใช้ข้อมูลในการดำเนินการระบบข้อมูลตำบลของพื้นที่ได้อย่างเต็มประสิทธิภาพและเกิดประสิทธิผล โดยผู้เข้าร่วมกระบวนการเรียนรู้ รับฟังการบรรยายกระบวนการใช้งานโปรแกรม และฝึกปฏิบัติกรอกและบันทึกข้อมูล และการประมวลผลข้อมูล สามารถสมัครเป็นผู้ใช้งานโปรแกรม TCNAP ,กรอก และบันทึกข้อมูลโดยใช้โปรแกรม TCNAP ในรูปแบบออนไลน์ ( Online) และสามารถออกรายงานผลข้อมูลจากโปรแกรม TCNAP ได้

จัดรอบรมการบันทึกข้อมูล วันที่ 14 - 18 เดือนสิงหาคม พ.ศ.2557 ณ เทศบาลตำบลเกษตรพัฒนา อำเภอบ้านแพ้ว จังหวัดสมุทรสาคร โดยคณะทำงานทีมบันทึกข้อมูลเป็นวิทยากรในการบรรยาย และทีมคณะทำงาน TCNAP จากเทศบาลตำบลหนองพลับ ร่วมเป็นพี่เลี้ยง เล่าประสบการณ์ปัญหาที่พบจากการเก็บรวบรวมข้อมูลตำบล ให้กับผู้เข้าอบรมได้ตระหนักถึงสถานการณ์ที่อาจเกิดขึ้น

**ขั้นตอนที่ 8** การพัฒนาระบบฐานข้อมูลตำบลปราณบุรีเป็นกระบวนการสร้างระบบฐานข้อมูลตำบลภายใต้กระบวนการสร้างการมีส่วนร่วมของทุกภาพส่วน ทั้งองค์กรปกครองส่วนท้องถิ่น ผู้นำ หน่วยงานภาครัฐในพื้นที่ และประชาชน โดย อบต.ปราณบุรีมีการใช้งานโปรแกรม TCNAP รูปแบบออนไลน์ (Online)

**วิธีการดำเนินงาน** มีดังนี้

**ส่วนที่ 1** การสมัครและกำหนดสิทธิ์การใช้งาน

* 1. การสมัครเพื่อเข้าใช้งานโปรแกรม
  2. การเข้าสู่ระบบ
  3. การเพิ่มข้อมูลหมู่บ้านและข้อมูลถนน
  4. การกำหนดสิทธิ์การใช้งานของผู้ดูแลระดับหมู่บ้าน
  5. การเพิ่มข้อมูลหลังคาเรือน
  6. การเพิ่มผู้ดูแลระดับบ้าน

**ส่วนที่ 2** การกรอกและบันทึกข้อมูล

2.1) การกรอกข้อมูล

2.2) การแก้ไขข้อมูล

2.3) การลบข้อมูล

2.4) การบันทึกข้อมูล

2.5) การส่งข้อมูล

2.6) การตรวจสอบข้อมูล

**ส่วนที่ 3** การประมวลผลข้อมูล

3.1) การออกรายงานเพื่อแสดงข้อมูลในแต่ละประเภท

3.2) รายงานการติดตามความก้าวหน้า

**ขั้นตอนที่ 9** การสอบทานและนำเสนอข้อมูลชุมชน เป็นกระบวนการตรวจสอบความถูกต้องของข้อมูล สร้างความเข้าใจสถานะของชุมชนในด้านต่างๆ ซึ่งจะดำเนินการหลังจากที่ทีมเก็บรวบรวมข้อมูลได้ดำเนินการเก็บข้อมูลในแต่ละครัวเรือน (ข้อมูลระดับบุคคลและครอบครัว) หรือในแต่ละหมู่บ้านหรือตำบล (ข้อมูลระดับกลุ่มและชุมชน) เสร็จเรียบร้อย เพื่อให้ได้ข้อมูลที่ถูกต้อง ครบถ้วน และเชื่อถือได้ ก่อนที่จะนำข้อมูลดังกล่าวไปวิเคราะห์และนำใช้ในการพัฒนาตำบลปราณบุรี โดยให้นักพัฒนาระบบข้อมูลตำบลได้มีการสอบทานข้อมูลและนำเสนอข้อมูลกับชุมชน เพื่อให้เกิดการขยายกระบวนการเรียนรู้ข้อมูลตำบลและการนำใช้ข้อมูลไปยังแกนนำ ผู้นำชุมชน บุคลากรของหน่วยงานภาครัฐ และประชาชนที่เกี่ยวข้อง ได้เข้ามาร่วมตรวจสอบข้อมูล ปรับแก้ หรือเติมเต็มข้อมูลให้ครบถ้วนก่อนการยืนยันข้อมูล

เมื่อมีการพบว่า ข้อมูลมีความไม่สมบูรณ์ หรือมีประเด็นที่สงสัยว่ามีความคลาดเคลื่อน หรือแตกต่างไปจากข้อเท็จจริง ต้องประสานไปยังทีมเก็บข้อมูลนำไปแก้ไขเพิ่มเติมให้เสร็จสมบูรณ์ และถูกต้อง นอกจากนั้น ยังต้องมีการนำใช้ข้อมูลเพื่อเป็นการเผยแพร่ข้อมูลตำบลผ่านช่องทางต่างๆ เพื่อกระจ่ายการรับรู้ข้อมูลของประชาชนในชุมชนและนำข้อมูลไปใช้ในการจัดเวทีประชาคม การคิดค้นกิจกรรมเพื่อแก้ไขปัญหาและการวางแผนพัฒนาตำบลได้อย่างเหมาะสม

**วิธีการดำเนินการ** มีดังนี้

1. การสอบทานข้อมูลมีการสอบทานอยู่ 2 ลักษณะ คือ

1.1 การดำเนินการสอบทานข้อมูลในระหว่างที่เก็บรวบรวมข้อมูล

1.2 การสอบทานข้อมูลภายหลังจากการสิ้นสุดการเก็บรวบรวมทั้งหมด

2. เมื่อพบข้อมูลไม่ครบถ้วน สมบูรณ์หรือไม่มั่นใจในความถูกต้องของข้อมูลจะมีการประสานทีมเก็บข้อมูลเพื่อทำการปรับปรุงแก้ไขให้แล้วเสร็จ ก่อนจะส่งต่อไปยังทีมบันทึก

3. วางแผนการนำใช้ข้อมูลพื้นฐาน 7 ด้าน ของพื้นที่

**ขั้นตอนที่ 10**. การวิเคราะห์และนำใช้ข้อมูล จากข้อมูลที่เก็บรวบรวมจากข้อมูลระดับบุคคลและครัวเรือน และข้อมูลระดับกลุ่มและชุมชนไปใช้นั้น มีการวางแผนและกำหนดแนวทางในการวิเคราะห์ข้อมูลโดยกำหนดประเภทของข้อมูลที่ต้องการนำใช้ ตลอดจนการกำหนดวิธีการนำเสนอข้อมูลแสดงให้เห็นถึงสถานการณ์กิจกรรมและผลการดำเนินงานที่เกิดขึ้น ผู้ที่เกี่ยวข้องกับการนำใช้ข้อมูลกิจกรรมโครงการในการแก้ไขปัญหาของพื้นที่ เพื่อให้ผู้ที่เข้าร่วมเวทีเรียนรู้ข้อมูลได้เรียนรู้และร่วมในการนำข้อมูลไปใช้เพื่อให้ได้ข้อเสนอแนะที่เป็นทางออกในการแก้ไขปัญหาของพื้นที่

ฐานการนำใช้ข้อมูลตำบล เป็นเวทีเรียนรู้ผลลัพธ์ที่เกิดขึ้นจากกระบวนการทบทวน สรุป วิเคราะห์ งานและกิจกรรมของตำบล ที่มีประสบการณ์ตรงจากการพัฒนาระบบขอมูลและนำใช้ข้อมูลในพื้นที่ ซึ่งจะมีการสะท้อนรูปธรรมของการนำใช้ข้อมูลตำบลเพื่อการพัฒนาชุมชนท้องถิ่น ประกอบด้วย ขั้นตอนการนำข้อมูลตำบล ผลลัพธ์ที่เกิดขึ้น ปัญหา อุปสรรคการนำใช้ข้อมูล และปัจจัยเงื่อนไขในการสนับสนุนการนำใช้ข้อมูล โดยรูปธรรมดังกล่าวมีความแตกต่างกันในแต่ละพื้นที่ อีกทั้งยังขึ้นอยู่กับความต้องการที่แตกต่างกันของเป้าหมายในการจัดการประเด็นปัญหาการเพิ่มทุนทางสังคม ยกระดับแหล่งเรียนรู้ การเสริมความเข็มแข็งของชุมชนท้องถิ่น ลดปัจจัยเสี่ยง และการพัฒนานโยบายสาธารณะ

ทั้งนี้ข้อมูลที่นำมาใช้ ได้มาจากแหล่งข้อมูลหลายแห่ง เช่น ระบบข้อมูลตำบล (TCNAP) ข้อมูลการวิจัยชุมชน (RECAP) ข้อมูลจากการพัฒนาชุมชนท้องถิ่น และข้อมูลจากหน่วยงานในพื้นที่ รายละเอียดขั้นตอนการนำใช้ข้อมูลตำบล มีดังนี้

10.1) ขั้นตอนการนำใช้ข้อมูล ประกอบด้วย 5 ขั้นตอนหลัก โดยเริ่มต้นจาก การตั้งโจทย์การรวบรวบข้อมูล การวิเคราะห์ข้อมูล การนำเสนอและเผยแพร่ข้อมูล และการพัฒนางาน ดังรายละเอียดต่อไปนี้

10.1.1 การตั้งโจทย์ เป็นขั้นตอนเริ่มต้นของการนำใช้ข้อมูล ภายใต้ความเข้าใจในสถานการณ์ของความต้องการใช้มูลตำบลในด้านต่างๆ ทั้งการแก้ปัญหา การเพิ่มทุนทางสังคม และเสริมความเข็มแข็งชองชุมชนท้องถิ่น และการลดปัจจัยเสี่ยง เพื่อให้เกิดความเข้าใจที่ตรงกัน เกี่ยวกับประเภทและลักษณะของข้อมูลที่ต้องการ ก่อนที่จะดำเนินการค้นหา รวบรวมข้อมูลและดำเนินการวิเคราะห์ในขั้นตอนต่อไป

10.1.2 การรวบรวมข้อมูล เป็นขั้นตอนที่ดำเนินการภายหลังจากผู้นำใช้ข้อมูล มีความเข้าใจความต้องการข้อมูลที่จำเป็นในด้านต่างๆ ผ่านการตั้งโจทย์สำหรับการค้นหาข้อมูลที่ต้องการ จากนั้นผู้นำใช้ข้อมูลทำการรวบรวมข้อมูล โดยเริ่มจากการทบทวนและค้นหาแหล่งข้อมูล มาวางแผนการเก็บรวบรวมข้อมูล และดำเนินการเก็บรวบรวมจากแหล่งต่างๆ ที่สอดคล้องกับข้อมูลที่ต้องการทั้งข้อมูลจากระบบข้อมูลตำบล (TCNAP) และข้อมูลวิจัยชุมชน (RECAP) และข้อมูลจากแหล่งต่างๆ

10.1.3 การวิเคราะห์ข้อมูล หลังจากมีการรวบรวมข้อมูลหรือสามารถเข้าถึงข้อมูลจากแหล่งข้อมูลที่ต้องการอย่างครบถ้วน ในส่วนของข้อมูลตำบล (TCNAP) ผู้วิเคราะห์ข้อมูล จะมีการเรียนรู้และสร้างความเข้าใจเมนูในการวิเคราะห์ข้อมูล และเลือกดำเนินการวิเคราะห์ข้อมูลให้สอดคล้องกับเป้าหมายและความต้องการตามโจทย์ที่กำหนดไว้ตั้งแต่ต้น สำหรับการวิเคราะห์ข้อมูลที่รวบรวมจากแหล่งข้อมูลการวิจัยชุมชน (RECAP) ผู้นำใช้ข้อมูลจะมีการกำหนดวิธีการวิเคราะห์ข้อมูลและเลือกใช้เครื่องมือในการวิเคราะห์ข้อมูล โดยพิจารณาความเหมาะสมของวิธีวิเคราะห์ข้อมูล และความสามารถในการใช้เครื่องมือในการวิเคราะห์ข้อมูล และความสามารถในการใช้เครื่องมือในการวิเคราะห์ข้อมูลดังกล่าว เพื่อให้ได้ข้อมูลที่ต้องการไปดำเนินการในขั้นตอนต่อไป

10.1.4 การนำเสนอและเผยแพร่ข้อมูล เป็นขั้นตอนที่นำใช้ข้อมูลจะต้องวางแผน และกำหนดรูปแบบของการนำเสนอและเผยแพร่ข้อมูล ให้มีความเหมาะสมและสามารถสื่อสารได้อย่างมีประสิทธิภาพ อบต.ปราณบุรีมีการนำเสนอเป็นตัวเลข ตาราง กราฟ แผนภูมิ และแผนภาพความคิด โดยการนำเสนอนั้นจะมีการคำนึงถึงกลุ่มเป้าหมาย เวที สถานที่ และกิจกรรมในการนำใช้ข้อมูล ก่อนที่จะทำการสำเสนอและเผยแพร่ข้อมูล

10.1.5 การพัฒนางาน เป็นขั้นตอนสุดท้ายของการนำใช้ข้อมูล ภายหลังจากการวิเคราะห์และได้ข้อมูลที่ต้องการ ผู้นำใช้ข้อมูลมีการจัดประชุมทีมงาน หน่วยงานในพื้นที่ และผู้ที่เกี่ยวข้อง เพื่อที่จะนำข้อมูลดังกล่าวมาพิจารณา ทบทวน เทียบเคียง สถานการณ์ แนวโน้มการดำเนินงานตามภารกิจของท้องถิ่น และการขับเคลื่อนนโยบายสาธารณะในประเด็นต่างๆ ที่เกิดขึ้นในชุมชนท้องถิ่นตลอดจนการวิเคราะห์และคาดการณ์ผลลัพธ์และผลกระทบที่คาดว่าจะเกิดขึ้น ก่อนที่จะดำเนินการตัดสินใจ หรือใช้ในการวางแผนออกแบบกิจกรรมต่างๆ ของชุมชนท้องถิ่นในการจัดการกับประเด็นปัญหาหรือความต้องการของชุมชนท้องถิ่น

**ขั้นตอนที่ 11** รายงานผลการดำเนินงาน โครงการพัฒนาระบบฐานข้อมูลตำบลผ่านกระบวนการนำใช้ข้อมูล TCNAP ตำบลปราณบุรี โดย องค์การบริหารส่วนตำบลปราณบุรี อำเภอปราณบุรี จังหวัดประจวบคีรีขันธ์ ภายใต้ข้อตกลงโครงการเสริมสร้างชุมชนท้องถิ่นเพื่อการพัฒนาเครือข่ายตำบลสุขภาวะ ณ วันที่ 1 มิถุนายน 2557 ซึ่งเป็นข้อตกลงร่วมกันระหว่างองค์การบริหารส่วนตำบลปราณบุรีร่วมกับ เทศบาลตำบลหนองพลับ เพื่อร่วมขับเคลื่อนงานจัดทำระบบข้อมูลตำบล TCNAP

**ตารางที่ 3** แสดงรายละเอียดการดำเนินงาน แผนดำเนินโครงการพัฒนาระบบฐานข้อมูลตำบล ผ่านกระบวน

การนำใช้ฐานข้อมูล TCNAP ตำบลปราณบุรี

| **กิจกรรม** | **ช่วงเวลาการดำเนินโครงการ** | **รายละเอียดการดำเนินงาน** |
| --- | --- | --- |
| 1. แต่งตั้งคณะทำงานพัฒนาฐานข้อมูลในพื้นที่ | เดือนมิถุนายน | แต่งตั้งคำสั่งเลขที่......(ถ้ามี) โดยมีการแต่งตั้งคณะทำงานพัฒนาฐานข้อมูลในพื้นที่ประกอบด้วย 1) ทีมจัดการฐานข้อมูลตำบล 2) ทีมเก็บรวบรวมข้อมูล 3) ทีมตรวจสอบข้อมูล 4) ทีมบันทึกข้อมูล 5) ทีมวิเคราะห์และนำใช้ข้อมูล โดยมีการกำหนดบทบาทหน้าที่ในแต่ละฝ่ายและสร้างความเข้าใจเกี่ยวกับรายละเอียดของโครงการ วางแผนการดำเนินการโครงการร่วมกันดำเนินการแล้วเสร็จ |
| 1. จัดประชุมคณะทำงาน | เดือนละ 1 ครั้ง | จัดประชุมทีมจัดการฐานข้อมูลตำบล คณะทำงานกลางจากทีมเก็บรวบรวมข้อมูลตำบล คณะทำงานกลางทีมสอบทานข้อมูล คณะทำงานกลางทีมบันทึกข้อมูล และทีมวิเคราะห์และนำใช้ข้อมูล เดือนละ 1 ครั้ง นำเสนอปัญหาและความก้าวหน้าของการดำเนินงานโครงการ พร้อมทั้งปรับแผนการดำเนินงานโครงการให้สอดคล้องกับสถานการณ์ปัญหาปัจจุบัน |
| 1. ประชาสัมพันธ์โครงการฯ | เดือนกรกฎาคม | มีการเชิญแกนนำชุมชน ท้องที่ ท้องถิ่น ประชุมเพื่อสร้างความเข้าใจ แจ้งผลการดำเนินงานและสะท้อนข้อมูลที่ผ่านการสังเคราะห์ข้อมูล เพื่อนำสู่กระบวนการนำใช้ข้อมูลในการตอบสนองต่อปัญหาและความต้องการของพื้นที่ |
| 1. จัดอบรมการเก็บข้อมูลและกำหนดแผนในการเก็บข้อมูลตำบล | เดือนสิงหาคม | จัดอบรมการเก็บรวบรวมข้อมูล เพื่อเป็นการสร้างความเข้าใจให้กับทีมงาน กำหนดแผนในการเก็บข้อมูลตำบล กำหนดกลุ่มเป้าหมายสร้างทีมย่อยในการเก็บข้อมูลของแต่ละหมู่บ้าน เรียนรู้เทคนิคการสอบถาม การเก็บข้อมูลเชิงลึก ให้กับทีมงาน โดยคณะทำงานทีมเก็บรวบรวมข้อมูลเป็นวิทยากรในการบรรยาย และทีมคณะทำงาน TCNAP จากเทศบาลตำบลหนองพลับ ร่วมเป็นพี่เลี้ยง เล่าประสบการณ์ปัญหาที่พบจากการเก็บรวบรวมข้อมูลตำบล ให้กับผู้เข้าอบรมได้ตระหนักถึงสถานการณ์ที่อาจเกิดขึ้น |
| 1. จัดเก็บข้อมูลตำบลให้ครอบคลุมทุกครัวเรือนโดยเฉพาะครัวเรือนที่มีส่วนร่วมในการพัฒนาตำบล | เดือนกันยายน ถึง เดือนมกราคม | จัดเก็บรวบรวมข้อมูล เป็นการผสมผสานการค้นหาและเรียนรู้ข้อมูลระดับกลุ่มและชุมชนจากหลายแหล่งข้อมูลทั้งจากข้อมูลมือสอง ได้แก่ เอกสาร ทะเบียนราษฎร์ ฐานข้อมูลต่างๆ ของพื้นที่ และจากข้อมูลสด ได้แก่ การพูดคุย สนทนากลุ่ม กับแกนนำกลุ่มต่างๆ ผู้นำชุมชน ผู้บริหารและบุคลากรขององค์กรปกครองส่วนท้องถิ่น และบุคลากรหน่วยงานของรัฐในพื้นที่ |
| 1. ตรวจสอบความถูกต้องของข้อมูลทุกครัวเรือนและจัดเก็บแบบสอบถามอย่างเป็นระบบ | เดือนตุลาคม ถึง เดือนมกราคม | ระบบโปรแกรม TCNAP มีการตรวจสอบความถูกต้องและเชื่อถือได้ของข้อมูลก่อนที่จะนำไปใช้ในการวิเคราะห์และนำใช้ในการวางแผนแก้ไขปัญหาของพื้นที่ ซึ่งกิจกรรมการตรวจสอบข้อมูลถือเป็นกิจกรรมที่สำคัญในการควบคุมคุณภาพของข้อมูล โดยให้ทุกฝ่ายที่เกี่ยวข้องได้มีส่วนร่วมในการสอบทานและยืนยันข้อมูล การดำเนินการดังกล่าวนอกจากสนับสนุนให้ได้ข้อมูลที่มีคุณภาพแล้ว ยังเป็นการเปิดโอกาสให้ทุกฝ่ายที่เกี่ยวข้องได้ร่วมเรียนรู้ข้อมูลและมีความรู้สึกเป็นเจ้าของและร่วมรับผิดชอบกับข้อมูลร่วมกัน |
| 1. จัดอบรมการบันทึกข้อมูลลงในโปรแกรม TCNAP | เดือนสิงหาคม | จัดอบรมการบันทึกข้อมูลลงในโปรแกรม TCNAP เพื่อการใช้งานระบบข้อมูลตำบล (TCNAP) ให้เกิดประสิทธิภาพและประสิทธิผล ผู้ใช้งานโปรแกรมจะต้องทำความเข้าใจหลากการจัดการโปรแกรมและข้อมูล และกระบวนการใช้งานที่ครอบคลุมกระบวนการสมัครผู้ใช้งานการกรอกบันทึกข้อมูลและข้อมูล และออกแบบการรายงานเพื่อการนำใช้ข้อมูลในการดำเนินการระบบข้อมูลตำบลของพื้นที่ได้อย่างเต็มประสิทธิภาพและเกิดประสิทธิผล โดยผู้เข้าร่วมกระบวนการเรียนรู้ รับฟังการบรรยายกระบวนการใช้งานโปรแกรม และฝึกปฏิบัติกรอกและบันทึกข้อมูล และการประมวลผลข้อมูล สามารถสมัครเป็นผู้ใช้งานโปรแกรม TCNAP ,กรอก และบันทึกข้อมูลโดยใช้โปรแกรม TCNAP ในรูปแบบออนไลน์ ( Online) และสามารถออกรายงานผลข้อมูลจากโปรแกรม TCNAP ได้โดยคณะทำงานทีมบันทึกข้อมูลเป็นวิทยากรในการบรรยาย และทีมคณะทำงาน TCNAP จากเทศบาลตำบลหนองพลับ ร่วมเป็นพี่เลี้ยง เล่าประสบการณ์ปัญหาที่พบจากการเก็บรวบรวมข้อมูลตำบล ให้กับผู้เข้าอบรมได้ตระหนักถึงสถานการณ์ที่อาจเกิดขึ้น |
| 1. ดำเนินการบันทึกข้อมูลให้ครบถ้วนในโปรแกรม TCNAP | เดือนตุลาคม ถึง เดือนมกราคม | การพัฒนาระบบฐานข้อมูลตำบลปราณบุรีเป็นกระบวนการสร้างระบบฐานข้อมูลตำบลภายใต้กระบวนการสร้างการมีส่วนร่วมของทุกภาพส่วน ทั้งองค์กรปกครองส่วนท้องถิ่น ผู้นำ หน่วยงานภาครัฐในพื้นที่ และประชาชน โดย อบต.ปราณบุรีมีการใช้งานโปรแกรม TCNAP รูปแบบออนไลน์ (Online) |
| 1. ตรวจสอบความถูกต้องของการบันทึกข้อมูลและยืนยันการบันทึกข้อมูล | เดือนธันวาคม ถึง เดือนเมษายน | การสอบทานและนำเสนอข้อมูลชุมชน เป็นกระบวนการตรวจสอบความถูกต้องของข้อมูล สร้างความเข้าใจสถานะของชุมชนในด้านต่างๆ ซึ่งจะดำเนินการหลังจากที่ทีมเก็บรวบรวมข้อมูลได้ดำเนินการเก็บข้อมูลในแต่ละครัวเรือน (ข้อมูลระดับบุคคลและครอบครัว) หรือในแต่ละหมู่บ้านหรือตำบล (ข้อมูลระดับกลุ่มและชุมชน) เสร็จเรียบร้อย เพื่อให้ได้ข้อมูลที่ถูกต้อง ครบถ้วน และเชื่อถือได้ ก่อนที่จะนำข้อมูลดังกล่าวไปวิเคราะห์และนำใช้ในการพัฒนาตำบลปราณบุรี โดยให้นักพัฒนาระบบข้อมูลตำบลได้มีการสอบทานข้อมูลและนำเสนอข้อมูลกับชุมชน เพื่อให้เกิดการขยายกระบวนการเรียนรู้ข้อมูลตำบลและการนำใช้ข้อมูลไปยังแกนนำ ผู้นำชุมชน บุคลากรของหน่วยงานภาครัฐ และประชาชนที่เกี่ยวข้อง ได้เข้ามาร่วมตรวจสอบข้อมูล ปรับแก้ หรือเติมเต็มข้อมูลให้ครบถ้วนก่อนการยืนยันข้อมูล  เมื่อมีการพบว่า ข้อมูลมีความไม่สมบูรณ์ หรือมีประเด็นที่สงสัยว่ามีความคลาดเคลื่อน หรือแตกต่างไปจากข้อเท็จจริง ต้องประสานไปยังทีมเก็บข้อมูลนำไปแก้ไขเพิ่มเติมให้เสร็จสมบูรณ์ และถูกต้อง นอกจากนั้น ยังต้องมีการนำใช้ข้อมูลเพื่อเป็นการเผยแพร่ข้อมูลตำบลผ่านช่องทางต่างๆ เพื่อกระจ่ายการรับรู้ข้อมูลของประชาชนในชุมชนและนำข้อมูลไปใช้ในการจัดเวทีประชาคม การคิดค้นกิจกรรมเพื่อแก้ไขปัญหาและการวางแผนพัฒนาตำบลได้อย่างเหมาะสม |
| 1. การวิเคราะห์ข้อมูล | เดือนกุมภาพันธ์ ถึง เดือนพฤษภาคม | เมื่อมีการตรวจสอบความถูกต้องของข้อมูลครบถ้วนแล้ว จึงมีการรวบรวมปัญหาและความต้องการของชุมชนท้องถิ่น เพื่อกำหนดโจทย์ที่ต้องการแก้ไขหรือจัดการ โดยการรวบรวมข้อมูลจำเป็นนำมาดำเนินการวิเคราะห์ หาปัญหา แบ่งประเภทของปัญหาออกมา และออกแบบการนำใช้ในขั้นตอนต่อไป |
| 1. การนำใช้ข้อมูล | เดือนกุมภาพันธ์ ถึง เดือนพฤษภาคม | ฐานการนำใช้ข้อมูลตำบล เป็นเวทีเรียนรู้ผลลัพธ์ที่เกิดขึ้นจากกระบวนการทบทวน สรุป วิเคราะห์ งานและกิจกรรมของตำบล ที่มีประสบการณ์ตรงจากการพัฒนาระบบขอมูลและนำใช้ข้อมูลในพื้นที่ ซึ่งจะมีการสะท้อนรูปธรรมของการนำใช้ข้อมูลตำบลเพื่อการพัฒนาชุมชนท้องถิ่น ประกอบด้วย ขั้นตอนการนำข้อมูลตำบล ผลลัพธ์ที่เกิดขึ้น ปัญหา อุปสรรคการนำใช้ข้อมูล และปัจจัยเงื่อนไขในการสนับสนุนการนำใช้ข้อมูล โดยรูปธรรมดังกล่าวมีความแตกต่างกันในแต่ละพื้นที่ อีกทั้งยังขึ้นอยู่กับความต้องการที่แตกต่างกันของเป้าหมายในการจัดการประเด็นปัญหาการเพิ่มทุนทางสังคม ยกระดับแหล่งเรียนรู้ การเสริมความเข็มแข็งของชุมชนท้องถิ่น ลดปัจจัยเสี่ยง และการพัฒนานโยบายสาธารณะ |
| 1. จัดประชุมสรุปผลการดำเนินงาน | เดือนพฤษภาคม | จัดประชุมทีมงาน หน่วยงานในพื้นที่ และผู้ที่เกี่ยวข้อง เพื่อที่จะนำข้อมูลดังกล่าวมาพิจารณา ทบทวน เทียบเคียง สถานการณ์ แนวโน้มการดำเนินงานตามภารกิจของท้องถิ่น และการขับเคลื่อนนโยบายสาธารณะในประเด็นต่างๆ ที่เกิดขึ้นในชุมชนท้องถิ่นตลอดจนการวิเคราะห์และคาดการณ์ผลลัพธ์และผลกระทบที่คาดว่าจะเกิดขึ้น ก่อนที่จะดำเนินการตัดสินใจ หรือใช้ในการวางแผนออกแบบกิจกรรมต่างๆ ของชุมชนท้องถิ่นในการจัดการกับประเด็นปัญหาหรือความต้องการของชุมชนท้องถิ่น |
| 1. รายงานผลการดำเนินงาน | เดือนมิถุนายน | รายงานผลการดำเนินงาน โครงการพัฒนาระบบฐานข้อมูลตำบลผ่านกระบวนการนำใช้ข้อมูล TCNAP ตำบลปราณบุรี โดย องค์การบริหารส่วนตำบลปราณบุรี อำเภอปราณบุรี จังหวัดประจวบคีรีขันธ์ ภายใต้ข้อตกลงโครงการเสริมสร้างชุมชนท้องถิ่นเพื่อการพัฒนาเครือข่ายตำบลสุขภาวะ ณ วันที่ 1 มิถุนายน 2557 ซึ่งเป็นข้อตกลงร่วมกันระหว่างองค์การบริหารส่วนตำบลปราณบุรีร่วมกับ เทศบาลตำบลหนองพลับ เพื่อร่วมขับเคลื่อนงานจัดทำระบบข้อมูลตำบล TCNAP |