องค์การบริหารส่วนตำบลริม เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ได้รับการประกาศจัดตั้งเป็นองค์การบริหารส่วนตำบลริมจากกระทรวงมหาดไทย เมื่อวันที่ 23 กุมภาพันธ์ พ.ศ. 2540

ที่ตั้ง อาณาเขต เขตการปกครอง

ที่ทำการตั้งอยู่เลขที่ 108 หมู่ที่ 2 ตำบลริม อำเภอท่าวังผา จังหวัดน่าน เนื้อที่องค์การบริหารส่วนตำบลริม มีเนื้อที่ประมาณ 10.7 ตารางกิโลเมตร คิดเป็นจำนวน 6,687.5 ไร่ อยู่ห่างจากที่ว่าการอำเภอท่าวังผา ไปทางทิศตะวันตกเฉียงใต้ ประมาณ 4 กิโลเมตร โดยมีเขตติดต่อกับพื้นที่ใกล้เคียง ดังนี้

ทิศเหนือ ติดต่อกับ ตำบลผาตอ

ทิศใต้ ติดต่อกับ ตำบลป่าคา

ทิศตะวันออก ติดต่อกับ ลำน้ำน่าน, ตำบลท่าวังผา

ทิศตะวันตก ติดต่อกับ ตำบลแสนทอง

ลักษณะภูมิประเทศ

องค์การบริหารส่วนตำบลริม มีสภาพภูมิประเทศเป็นพื้นที่ราบลุ่มตามความยาวของแม่น้ำน่าน ซึ่งเป็นแม่น้ำสายหลักของจังหวัดน่านไหลผ่านตัวจังหวัด ไปยังเขื่อนสิริกิตต์ที่จังหวัดอุตรดิตถ์ แล้วผ่านจังหวัดพิษณุโลก พิจิตรไปบรรจบแม่น้ำปิง ที่จังหวัดนครสวรรค์กลายเป็นแม่น้ำเจ้าพระยาที่เป็นแม่น้ำสายสำคัญที่หล่อเลี้ยงภาคกลาง โดยมีแม่น้ำสาขาของแม่น้ำน่าน คือ แม่น้ำยาว ซึ่งเป็นแหล่งน้ำสำคัญที่ชุมชนนำมาใช้อุปโภค บริโภค และใช้ในการเกษตร ทำให้พื้นที่มีทัศนียภาพสวยงาม และยังใช้เป็นสถานที่แข่งขันเรือยาวประเพณีประจำปีอำเภอท่าวังผาเป็นประจำทุกปี จึงเหมาะสำหรับพัฒนาเป็นแหล่ง ท่องเที่ยว ที่พักผ่อนหย่อนใจ และเป็นสถานที่อนุรักษ์พันธุ์สัตว์น้ำ (โดยเฉพาะปลาน้ำจืด)

ลักษณะภูมิอากาศ

มีความแตกต่างกันของฤดูกาล โดยอากาศจะร้อนอบอ้าวในฤดูร้อน และหนาวเย็นในฤดูหนาว โดยได้รับอิทธิพลจากลมมรสุมตะวันตกเฉียงใต้ พัดพาเอาความชุ่มชื้นมาสู่ภูมิภาค ทำให้มีผลตกชุก ในเดือนพฤษภาคมถึงเดือนกันยายน ซึ่งเป็นช่วงฤดูฝน และจะได้รับอิทธิพลจากลมมรสุมตะวันออกเฉียงเหนือ พัดพาเอาความหนาวเย็น

สู่ภูมิภาค ในเดือนตุลาคมถึงกุมภาพันธ์ และในช่วงเดือนมีนาคมถึงเมษายน จะได้รับอิทธิพลจากลมมรสุมตะวันออกเฉียงใต้ ทำให้มีสภาพอากาศร้อน

นอกจากนี้จังหวัดน่าน ยังมีสภาพภูมิประเทศโดยรอบ เป็นหุบเขาและภูเขาสูงชันมาก ทิวเขาวางตัวในแนวเหนือใต้ ทำให้บริเวณยอดเขา สามารถรับความกดอากาศสูงที่แผ่มาจากประเทศจีนในฤดูหนาว ได้อย่างทั่วถึงและเต็มที่ ขณะเดียวกันที่ทิวเขาวางตัวเหนือใต้ ทำให้เสมือนกำแพงปิดกั้นลมมรสุมทางทิศตะวันออก รวมทั้งยังมีระดับความสูงเฉลี่ยบนยอดเขา กับความสูงเฉลี่ยที่ผิวแตกต่างกันมาก และยังมีระดับความสูงเหนือระดับน้ำทะเล จากปัจจัยทั้งหลายเหล่านี้ ในตอนกลางวัน ถูกอิทธิพลของแสงแดดเผา ทำให้อุณหภูมิร้อนมาก และในตอนกลางคืนจะได้รับอิทธิพลของลมภูเขา พัดลงสู่หุบเขา ทำให้อากาศเย็นในตอนกลางคืน

ลักษณะของดิน

ลักษณะโดยทั่วไป : เนื้อดินเปนพวกดินรวนปนทรายแปงดินมีสีน้ำตาลหรือสีน้ำตาลปนแดง บางแหง ในดินลางลึก ๆ มีจุดประสีเทาและน้ำตาลอาจมีแรไมกาหรือกอนปูนปะปน เกิดจากวัตถุตนกําเนิดดินพวกตะกอน ลําน้ำ พบบนสันดินริมน้ำเกาและเนินตะกอนรูปพัด มีพื้นที่ คอนขางราบเรียบถึงเปนลูกคลื่นลอนลาด มีความลาดชัน ประมาณ 1-3 % เปนดินลึกมาก มีการระบายน้ำดีถึงดีปานกลาง ระดับน้ำใตดินอยูลึกกวา1 เมตร ตลอดปมีความ อุดมสมบูรณตามธรรมชาติปานกลางดินชั้นบนมีpH ประมาณ 6.5-7.5 ไดแกชุดดินดงยางเอน ชุดดินกําแพงแสน ชุดดินกําแพงเพชรและชุดดินลําสนธิธาตุพนม

ปญหาในการใชประโยชนที่ดิน : มีความเสี่ยงตอการขาดน้ำไดในบางป

ความเหมาะสมสําหรับการปลูกพืช : กลุ่มขุดดินที่ 33 มีศักยภาพเหมาะสมในการปลูกพืชหลายชนิดทั้งพืช ไรพืชผักไมผลและทํานาขาว ซึ่งไดใชประโยชนดังกลาวนี้อยูในภาคตาง ๆ ที่พบดินกลุมนี้อยางไรก็ตามเพื่่อให เกษตรกรมีทางเลือกในการใชประโยชนที่ดินใหเหมาะสมกับศักยภาพ

ลักษณะของแหล่งน้ำ

ภูมิประเทศเป็นพื้นที่ราบ มีแม่น้ำไหลผ่าน จำนวน 3 สาย คือ แม่น้ำน่าน ลำน้ำยาว และลำน้ำริม ทำให้มีทัศนียภาพสองแม่น้ำสวยงาม และใช้แม่น้ำน่าน บริเวณสะพานท่าวังผา พัฒนาเขตบ้านท่าค้ำ เป็นสถานที่แข่งขันเรือยาวประจำปี และแม่น้ำน่านเขตบ้านนาเตา ใช้เป็นสถานที่อนุรักษ์พันธุ์สัตว์น้ำ โดยเฉพาะบริเวณพื้นที่ราบริมฝั่งแม่น้ำน่าน ที่มีความเหมาะสมสำหรับการทำนาข้าว โดยใช้ระบบน้ำชลประทานจากแหล่งน้ำธรรมชาติและแหล่งน้ำที่สร้างขึ้นเอง เช่น ฝาย อ่างเก็บน้ำ ลำเหมือง และบางพื้นที่ใช้น้ำจากการสูบด้วยเครื่องยนต์ รวมถึงสถานีสูบน้ำพลังไฟฟ้า ในเขตพื้นที่ตำบลริม มีสถานีสูบน้ำพลังไฟฟ้าโดยอาศัยแหล่งน้ำหลักคือแม่น้ำน่าน ลำน้ำยาว และหนองน้ำในหมู่บ้าน รวมถึงอ่างเก็บน้ำจำนวน 2 แห่งคือ อ่างเก็บน้ำห้วยสัณฐาน อ่างเก็บห้วยเย็น ซึ่งมีพื้นที่ติดต่อกับตำบลแสนทอง

ปัจจุบันในเขตองค์การบริหารส่วนตำบลริม มีจำนวนประชากรจำนวน 4,125 คน แยกเป็น ชาย 2,083 คน หญิง 2,042 คน ความหนาแน่นของประชากรเฉลี่ยต่อพื้นที่เท่ากับ 385.70 คน ต่อตารางกิโลเมตร

เขตการปกครอง

จำนวนเขตการปกครอง มีจำนวน 7 หมู่บ้าน(เต็มหมด 7 หมู่บ้าน)

บ้านท่าค้ำ หมู่ 1 บ้านป่าไคร้ หมู่ 2 บ้านนาเตา หมู่ 3 บ้านเชียงแล 1 หมู่ 4 บ้านปูคา หมู่ 5 บ้านเชียงแล 2 หมู่ 6 บ้านท่าค้ำสอง หมู่ 7