**บริบทพื้นที่**

**ตำบลบ้านด่านนาขาม อำเภอเมืองอุตรดิตถ์ จังหวัดอุตรดิตถ์**

ประวัติความเป็นมาของตำบล

สมัยกรุงศรีอยุธยาตอนปลายไทยได้เสียกรุงศรีอยุธยาแก่พม่า ครั้งที่ ๒ ในปี พ.ศ. ๒๓๑๐ ตรงกับปีขาล และสมเด็จพระเจ้าตากสินทรงกอบกู้เอกราชได้ และทรงตั้งกรุงธนบุรีเป็นราชธานี หลังจากนั้นจึงได้จัดกลุ่มผู้คนกลุ่มหนึ่งเข้ารักษาด่าน โดยส่งคนเข้ามาผลัดเปลี่ยนกัน ต่อมาจึงมีผู้คนเข้ามาตั้งบ้านเรือนกันมากขึ้นมาก ได้จัดตั้งเป็นหมู่บ้าน และตั้งชื่อว่า “บ้านด่านนาขาม” ตามลักษณะภูมิประเทศที่มีต้นมะขามขนาดใหญ่ขึ้นอยู่บนจอมปลวกบริเวณหน้าวัด จากนั้นจึงมีผู้คนจากพื้นที่ไกล้เคียงเข้ามาตั้งบ้านเรือนกันมากขึ้น จนกลายเป็นตำบลบ้านด่านนาขามมาจนถึงปัจจุบัน พื้นที่ตำบลบ้านด่านนาขามทั้งหมดจะทอดตัวเป็นแนวยาวจากทิศเหนือลงสู่ทิศใต้ของอำเภอเมืองอุตรดิตถ์ โดยศาลากลางจังหวัดอุตรดิตถ์จะอยู่ทางทิศใต้ของพื้นที่ตำบล บ้านด่านนาขาม ลักษณะเด่นของพื้นที่คือเป็นตำบลหน้าด่านก่อนเข้าสู่ตัวจังหวัดอุตรดิตถ์ทางทิศเหนือ ลักษณะของชุมชนส่วนใหญ่เป็นชุมชนเกษตรกรรม

ประชากรตำบลบ้านด่านนาขามส่วนใหญ่ย้ายถิ่นฐานมาจากที่อื่น เช่น มาจากบ้านป่าผึ้ง อำเภอ สูงเม่น จังหวัดแพร่ มาจากอำเภอลับแล จังหวัดอุตรดิตถ์ มาจากบ้านชายเขา ตำบลนานกก อำเภอลับแล จังหวัดอุตรดิตถ์ และบางส่วนเป็นคนดั้งเดิมในพื้นที่ ทำให้มีความหลากหลายของวัฒนธรรม เช่นภาษาถิ่น ที่มีต้นกำเนิดมาจากจังหวัดแพร่ สำเนียงการพูดจะเป็นภาษาเหนือ ภาษาล้านนา หากมาจากทางอำเภอลับแล จะใช้ภาษาถิ่นลับแล และคนดั้งเดิมในพื้นที่จะใช้ภาษาดั้งเดิม ที่เป็นสำเนียงบ้านด่าน วิถีชีวิตของคนตำบลบ้านด่านนาขาม มีวิถีชีวิตที่เรียบง่าย ใช้ปัจจัยพื้นฐานในการดำรงชีวิต ที่มาจากความอุดมสมบูรณ์ของทรัพยากรธรรมชาติในท้องถิ่น ประชาชนจึงมีความเอื้อเฟื้อ รักใคร่สามัคคี ทำให้ไม่มีปัญหาทางการเมืองท้องถิ่น

สภาพลักษณะภูมิประเทศ

ลักษณะภูมิประเทศตำบลบ้านด่านนาโดยทั่วไป เป็นที่ราบสลับภูเขา มีสภาพเป็นที่ป่า ภูเขา เนินเขาหรือเชิงเขาและมีลักษณะเนื้อดินมีทั้งพื้นที่เป็นดินเหนียว ดินทราย ดินร่วน ระดับความอุดมสมบูรณ์ของดินอยู่ในระดับดีมาก พื้นที่ส่วนใหญ่เป็นพื้นที่ป่าต้นน้ำ จึงเป็นแหล่งกำเนิดลำน้ำหลายสายที่สำคัญ ได้แก่ ห้วยน้ำไคร้ ห้วยชำแล้ง ห้วยขุนริด ห้วยเกียงพา ห้วยแม่เฉย ลักษณะของการตั้งถิ่นฐานของชุมชนส่วนใหญ่ จะตั้งอยู่บริเวณสองฟากถนนพหลโยธิน (ทางหลวงแผ่นดินหมายเลข 11) ฝั่งซ้ายจะเป็นพื้นที่หมู่ที่ 1 หมู่ที่ 2 หมู่ที่ 4 หมู่ที่ 5 บางส่วน หมู่ที่ 6 หมู่ที่ 7 บางส่วน หมู่ที่ 8 หมู่ที่ 10 หมู่ที่ 12 และหมู่ที่ 13 บางส่วน ฝั่งขวาจะเป็นพื้นที่หมู่ที่ 5 บางส่วน หมู่ที่ 7 บางส่วน หมู่ที่ 9 หมู่ที่ 11 และหมู่ที่ 13 บางส่วน มีลักษณะเด่นคือเป็นตำบลหน้าด่านก่อนเข้าสู่ตัวจังหวัดอุตรดิตถ์ทางทิศเหนือ ลักษณะของชุมชนส่วนใหญ่เป็นชุมชนเกษตรกรรม ประชาชนส่วนใหญ่มีฐานะปานกลางพออยู่พอกิน นิสัยรักความสงบ เรียบง่าย และเคร่งครัดในพุทธศาสนา

แบ่งเขตการปกครองเป็น 13 หมู่บ้านประกอบด้วย

หมู่ที่ 1 บ้านด่าน หมู่ที่ 2 บ้านด่าน (ม่อนชลประทาน)

หมู่ที่ 3 บ้านปากเฉย หมู่ที่ 4 บ้านผาตั้ง (ปางป่าคา)

หมู่ที่ 5 บ้านแม่เฉย หมู่ที่ 6 บ้านห้วยกั้ง

หมู่ที่ 7 บ้านไฮ่ฮ้า หมู่ที่ 8 บ้านห้วยลึก

หมู่ที่ 9 บ้านน้ำไคร้ หมู่ที่ 10 บ้านปางต้นผึ้ง

หมู่ที่ 11 บ้านม่อนหัวฝาย หมู่ที่ 12 บ้านหนองน้ำเขียว

หมู่ที่ 13 บ้านป่าหว่าน

องค์การบริหารส่วนตำบลบ้านด่านนาขาม มีอาณาเขตติดต่อกับตำบลต่างๆ และเอื้อต่อการพัฒนาดังนี้

**(1) ทิศเหนือ** ติดต่อกับตำบลห้วยไร่ อำเภอเด่นชัย จังหวัดแพร่ และ ตำบลน้ำหมัน อำเภอท่าปลา จังหวัดอุตรดิตถ์มีเส้นทางคมนาคมที่สำคัญได้แก่ ถนนพหลโยธินกรุงเทพ-เชียงใหม่ หรือในพื้นที่รู้จักกันในนามเส้นทางหลวงหมายเลข 11 เป็นเส้นทางคมนาคมระหว่างจังหวัด และมีความสำคัญต่อเศรษฐกิจของตำบลบ้านด่านนาขาม ที่ถือเป็นศักยภาพของตำบล มีตลาดขายส่งและขายปลีกสินค้าทางการเกษตรที่อยู่ริมทางหลวง ได้แก่ตลาดผลไม้บ้านด่านบริเวณ หมู่ที่ ๒ ตลาดผลไม้แม่เฉย หมู่ที่ ๕ ตลาดผลไม้จำเตย ตลาดผลไม้ห้วยจำผาง ตลาดผลไม้นาปู่โท่น หมู่ที่ ๗ ซึ่งตลาดริมทางหลวงเหล่านี้สามารถระบายผลผลิตการเกษตรโดยเฉพาะลองกอง ลางสาด และทุเรียนทั้งทุเรียนพันธุ์พื้นเมือง และทุเรียนพันธุ์หมอนทอง หลงลับแล ได้ตลอดทั้งปี ซึ่งนับเป็นเส้นทางที่สามารถนำไปเชื่อมโยงระบบขนส่งเพื่อรองรับเป็นเส้นทางสู่ประชาคมอาเซียนตามยุทธศาสตร์การพัฒนาประเทศ ในด้านการพัฒนาเพื่อเชื่อมโยงกับประเทศเพื่อนบ้านผ่านทางชายแดนภูดู่ อำเภอบ้านโคก ในอนาคต

**(2) ทิศใต้** ติดต่อกับตำบลน้ำริด และตำบลงิ้วงาม อำเภอเมืองอุตรดิตถ์เป็นการใช้ประโยชน์ในการคมนาคมเพื่อเข้าสู่ตัวเมืองอุตรดิตถ์ ผ่านทางตำบลน้ำริด เป็นเส้นทางหลักที่มีความสำคัญมาตั้งแต่สมัยดั้งเดิม ประชาชนใช้เป็นเส้นทางค้าขาย การเข้าสู่แหล่งบริการทางด้านสาธารณสุข เป็นเส้นทางสู่สถานศึกษาในระดับอุดมศึกษาของเยาวชน

**(3) ทิศตะวันออก** ติดต่อกับตำบลขุนฝาง อำเภอเมืองอุตรดิตถ์เป็นการใช้ประโยชน์ทางด้านการจัดการทรัพยากรธรรมชาติและสิ่งแวดล้อม เป็นพื้นที่รอยต่อของวนอุทยานน้ำตกแม่เฉย เขตรักษาพันธุ์สัตว์ป่าห้วยน้ำไคร้ ซึ่งเป็นเขตป่าต้นน้ำที่มีความสมบูรณ์และมีความหลากหลายทางระบบนิเวศน์ เป็นเขตป่าที่ต้องสงวนรักษาไว้เป็นผืนป่าสำคัญของชาติ

**(4) ทิศตะวันตก** ติดต่อกับตำบลนานกกก อำเภอลับแล จังหวัดอุตรดิตถ์ เป็นการใช้ประโยชน์ร่วมกันในเรื่องพื้นที่ทำกิน เป็นพื้นที่ทำสวนผลไม้ และเป็นบ้านพี่เมืองน้องโดยการใช้ประโยชน์ในการซื้อขายผลไม้ตามฤดูกาล ได้แก่ ลองกอง ทุเรียน สามารถสร้างกลไกทางการตลาด กระจายผลผลิต แก้ไขปัญหาผลผลิตล้นตลาด

สภาพการเมืองการปกครอง

**ข้อมูลตามบริบทขององค์กรปกครองส่วนท้องถิ่น**

ลักษณะการเมืองการปกครองในระบอบประชาธิปไตย ให้ความสำคัญกับประชาธิปไตยชุมชน ที่ทุกคนมีส่วนร่วม ในการปกครองท้องถิ่น มีนายอุดมธาศิษย์ อินทร์หม่อม นายกองค์การบริหารส่วนตำบลคนปัจจุบัน นายสัก ทะวะดี รองนายกองค์การบริหารส่วนตำบลคนที่ 1 นายสมหวัง สุขมั่น รองนายกองค์การบริหารส่วนตำบลบ้านด่านนาขาม คนที่ 2 นางสาวศุภรัตน์ มูลจันทร์ เลขานุการนายกองค์การบริหารส่วนตำบลบ้านด่านนาขาม นายธนกร ยาโม้ กำนันตำบลบ้านด่านนาขาม และ ผู้ใหญ่บ้านแต่ละหมู่บ้านทั้ง 13 หมู่บ้าน ซึ่งเป็นการปกครองแบบพึ่งพาอาศัยเกื้อกูลซึ่งกันและกัน มีความสัมพันธ์แบบเครือญาติ มีส่วนร่วมในการเมืองการปกครองร่วมกันตามวิถีชุมชน คงไว้ซึ่งความเป็นท้องถิ่นนิยม (Localism)

**วิสัยทัศน์ (Vision)**

*“แหล่งท่องเที่ยวสร้างเศรษฐกิจ แหล่งผลิตผลไม้คุณภาพดี ประชาชนมั่งมี ตามวิถีพอเพียง”*

ข้อมูลประชากร

**1. จำนวนประชากร ตามทะเบียนราษฎร์**

ตารางที่ 1.1 ตารางแสดงจำนวนประชากรตามทะเบียนราษฎร์

|  |  |  |  |  |
| --- | --- | --- | --- | --- |
| **หมู่** | **จำนวนประชากร** | | | **จำนวนครัวเรือน** |
| **ชาย** | **หญิง** | **รวม** |
| 1 | 180 | 167 | 347 | 112 |
| 2 | 28 | 16 | 44 | 23 |
| 3 | 53 | 53 | 106 | 52 |
| 4 | 600 | 573 | 1,173 | 392 |
| 5 | 374 | 405 | 779 | 255 |
| 6 | 503 | 503 | 1,006 | 363 |
| 7 | 291 | 265 | 556 | 197 |
| 8 | 324 | 276 | 600 | 192 |
| 9 | 295 | 302 | 597 | 245 |
| 10 | 271 | 278 | 549 | 170 |
| 11 | 73 | 63 | 136 | 47 |
| 12 | 144 | 156 | 300 | 105 |
| **รวม** | **3,136** | **3,057** | **6,193** | **2,153** |

(ที่มา : สำนักบริหารการทะเบียน อำเภอเมืองอุตรดิตถ์ พฤศจิกายน 2559)

**2. จำนวนประชากร ตามฐานข้อมูล TCNAP**

ตารางที่ 1.2 ตารางแสดงจำนวนประชากรตามฐานข้อมูล TCNAPจำแนกตามข้อมูลทั่วไป เพศ และอายุ

|  |  |  |  |  |  |  |
| --- | --- | --- | --- | --- | --- | --- |
| **ข้อมูลประชากร** | | | | | **จำนวน** | **ร้อยละ** |
| **อายุ (ปี)** | **ชาย** | | **หญิง** | |
| **จำนวนคน** | **ร้อยละ** | **จำนวนคน** | **ร้อยละ** | **รวม** | **รวม** |
| 0 - 4 ปี | 114 | 3.81 | 95 | 3.26 | 209 | 3.54 |
| 5 - 9 ปี | 151 | 5.05 | 134 | 4.59 | 285 | 4.82 |
| 10 - 14 ปี | 150 | 5.02 | 166 | 5.69 | 316 | 5.35 |
| 15 - 19 ปี | 186 | 6.22 | 195 | 6.68 | 381 | 6.45 |
| 20 - 24 ปี | 209 | 6.99 | 164 | 5.62 | 373 | 6.31 |
| 25 - 29 ปี | 215 | 7.19 | 205 | 7.03 | 420 | 7.11 |
| 30 - 34 ปี | 216 | 7.22 | 168 | 5.76 | 384 | 6.5 |
| 35 - 39 ปี | 216 | 7.22 | 260 | 8.91 | 476 | 8.06 |
| 40 - 44 ปี | 264 | 8.83 | 266 | 9.12 | 530 | 8.97 |
| 45 - 49 ปี | 283 | 9.46 | 265 | 9.08 | 548 | 9.27 |
| 50 - 54 ปี | 314 | 10.5 | 271 | 9.29 | 585 | 9.9 |
| 55 - 59 ปี | 196 | 6.55 | 220 | 7.54 | 416 | 7.04 |
| 60 – 64 ปี | 192 | 6.42 | 202 | 6.92 | 394 | 6.67 |
| 65 - 69ปี | 116 | 3.88 | 123 | 4.22 | 239 | 4.04 |
| 70 - 74ปี | 72 | 2.41 | 57 | 1.95 | 129 | 2.18 |
| 75 – 79 ปี | 56 | 1.87 | 62 | 2.12 | 118 | 2 |
| 80 – 84 ปี | 21 | 0.7 | 37 | 1.27 | 58 | 0.98 |
| 85 – 89 ปี | 14 | 0.47 | 22 | 0.75 | 36 | 0.61 |
| 90 – 94 ปี | 4 | 0.13 | 3 | 0.1 | 7 | 0.12 |
| 95 ปีขึ้นไป | 2 | 0.07 | 3 | 0.08 | 5 | 0.08 |
| **รวม** | **2,991** | **100.00** | **2,917** | **99.97** | **5,909** | **100** |
| **เพศชาย** | | | | | 2,991 | 50.62 |
| **เพศหญิง** | | | | | 2,918 | 49.38 |
| **รวม** | | | | | **5,909** | **100** |

(ที่มา : ระบบข้อมูลตำบล (TCNAP) ตำบลบ้านด่านนาขาม,31ธันวาคม 2559)

จากตารางแสดงจำนวนประชากรตามฐานข้อมูล TCNAP ของตำบลบ้านด่านนาขามสามารถแยกช่วงอายุออกเป็น 3 อันดับแรกเรียงจากมากสุดไปหาน้อยสุด ได้ดังนี้ ช่วงอายุประชากรที่มากที่สุดได้แก่ ช่วงอายุ 50 - 54 ปีชาย จำนวน 314 คน คิดเป็นร้อยละ 10.5 หญิง จำนวน 271 คน คิดเป็นร้อยละ 9.29 รวมทั้งหวด จำนวน 585 คน คิดเป็นร้อยละ 9.9 รองอันดับสอง ได้แก่ ช่วงอายุ 45 - 49 ปีชาย จำนวน 283 คน คิดเป็นร้อยละ 9.46 หญิง จำนวน 265 คน คิดเป็นร้อยละ 9.08 รวมทั้งหมด จำนวน 548 คน คิดเป็นร้อยละ 9.27 รองอันดับสาม ได้แก่ ช่วงวัยอายุ 40 - 44 ปี ชาย จำวน 264 คน คิดเป็นร้อยละ 8.83 หญิง จำนวน 266 คน คิดเป็นร้อยละ 9.12 รวมทั้งหมด จำนวน 530 คน คิดเป็นร้อยละ 8.97 และน้อยสุด ได้แก่ ช่วงวัยอายุ 95 ปีขึ้นไป จำนวน ชาย 2 คน คิดเป็นร้อยละ 0.07 หญิง จำนวน 3 คน คิดเป็นร้อยละ 0.08 รวมทั้งหมด จำนวน 5 คน คิดเป็นร้อยละ 0.08



**แผนภาพที่ 1 แผนภาพแสดงพีระมิดประชากร**

จากตารางที่ 1.2 การจำแนกจำนวนและลักษณะกลุ่มประชากรเป้าหมาย พบว่า ประชากรที่มากที่สุดได้แก่ ช่วงอายุ 50 - 54 ปีชาย จำนวน 314 คน คิดเป็นร้อยละ 10.5 หญิง จำนวน 271 คน คิดเป็นร้อยละ 9.29 รวมทั้งหวด จำนวน 585 คน คิดเป็นร้อยละ 9.9 รองอันดับสอง ได้แก่ ช่วงอายุ 45 - 49 ปีชาย จำนวน 283 คน คิดเป็นร้อยละ 9.46 หญิง จำนวน 265 คน คิดเป็นร้อยละ 9.08 รวมทั้งหมด จำนวน 548 คน คิดเป็นร้อยละ 9.27 รองอันดับสาม ได้แก่ ช่วงวัยอายุ 40 - 44 ปี ชาย จำวน 264 คน คิดเป็นร้อยละ 8.83 หญิง จำนวน 266 คน คิดเป็นร้อยละ 9.12 รวมทั้งหมด จำนวน 530 คน คิดเป็นร้อยละ 8.97 และน้อยสุด ได้แก่ ช่วงวัยอายุ 95 ปีขึ้นไป จำนวน ชาย 2 คน คิดเป็นร้อยละ 0.07 หญิง จำนวน 3 คน คิดเป็นร้อยละ 0.08 รวมทั้งหมด จำนวน 5 คน คิดเป็นร้อยละ 0.08 เป็นต้น

3. สถานะการศึกษา

ตารางที่ 1.3 จำนวนและร้อยละของประชากร จำแนกตามสถานะการศึกษา

| **สถานะการศึกษา** | **จำนวน** | **ร้อยละ** |
| --- | --- | --- |
| **สถานะการศึกษา** |  |  |
| 1. ไม่ได้เรียน | 79 | 100.00 |
| 1. กำลังศึกษา | 1,095 | 100.00 |
| 2.1 อนุบาล | 173 | 15.8 |
| 2.2 ประถมศึกษา | 442 | 40.37 |
| 2.3 ม.ต้น | 195 | 17.81 |
| 2.4 ม.ปลาย | 100 | 9.13 |
| 2.5 ปวช. | 69 | 6.3 |
| 2.6 ปวส. | 47 | 4.29 |
| 2.7 อนุปริญญา | 1 | 0.09 |
| 2.8 ปริญญาตรี | 64 | 5.84 |
| 2.9 สูงกว่าปริญญาตรี | 1 | 0.09 |
| 2.10 ไม่ระบุ | 3 | 0.27 |
| 1. จบการศึกษา ระดับ | 4,567 | 100.00 |
| 3.1 อนุบาล | 11 | 0.24 |
| 3.2 ประถมศึกษา | 3,078 | 67.4 |
| 3.3 ม.ต้น | 730 | 15.98 |
| 3.4 ม.ปลาย | 255 | 5.58 |
| 3.5 ปวช. | 103 | 2.26 |
| 3.6 ปวส. | 144 | 3.15 |
| 3.7 อนุปริญญา | 18 | 0.39 |
| 3.8 ปริญญาตรี | 206 | 4.51 |
| 3.9 สูงกว่าปริญญาตรี | 11 | 0.24 |
| 3.10 ไม่ระบุ | 11 | 0.24 |
| 4. ไม่เข้าข่าย | 168 | 100.00 |
| **รวม** | **5,909** | **100.00** |

จากตารางแสดงการศึกษาข้างต้นทำให้ทราบว่าประชาชนในตำบลบ้านด่านนาขาม มีระดับการศึกษาที่สุดมากที่สุดอยู่ในระดับ ประถมศึกษา จำนวน 3,078 คน คิดเป็นร้อยละ 67.4 รองอันดับสอง คือ ระดับมัธยมศึกษาตอนต้น จำนวน 730 คน คิดเป็นร้อยละ 15.98 และรองอันดับสาม คือ ระดับมัธยมศึกษาตอนปลาย จำนวน 255 คน คิดเป็นร้อยละ 5.58 และระดับน้อยสุด คือ ระดับปริญญาตรี ตรี จำนวน 11 คน คิดเป็นร้อยละ 0.24 และระดับสูงกว่าปริญญาตรี จำนวน 11 คน คิดเป็นร้อยละ 0.24 เป็นต้น

4. สถานะสุขภาพและการเจ็บป่วย

ตารางที่ 1.4 ตารางแสดงสถานะสุขภาพและการเจ็บป่วยจำแนกตามข้อมูลการเจ็บป่วยเรื้อรังหรือ และภาวะการเจ็บป่วยในปัจจุบัน

| การเจ็บป่วยเรื้อรังหรือพิการ | | |  | **จำนวน** | **ร้อยละ** |
| --- | --- | --- | --- | --- | --- |
| 1. ไม่มี | | |  | 6,592 | 85.93 |
| 2. มี | | |  | 1,079 | 14.07 |
| **รวม** | | |  | **7,671** | **100** |
| การเจ็บป่วยเรื้อรังหรือพิการ | มีการเจ็บป่วยเรื้อรัง | | ไม่มีการเจ็บป่วยเรื้อรัง | | รวม |
| จำนวน | ร้อยละ | จำนวน | ร้อยละ | ร้อยละ |
| 2.1.เบาหวาน | 220 | 24.92 | 663 | 75.08 | 100 |
| 2.2.ความดันโลหิตสูง | 426 | 48.24 | 457 | 51.76 | 100 |
| 2.3.ปวดข้อ/ข้อเสื่อม | 100 | 11.33 | 783 | 88.67 | 100 |
| 2.4.หัวใจ | 35 | 3.96 | 848 | 96.04 | 100 |
| 2.5.มะเร็ง | 3 | 0.34 | 880 | 99.66 | 100 |
| 2.6.หอบหืด | 48 | 5.44 | 835 | 94.56 | 100 |
| 2.7.ภูมิแพ้ | 17 | 1.93 | 866 | 98.07 | 100 |
| 2.8.เก๊าท์ | 28 | 3.17 | 855 | 96.83 | 100 |
| 2.9.ไตวาย | 9 | 1.02 | 874 | 98.98 | 100 |
| 2.10.อัมพาต | 5 | 0.57 | 878 | 99.43 | 100 |
| 2.11.พิการทางกาย/เคลื่อนไหว | 65 | 7.36 | 818 | 92.64 | 100 |
| 2.12.พิการการมองเห็น | 15 | 1.7 | 868 | 98.3 | 100 |
| 2.13.พิการการได้ยิน/การสื่อสาร | 18 | 2.04 | 865 | 97.96 | 100 |
| 2.14.พิการจิตใจ อารมณ์ | 15 | 1.7 | 868 | 98.3 | 100 |
| 2.15.พิการสติปัญญา/การเรียนรู้ | 13 | 1.47 | 870 | 98.53 | 100 |
| 2.16.อื่นๆ (ระบุ) HIV,ไขมันในเส้นเลือด,ไตรั่ว,ถุงลมโป่งพอง,ไทรอยด์,ลมชัก | 107 | 12.12 | 776 | 87.88 | 100 |

จากตารางแสดงการเจ็บป่วยเรื้อรังข้างต้นทำให้ทราบว่าประชาชนในตำบลบ้านด่านนาขาม มีภาวะการเจ็บป่วยเกี่ยวกับโรคต่างๆซึ่งสามารถจัดลำดับได้ดังนี้การเจ็บป่วยด้วยโรคเรื้อรัง อันดับหนึ่ง ได้แก่ โรคความดันโลหิตสูง จำนวน 426 คน คิดเป็นร้อยละ 48.24 รองอันดับสอง ได้แก่ โรคเบาหวาน จำนวน 220คน คิดเป็นร้อยละ 24.92 รองอันดับสาม ได้แก่ โรคปวดข้อ/ข้อเสื่อม จำนวน 100 คน คิดเป็นร้อยละ 11.33 และโรคที่เจ็บป่วยน้อยที่สุด ได้แก่ โรคมะเร็ง จำนวน 3 คน คิดเป็นร้อยละ 3.34 เป็นต้น และสภาพความพิการของประชาชนในตำบลบ้านด่านนาขาม ที่เป็นมากที่สุด อันดับหนึ่ง ได้แก่การพิการทางกาย/เคลื่อนไหว จำนวน 65 คน คิดเป็นร้อยละ 7.36 รองอันดับสอง ได้แก่ การพิการการได้ยิน/การสื่อสาร จำนวน 18 คน คิดเป็นร้อยละ 2.04 และรองอันดับสาม ได้แก่ การพิการการมองเห็น และการพิการจิตใจ อารมณ์ จำนวน 15 คน คิดเป็นร้อยละ 1.7 และน้อยที่สุด ได้แก่ พิการสติปัญญา/การเรียนรู้จำนวน 13 คน คิดเป็นร้อยละ 1.47 เป็นต้น

5. พฤติกรรมเสี่ยง

**ตารางที่ 1.5** ตารางแสดงพฤติกรรมเสี่ยงจำนวนและร้อยละประชากร จำแนกตามภาวะเสี่ยงจากการทำงาน ปัญหาสุขภาพและการเจ็บป่วย และภาวะฉุกเฉินที่ต้องรักษา

| **พฤติกรรมเสี่ยง** | | | | **จำนวน** | **ร้อยละ** |
| --- | --- | --- | --- | --- | --- |
| 1. ไม่มี | | | | 4,504 | 77.67 |
| 2. มี | | | | 1,295 | 22.33 |
| **รวม** | | | | **5,799** | **100** |
| **ประเภทพฤติกรรมเสี่ยง** | มีพฤติกรรมเสี่ยง | | ไม่มีพฤติกรรมเสี่ยง | | รวม |
| จำนวน | ร้อยละ | จำนวน | ร้อยละ | ร้อยละ |
| 2.1.ดื่มสุราเป็นประจำ | 596 | 46.02 | 699 | 53.98 | 100 |
| 2.2.สูบบุหรี่เป็นประจำ | 405 | 31.27 | 890 | 68.73 | 100 |
| 2.3.นั่งๆ นอนๆ ไม่ค่อยได้ทำงาน | 35 | 2.7 | 1,260 | 97.3 | 100 |
| 2.4.ไม่ได้ออกกำลังกาย | 30 | 2.32 | 1,265 | 97.68 | 100 |
| 2.5.มีความเครียดกังวลใจจนนอนไม่หลับ | 120 | 9.27 | 1,175 | 90.73 | 100 |
| 2.6.ทำงานหนัก พักผ่อนน้อย | 58 | 4.48 | 1,237 | 95.52 | 100 |
| 2.7.กินอาหารปริมาณมาก กินจุ กินจุบจิบ | 30 | 2.32 | 1,265 | 97.68 | 100 |
| 2.8.กินอาหารรสจัด เป็นประจำทุกวัน | 52 | 4.02 | 1,243 | 95.98 | 100 |
| 2.9.กินอาหารสุกๆ ดิบๆ | 178 | 13.75 | 1,117 | 86.25 | 100 |
| 2.10.ดื่มเครื่องดื่มชูกำลังประจำ | 29 | 2.24 | 1,266 | 97.76 | 100 |
| 2.11.ขับรถเร็ว ประมาท | 45 | 3.47 | 1,250 | 96.53 | 100 |
| 2.12. มีเพศสัมพันธ์ที่ไม่ปลอดภัย | 3 | 0.23 | 1,292 | 99.77 | 100 |
| 2.13. การใช้สารเสพติด | 13 | 1 | 1,282 | 99 | 100 |
| 2.14. การใช้ยาชุด ยาแก้ปวด ยาลูกกลอน เป็นประจำ | 12 | 0.93 | 1,283 | 99.07 | 100 |
| 2.15 ขับขี่รถจักรยานยนต์โดยไม่สวมหมวกนิรภัย | 50 | 3.86 | 1,245 | 96.14 | 100 |
| 2.16 ขับขี่รถยนต์โดยไม่คาดเข็มขัดนิรภัย | 3 | 0.23 | 1,292 | 99.77 | 100 |
| 2.17 ไม่ได้ตรวจสุขภาพ หรือการคัดกรองโรคเป็นประจำทุกปี | 82 | 6.33 | 1,213 | 93.67 | 100 |
| 2.18อื่นๆ | 18 | 1.39 | 1,277 | 98.61 | 100 |

จากตารางแสดงพฤติกรรมเสี่ยงภาวะเสี่ยงจากการทำงาน ปัญหาสุขภาพและการเจ็บป่วย และภาวะฉุกเฉินที่ต้องรักษาของประชาชนในตำบลบ้านด่านนาขาม สามารถจัดลำดับความเสี่ยงได้ดังนี้ อันดับแรก ได้แก่พฤติกรรมเสี่ยงการดื่มสุราเป็นประจำ จำนวน 596 คน คิดเป็นร้อยละ 46.02 รองอันดับสอง ได้แก่ การสูบบุหรี่เป็นประจำ จำนวน 405 คน คิดเป็นร้อยละ 31.27 และรองอันดับสาม ได้แก่ กินอาหารสุกๆ ดิบๆ จำนวน 178 คน คิดเป็นร้อยละ 13.75 และน้อยที่สุด ได้แก่ มีเพศสัมพันธ์ที่ไม่ปลอดภัย และขับขี่รถยนต์โดย ไม่คาดเข็มขัดนิรภัยจำนวน 3 คน คิดเป็นร้อยละ 0.23 เป็นต้น

สภาพสังคม วัฒนธรรม

สภาพทางสังคม ของชุมชนตำบลบ้านด่านนาขามในอดีตจากคำบอกเล่าของผู้เฒ่าผู้แก่ ที่ถ่ายทอดเรื่องราววิถีชีวิตและวัฒนธรรมของคนในตำบลบ้านด่านนาขาม ที่มีวิถีชีวิตที่ผูกพันกับธรรมชาติ ประกอบอาชีพทำการเกษตร ทำให้มีระบบเศรษฐกิจที่มีรากฐานมาจากการเกษตร ดังนั้นการพัฒนาชุมชนท้องถิ่นในตำบลบ้านด่านนาขาม จึงต้องพัฒนาให้เกษตรกรมีองค์ความรู้ทางการเกษตร ควบคู่กับองค์ความรู้ในด้านการอนุรักษ์ทรัพยากรธรรมชาติและสิ่งแวดล้อม ให้รู้จักระบบการพึ่งพา และการเกื้อกูลในระบบนิเวศน์ทางธรรมชาติ ร่วมกับภูมิปัญญาท้องถิ่น วิถีชีวิตดั้งเดิม ที่ใช้ความสัมพันธ์เกื้อกูล ให้ความสำคัญกับการช่วยเหลือเกื้อกูลกัน ให้คุณค่าความสัมพันธ์ทางด้านจิตใจ มากกว่าการตีมูลค่าเป็นเงินตรา นั่นแสดงให้เห็นว่า คนบ้านด่านนาขามตั้งแต่เมื่อครั้งในอดีตเป็นสังคมที่พึ่งพา เกื้อกูล และการอนุรักษ์ รักษาวัฒนธรรม ภูมิปัญญา วีถีชีวิต ให้ความสำคัญกับคุณค่าของความเป็นท้องถิ่นนิยม และปลูกฝังกันมาอย่างยาวนาน

**ศาสนา** ประชาชนตำบลบ้านด่านนาขาม ร้อยละ 100 นับถือศาสนาพุทธ โดยมีสถานที่สำหรับประกอบศาสนกิจและพิธีกรรมทางศาสนา มีวัดจำนวน 8 วัด ได้แก่ วัดบ้านด่านนาขาม หมู่ที่ 1 วัดอุตรดิตถ์ธรรมาราม หมู่ที่ 4 วัดแม่เฉย หมู่ที่ 5 วัดห้วยกั้ง หมู่ที่ 6 วัดไฮ่ฮ้า หมู่ที่ 7 วัดห้วยลึก หมู่ที่ 8 วัดน้ำไคร้ หมู่ที่ 9 วัดปางต้นผึ้ง หมู่ที่ 10 และสำนักสงฆ์ อีก 2 แห่ง ได้แก่สำนักสงฆ์ หมู่ที่ 12 และสำนักสงฆ์ หมู่ที่ 13

**อาชีพหลัก** โดยเรียงลำดับจากมากไปหาน้อย 3 อันดับแรก พบว่าอาชีพหลักของประชาชนในตำบลบ้านด่านนาขาม มากที่สุดคืออาชีพรับจ้างทั่วไป/บริการ จำนวน 1,470 คน คิดเป็นร้อยละ 37.56 รองลงมาคือทำนา จำนวน 784 คน คิดเป็นร้อยละ 20.03 และทำสวน จำนวน 753 คน คิดเป็นร้อยละ 19.24 สรุปผลได้ว่าประชาชนตำบลบ้านด่านนาขาม มีอาชีพหลัก คือ ทำนามากที่สุดรายละเอียดดังตารางที่ 1.6

ตารางที่ 1.6 จำนวนและร้อยละประชากรจำแนกตามการประกอบอาชีพ

| **ข้อมูลการประกอบอาชีพ** | **จำนวน** | **ร้อยละ** |
| --- | --- | --- |
| **อาชีพหลัก** |  |  |
| 1.1 ผู้ที่อยู่ในกำลังแรงงาน |  |  |
| ว่างงาน/ ไม่มีงานทำ | 172 | 2.97 |
| มีงานทำ | 3,914 | 67.47 |
| ผู้ที่ไม่อยู่ในกำลังแรงงาน | 1,715 | 29.56 |
| **รวม** | **5,801** | **100.00** |
| 1.2ผู้ที่ไม่อยู่ในกำลังแรงงาน |  |  |
| ทำงานบ้าน | 126 | 7.35 |
| นักเรียนนักศึกษา | 1,016 | 59.24 |
| ไม่เข้าข่าย | 573 | 33.41 |
| **รวม** | **1,715** | **100** |
| **อาชีพหลัก ได้แก่** |  |  |
| 2.1 ทำนา | 784 | 20.03 |
| 2.2 ทำไร่ | 23 | 0.59 |
| 2.3 ทำสวน | 753 | 19.24 |
| 2.4 เลี้ยงสัตว์ | 20 | 0.51 |
| 2.5 เพาะเลี้ยงสัตว์น้ำ | 0 | 0 |
| 2.6 ทำประมง | 4 | 0.1 |
| 2.7 รับจ้างทั่วไป/บริการ | 1,470 | 37.56 |
| 2.8 กรรมกร | 68 | 1.74 |
| 2.9 ค้าขาย/ธุรกิจส่วนตัว | 230 | 5.88 |
| 2.10 อุตสาหกรรมในครัวเรือน | 8 | 0.2 |
| 2.11 รับราชการ | 95 | 2.43 |
| 2.12 รัฐวิสาหกิจ | 25 | 0.64 |
| 2.13 พนักงาน/ลูกจ้างเอกชน | 393 | 10.04 |
| 2.14 อื่นๆ | 41 | 1.05 |
| **รวม** | **3,914** | **100** |

จากตารางที่ 1.6 อาชีพหลักโดยเรียงลำดับจากมากไปหาน้อย 3 อันดับแรก คือ พบว่าอาชีพหลักของประชาชนในตำบลบ้านด่านนาขามมากที่สุดคือ อาชีพรับจ้างทั่วไป/บริการ จำนวน 1,470 คน คิดเป็นร้อยละ 37.56 รองลงมาคือทำนา จำนวน 784 คน คิดเป็นร้อยละ 20.03 และทำสวน จำนวน 753 คน คิดเป็นร้อยละ 19.24 สรุปผลได้ว่าประชาชนตำบลบ้านด่านนาขาม มีอาชีพหลัก คือ รับจ้างทั่วไป/บริการ มากที่สุด

ความต้องการได้รับความช่วยเหลือ/ดูแล ของประชาชนตำบลบ้านด่านนาขามโดยเรียงลำดับจากมากไปหาน้อย 3 อันดับแรก คือ ผู้สูงอายุ คิดเป็นร้อยละ 65.38 รองลงมาคือ ผู้พิการทางกาย/เคลื่อนไหว คิดเป็นร้อยละ 17.31 และเด็กอายุต่ำกว่า 5 ปี คิดเป็นร้อยละ 11.54 สรุปผลได้ว่าประชาชนตำบลบ้านด่านนาขามมี ผู้สูงอายุต้องการได้รับความช่วยเหลือ/ดูแลมากที่สุดรายละเอียดดังตารางที่ 1.7

ตารางที่ 1.7 จำนวนและร้อยละประชากร จำแนกตามประเภทความต้องการได้รับการช่วยเหลือ/ดูแล

| **ประเภทความต้องการได้รับการช่วยเหลือ/ดูแล** | | | | | **จำนวน** | **ร้อยละ** |
| --- | --- | --- | --- | --- | --- | --- |
| 1. ไม่มี | | | | | 7,074 | 91.88 |
| 2. มี | | | | | 625 | 8.12 |
| **รวม** | | | | | **7,699** | **100.00** |
| **ความต้องการได้รับความช่วยเหลือ/ดูแล ได้แก่** | **มีความต้องการได้รับความช่วยเหลือ/ดูแล** | | **ไม่มีความต้องการได้รับความช่วยเหลือ/ดูแล** | | | **รวม** |
| **จำนวน** | **ร้อยละ** | **จำนวน** | **ร้อยละ** | | **ร้อยละ** |
| 2.1.เด็กอายุต่ำกว่า 5 ปี | 6 | 11.54 | 1,577 | 88.46 | | 100.00 |
| 2.2.ผู้สูงอายุ | 34 | 65.38 | 1,549 | 34.62 | | 100.00 |
| 2.3.ผู้พิการทางกาย/เคลื่อนไหว | 9 | 17.31 | 1,574 | 82.69 | | 100.00 |
| 2.4.ผู้พิการทางการมองเห็น | 2 | 3.85 | 1,581 | 96.15 | | 100.00 |
| 2.5.พิการทางการได้ยิน/สื่อความหมาย | 4 | 7.69 | 1,579 | 92.31 | | 100.00 |
| 2.6.ผู้พิการทางสติปัญญา/การเรียนรู้ | 0 | 0 | 1,583 | 100 | | 100.00 |
| 2.7.ผู้พิการทางจิต/พฤติกรรม | 0 | 0 | 1,583 | 100 | | 100.00 |
| 2.8.ผู้ติดยาเสพติด | 0 | 0 | 1,583 | 100 | | 100.00 |
| 2.9.ผู้ป่วยเอดส์/ผู้ติดเชื้อ HIV | 2 | 3.85 | 1,581 | 96.15 | | 100.00 |
| 2.10.ผู้ป่วยเรื้อรัง |  |  |  |  | | 100.00 |
| 2.11.อื่นๆ | 6 | 11.54 | 1,577 | 88.46 | | 100.00 |

จากตารางที่ 1.7 ความต้องการได้รับความช่วยเหลือ/ดูแล ของประชาชนตำบลบ้านด่านนาขามโดยเรียงลำดับจากมากไปหาน้อย 3 อันดับแรก คือ ผู้สูงอายุ จำนวน 34 คน คิดเป็นร้อยละ 65.38 รองลงมาคือผู้พิการทางกาย/เคลื่อนไหว จำนวน 9 คน คิดเป็นร้อยละ 17.31 และเด็กอายุต่ำกว่า 5 ปีจำนวน 6 คน คิดเป็นร้อยละ 11.54 สรุปผลได้ว่าประชาชนตำบลบ้านด่านนาขามมีผู้สูงอายุต้องการได้รับความช่วยเหลือ/ดูแลมากที่สุด

2. วัฒนธรรม

ตำบลบ้านด่านนาขาม **ใช้วัฒนธรรมทางภูมิปัญญาหลอมรวมคน** เนื่องจากประชาชนตำบลบ้านด่านนาขาม มีวิถีชีวิตที่พึ่งพาและเกื้อกูลกับธรรมชาติ มีทรัพยากรธรรมชาติที่อุดมสมบูรณ์ วิถีของการเกื้อกูลและพึ่งพาเกิดการสั่งสมเป็นภูมิปัญญาของคนในชุมชน ที่แสดงออกในลักษณะของภูมิปัญญาด้านการเกษตร การเกื้อกูลและพึ่งพาในวิถีการเกษตรของคนกับทรัพยากรธรรมชาติเกิดภูมิปัญญาการทำวนเกษตร การพึ่งพาของคนในชุมชนที่ใช้แรงงานร่วมด้วยช่วยกันแทนการจ้างด้วยเงิน วัฒนธรรมด้านอาหาร การมีแหล่งอาหารที่อุดมสมบูรณ์ ทำให้เกิดภูมิปัญญาด้านการทำอาหาร การถนอมอาหาร ที่ใช้วัตถุดิบที่มีเฉพาะในท้องถิ่น ทำให้คนในตำบลเกิดความภาคภูมิใจและหลอมรวมให้เป็นตำบลที่มีวิถีชีวิตที่เกื้อกูลผูกพันคน ดิน น้ำ ป่าไม้ เชื่อมโยงไปถึงการยึดมั่นในประเพณีวัฒนธรรมและมรดกทางภูมิปัญญาเหล่านี้ทำให้เกิดความเป็นน้ำหนึ่งใจเดียวกัน ร่วมแรงร่วมใจกันพัฒนาตำบลบ้านด่านนาขาม และแสดงออกในประเพณีที่ดีงาม เช่น

(1) ประเพณีการบวชภาคฤดูร้อน ในช่วงต้นเดือนเมษายนของทุกปี เพื่อให้คนในตำบลบ้านด่านนาขาม ร่วมกันบรรพชาอุปสมบท ณ วัดห้วยกั้ง หมู่ที่ 6 เพื่อให้คนในตำบลเกิดความสมัครสมานสามัคคีภายใต้ความร่วมมือร่วมแรงของคนในชุมชน

(2) ประเพณีสงกรานต์รดน้ำดำหัวผู้สูงอายุ ซึ่งเป็นประเพณีที่ทางตำบลบ้านด่านนาขาม ทำร่วมกันทั้ง 12 หมู่บ้าน โดยองค์การบริหารส่วนตำบลบ้านด่านนาขาม เป็นเจ้าภาพในการจัดกิจกรรมร่วมกับหมู่บ้าน จัดวันที่ 13-15 เมษายน ของทุกปี

(3) ประเพณีเทศมหาชาติช่วงเทศกาลออกพรรษา ในวันขึ้น 15 ค่ำ เดือน 11 และจะมีการฟังเทศน์ต่อเนื่อง จำนวน 13 กัณฑ์ ไปจนถึงเช้าของวันแรม 1 ค่ำ เดือน 12 ของทุกปี ตามความเชื่อว่า  หากได้ฟังเทศน์มหาชาติครบ  13  กัณฑ์  จะไปเกิดในแผ่นดินยุคพระศรีอาริยะเมตไตรย์ โดยแบ่งการเทศน์เป็นวันแรกเทศน์ธรรมวัตร  วันที่สองเทศน์คาถาพัน  ก่อนที่จะเทศน์มหาชาติก็จะเทศน์เรื่องอื่นไปเรื่อย ๆ พอถึงวันสุดท้ายก็จะเทศน์ด้วยคัมภีร์ชื่อ  มาลัยต้น  มาลัยปลาย และอานิสงส์มหาชาติ  รุ่งขึ้นเวลาเช้ามืดก็จะเริ่มเทศน์มหาชาติตั้งแต่กัณฑ์ทศพรเรื่อยไป  จนครบทั้ง  13  กัณฑ์ แต่ปัจจุบัน จะเทศน์ให้จบภายในหนึ่งวัน

(4) ประเพณีสารทเดือนสิบ ในวันขึ้น 15 ค่ำ เดือนสิบ ชาวบ้านจะนำข้าวตอก ข้าวเม่า ไปทำบุญที่วัด ตามความเชื่อว่าบรรพบุรุษผู้ล่วงลับ จะมารอรับส่วนบุญส่วนกุศล และให้ยึดถือปฏิบัติในการไปทำบุญตักบาตร เพื่ออุทิศส่วนกุศลให้กับบรรพบุรุษผู้ล่วงลับไปแล้ว และไม่ให้ว่างเว้นการเข้าวัดทำบุญ ตามคำสอนของบรรพบุรุษว่าวันตรุษไม่ให้ขาด วันสารทไม่ให้เว้น

(5) ประเพณีลอยกระทง ตรงกับวันขึ้น 15 ค่ำเดือน 12 ของทุกปี ถือเป็นประเพณีในการขอขมาต่อพระแม่คงคา เพื่อให้ชีวิตอยู่เย็นเป็นสุขดุจสายน้ำ ส่งเคราะห์ร้ายและสิ่งที่ไม่ได้ให้ลอยไปกับกระทง ถือเป็นงานประเพณีที่สนุกสานรื่นเริงหลังฤดูกาลเก็บเกี่ยว

(6) ประเพณีสรงน้ำปู่ ในวันพญาวัน หรือวันที่ 15 เมษายน ของทุกปี ในช่วงสงกรานต์ เพื่อสรงน้ำให้กับปู่พญาแก้ว ที่ศาลตั้งประจำอยู่ในหมู่บ้าน เพื่อให้ปกปักรักษาให้คนในชุมชน ให้แคล้วคลาดปลอดภัย อยู่เย็นเป็นสุขในทุกเมื่อเชื่อวัน

(7) ประเพณีส่งเคราะห์บ้าน จัดขึ้นในวันที่ 16 หรือ 17 เมษายน ของทุกปี หรือที่เรียกว่าวันปากปี เป็นการจัดกิจกรรมทำบุญตักบาตร และนำกระทงใส่อาหารหวานคาว ปั้นรูปคน หรือสัตว์เลี้ยงภายในบ้าน และนำเสื้อผ้าของทุกคนในบ้านใส่ในสตง แล้วนำไปทำพิธีส่งเคราะห์ร่วมกันทั้งหมู่บ้าน เพื่อให้คนในหมู่บ้านอยู่อย่างร่มเย็นเป็นสุข ปราศจากทุกข์ ภัยอันตรายต่าง ๆ

นอกจากนี้ในหมู่บ้านทุกหมู่บ้านของตำบลบ้านด่านนาขามจะรักษาประเพณีพื้นบ้านได้แก่ประเพณีแต่งงาน ประเพณีทำบุญขึ้นเรือนใหม่ ประเพณีงานศพ ในแต่ละประเพณีเจ้าภาพจะจัดงานตามฐานะ ตามอัตภาพของตนเองให้เหมาะสม

**อาหารในท้องถิ่น** ชาวบ้านนิยมทำไว้ทานในชีวิตประจำวัน ที่ถือได้ว่าเป็นอาหารของท้องถิ่น ใช้วัตถุดิบที่หาได้ง่ายในท้องถิ่นมาปรุงเป็นอาหาร ได้แก่ หลามบอน ป่นกุ้ง ยำกล้วยแค๊ น้ำพริกน้ำปู๋ แกงหน่อไม้ แกงผักกูด น้ำพริกผักต้ม และอาหารที่นิยมทำเพื่อเลี้ยงในงานมงคล ได้แก่ ลาบ แกงหยวก ยำขนุน พะโล้ ต้มจืด

**ภาษาพูดใช้ภาษาถิ่นบ้านด่าน ภาษาเหนือ** ที่มีต้นกำเนิดมาจากจังหวัดแพร่ สำเนียงการพูดจะเป็นภาษาเหนือ ภาษาล้านนา หากมาจากทางอำเภอลับแล จะใช้ภาษาถิ่นลับแล และคนดั้งเดิมในพื้นที่จะใช้ภาษาดั้งเดิม ที่เป็นสำเนียงบ้านด่าน การแต่งกาย ทั้งชายหญิงนิยมใส่เสื้อผ้าแต่งกายตามสมัยนิยม

***พิธีกรรมต่างๆ และความเชื่อ*** คือ ชาวบ้านทุกบ้านยังนับถือผีและมีพิธีกรรมต่างๆ แบบบรรพบุรุษอยู่ ได้แก่ ประเพณีการแฮกข้าวใหม่ (การนำข้าวที่ได้ในฤดูกาลแรก มากิน) การถวายสลากภัตต์ การสรงน้ำปู่ (ศาลเจ้า) ของแต่ละหมู่บ้าน/ชุมชน การให้ทานข้าวกับผู้ตาย การขึ้นผีกรณีเด็กคลอดใหม่ (พ่อซื้อ/แม่ซื้อ) การทำนายดวงชะตาแบบแกว่งผ้า การขอขมาผีบ้านผีเรือนในช่วงปีใหม่ไทย (สงกรานต์) การเลี้ยงเจ้าที่เมื่อเสร็จสิ้นฤดูกาลเก็บเกี่ยว การเลี้ยงแม่ธรณี เจ้าที่ การบูชาท้าวทั้งสี่ สะเดาะเคราะห์ต่อชะตา

3. สภาพเศรษฐกิจ

จากข้อมูลพื้นฐานตำบล (TCNAP) ด้านเศรษฐกิจครัวเรือนของประชาชนตำบลบ้านด่านนาขาม พบว่า

**หนี้สินภาคครัวเรือน** มีจำนวน 1,652 ครัวเรือนโดยสามารถแยกออกเป็นช่วงๆได้ ดังนี้หนี้สินน้อยกว่า 40,000 บาท จำนวน 229 ครัวเรือน คิดเป็นร้อยละ 33.04 หนี้สิน 40,001 บาท ถึง 80,000 บาท จำนวน 119 ครัวเรือนคิดเป็นร้อยละ 17.17 หนี้สิน 80,001 บาท ถึง 120,000 บาท จำนวน 115 ครัวเรือนคิดเป็นร้อยละ 16.59 หนี้สิน 120,001 บาท ถึง 200,000 บาท จำนวน 116 ครัวเรือน คิดเป็นร้อยละ 16.74 และหนี้สินมากกว่า 200,001 บาท จำนวน 114 ครัวเรือน คิดเป็นร้อยละ 16.45เป็นต้น

**สาเหตุของภาระ**หนี้สิน มาจาก1.) การทำการเกษตร จำนวน 595 ครัวเรือน คิดเป็นร้อยละ 76.87 2.) การศึกษาบุตร จำนวน 241 ครัวเรือน คิดเป็นร้อยละ 31.14 และ 3.)ค่าใช้จ่ายด้านอาหาร จำนวน 202 ครัวเรือน คิดเป็นร้อยละ 26.10เป็นต้น

ข้อมูลแหล่งเงินกู้ยืม ประชากรส่วนใหญ่ของตำบลบ้านด่านนาขามมีแหล่งเงินกู้ยืม ๓อันดับแรก ได้แก่ 1.) กองทุนเงินล้าน จำนวน 588 คน คิดเป็นร้อยละ 63.77 2.) ธนาคารเพื่อการเกษตรและสหกรณ์การเกษตร (ธกส.) จำนวน 534 คน คิดเป็นร้อยละ 57.92 และ๓.) กลุ่มสหกรณ์ออมทรัพย์ จำนวน 72 คน คิดเป็นร้อยละ 7.81

ตารางที่ 1.8 ภาระหนี้สิน สาเหตุของหนี้สิน และแหล่งเงินกู้ยืม

|  |  |  |
| --- | --- | --- |
| **ภาระหนี้สินของครัวเรือน** | **จำนวน** | **ร้อยละ** |
| ไม่มีหนี้สิน | 878 | 53.15 |
| มีหนี้สิน | 774 | 46.85 |
| ไม่ได้รับข้อมูล | 3 | 0.18 |
| ไม่มีข้อมูล | 104 | 6.30 |
| **รวม** | **1,652** | **100.00** |
| **1. ร้อยละหนี้สิน** |  |  |
| น้อยกว่า 40,000 บาท | 229 | 33.04 |
| 40,001 บาท ถึง 80,000 บาท | 119 | 17.17 |
| 80,001 บาท ถึง 120,000 บาท | 115 | 16.59 |
| 120,001 บาท ถึง 200,000 บาท | 116 | 16.74 |
| มากกว่า 200,001 บาท | 114 | 16.45 |
| **รวม** | **693** | **100.00** |
| **2. สาเหตุของหนี้สิน** | **จำนวน** | **ร้อยละ** |
| 1. การทำการเกษตร | 595 | 76.87 |
| 2.การศึกษาบุตร | 241 | 31.14 |
| 3. ซื้อยานพาหนะ | 148 | 19.12 |
| 4. ซื้อสิ่งอำนวยความสะดวก | 29 | 3.75 |
| 5. ซื้อโทรศัพท์มือถือ | 11 | 1.42 |
| 6.ซื้ออสังหาริมทรัพย์/สร้างบ้าน/ซื้อที่ดินทำกิน | 81 | 10.47 |
| 7.การเจ็บป่วย | 141 | 18.22 |
| 8.ค่าใช้จ่ายด้านอาหาร | 202 | 26.10 |
| 9.ลงทุนในการทำธุรกิจ | 78 | 10.08 |
| 10.การเล่นหวยหรือการพนัน | 5 | 0.65 |
| 11.ส่งสมาชิกในครัวเรือนไปต่างประเทศระบุเหตุผล | 1 | 0.13 |
| 12.อื่นๆ (ระบุ) | 0 | 0.00 |
| **แหล่งเงินกู้ยืมของครัวเรือน** | **จำนวน** | **ร้อยละ** |
| ไม่มีแหล่งเงินกู้ | 741 | 44.56 |
| มีแหล่งเงินกู้ | 922 | 55.44 |
| ไม่ได้รับข้อมูล | 0 | 0 |
| ไม่มีข้อมูล | 0 | 0 |
| **รวม** | **1,663** | **100.00** |
| **3. แหล่งเงินกู้ได้แก่** |  |  |
| 1.ญาติพี่น้อง | 70 | 7.59 |
| 2.นายทุน/พ่อค้า | 9 | 0.98 |
| 3.ธ.ก.ส. | 534 | 57.92 |
| 4.กองทุนเงินล้าน | 588 | 63.77 |
| 5.ธนาคารหมู่บ้าน | 21 | 2.28 |
| 6.กลุ่มออมทรัพย์/กลุ่มสัจจะสะสมทรัพย์ | 41 | 4.45 |
| 7.เงินกู้นอกระบบ | 11 | 1.19 |
| 8.ธนาคารพาณิชย์ | 19 | 2.06 |
| 9.ธนาคารออมสิน | 22 | 2.39 |
| 10.อื่นๆ ได้แก่ | 72 | 7.81 |

สภาพทางเศรษฐกิจ ประชาชนประกอบอาชีพรับจ้างทั่วไป ทำนา ทำสวนผลไม้ได้แก่ ลองกอง ลางสาด ทุเรียน มะปราง มะไฟ เป็นต้น นอกจากนี้ประชาชนยังประกอบอาชีพทำธุรกิจส่วนตัว อุตสาหกรรมในครัวเรือน รับราชการ รัฐวิสาหกิจ หากแยกเป็นรายหมู่บ้านมีหลายรูปแบบ ได้แก่ รับจ้างทั่วไปเป็นหลัก ร้อยละ ๓๐-๘๐ ได้แก่ หมู่ที่ ๒ หมู่ที่ ๔ หมู่ที่ ๖ หมู่ที่ ๙ หมู่ที่ ๑๐ หมูที่ ๑๒ และหมู่ที่ ๑๓ ทำนาเป็นหลัก ร้อยละ ๓๐-๖๐ ของครัวเรือน ขึ้นไป ได้แก่ หมู่ที่ ๑ หมู่ที่ ๕ และหมู่ที่ ๑๑ ทำสวนผลไม้เป็นหลัก ร้อยละ ๓๐-๖๐ ขึ้นไป ได้แก่ หมู่ที่ ๗ หมู่ที่ ๘ หมู่ที่ ๑๐ และ หมู่ที่ ๑๒

ลักษณะภูมิประเทศของตำบลบ้านด่านนาขาม มีลักษณะเป็นป่าต้นน้ำที่มีความอุดมสมบูรณ์ มีต้นน้ำสำคัญหลายสาย ทำให้เป็นแหล่งเกษตรกรรมที่มีผลผลิตคุณภาพดี โดยประชาชนในเขตองค์การบริหารส่วนตำบลบ้านด่านนาขามประกอบอาชีพด้านต่างๆ ดังนี้

1) ด้านการเกษตรกรรมโดยมีการปลูกพืช อาทิ ข้าว ข้าวโพด ถั่วลิสง และผักสวนครัวต่างๆรวมถึงผลไม้ เช่น ทุเรียน ลองกอง ลางสาด มะปราง เงาะ ซึ่งลักษณะของผลไม้ในตำบลบ้านด่านนาขาม ปลูกในระบบวนเกษตร อาศัยการเกื้อกูลและพึ่งพากันตามระบบนิเวศน์ทางธรรมชาติ ทำให้มีรสชาติดี เป็นที่ชื่นชอบของผู้บริโภค ประชาชนในพื้นที่มีความขยันขันแข็ง จากต้นทุนทางทรัพยากรทำให้มีการสลับสับเปลี่ยนกับการปลูกพืชชนิดอื่นๆ เพื่อหมุนเวียนกันในรูปแบบที่หลากหลาย จึงทำให้ครัวเรือน และชุมชนมีรายได้หมุนเวียนอยู่ตลอดเวลา

2) ด้านการปศุสัตว์โดยมีการเลี้ยงสัตว์ อาทิ การเลี้ยงไก่ การเลี้ยงสุกร และมีการเลี้ยงวัว และการเลี้ยงควาย ที่อาศัยต้นทุนทางทรัพยากรธรรมชาติ โดยการเลี้ยงแบบปล่อยตามธรรมชาติในพื้นที่ป่า ทำให้วัว ควาย ที่เลี้ยงแบบธรรมชาตินี้ มีสุขภาพที่แข็งแรง มีเนื้อที่คุณภาพดี เป็นที่ต้องการของตลาด

3) ด้านการประมง โดยมีการเลี้ยงปลา ในบ่อดิน ซึ่งเน้นเพื่อการบริโภคในครัวเรือน ที่เหลือจำหน่าย โดยพื้นที่ที่ใช้ประโยชน์นอกจากพื้นที่ของตนเองแล้ว ก้อยังได้ใช้พื้นที่สาธารณประโยชน์ในการประกอบกิจกรรมอีกด้วย

4) ด้านการค้าขายและการบริการ พื้นที่ของตำบลบ้านด่านนาขาม มีผลิตภัณฑ์ หรือสินค้าที่ผลิตจากทรัพยากรธรรมชาติในชุมชน อาทิ เข่งไม้ไผ่ สำหรับใช้ในการขนส่งผลไม้ กระติ๊บข้าว ยาสมุนไพรชนิดต่าง ๆ ทุเรียนกวน ข้าวแคบ ผ้าทอ ไม้กวาดดอกตองกง เป็นต้น สร้างรายได้ในครัวเรือน และชุมชน ทำให้มีเงินทุนหมุนเวียนในครัวเรือน และชุมชน สามารถใช้ในกิจกรรมต่างๆของชุมชนได้

นอกเหนือจากอาชีพเกษตรกรรมเป็นหลักแล้ว นอกฤดูกาลเพาะปลูก ประชาชนในชุมชนนิยมประกอบอาชีพเสริมเพื่อเพิ่มรายได้แก่ครองครัวโดยดำเนินชีวิตตามวิถีเศรษฐกิจพอเพียง ตามแนวพระราชดำริขององค์พระบาทสมเด็จพระเจ้าอยู่หัว เช่น การปลูกผักสวนครัวขาย การเย็บผ้า และการออกไปรับจ้างทั่วไป

4. ทรัพยากรธรรมชาติ สิ่งแวดล้อม และแหล่งประโยชน์

**ปัญหาสิ่งแวดล้อมของครัวเรือน** ของประชาชนตำบลบ้านด่านนาขาม โดยเรียงลำดับจากมากไปหาน้อย 3 อันดับแรก คือ ขยะ คิดเป็นร้อยละ 71.47รองลงมาคือ ควันพิษ ฝุ่นละออง คิดเป็นร้อยละ 44.44 และเสียงดังคิดเป็นร้อยละ 35.74 สรุปผลได้ว่าประชาชนตำบลบ้านด่านนาขามมีปัญหาสิ่งแวดล้อมของครัวเรือนคือขยะ มากที่สุดรายละเอียดดังตารางที่ 1.9

ตารางที่ ๑.9 ปัญหาสิ่งแวดล้อมของครัวเรือน

|  |  |  |  |  |  |  |
| --- | --- | --- | --- | --- | --- | --- |
| **ปัญหาสิ่งแวดล้อมของครัวเรือน** | | | | | **จำนวน** | **ร้อยละ** |
| 1. ไม่มี | | | | | 105 | 6.32 |
| 2. มี | | | | | 1,556 | 93.68 |
| ไม่ได้รับข้อมูล | | | | |  |  |
| ไม่มีข้อมูล | | | | |  |  |
| **รวม** | | | | | **1,661** | **100.00** |
| **ปัญหาสิ่งแวดล้อมในครัวเรือน** | **มีปัญหาสิ่งแวดล้อมของครัวเรือน** | | **ไม่มีปัญหาสิ่งแวดล้อมของครัวเรือน** | | | **รวม** |
| **จำนวน** | **ร้อยละ** | **จำนวน** | **ร้อยละ** | | **ร้อยละ** |
| 1. ขยะ | 278 | 61.92 | 171 | 38.08 | | 100 |
| 2. น้ำเสีย | 9 | 2 | 440 | 98 | | 100 |
| 3. ควันพิษ ฝุ่นละออง | 95 | 21.16 | 354 | 78.84 | | 100 |
| 4. เสียงดัง | 104 | 23.16 | 345 | 76.84 | | 100 |
| 5. การใช้สารเคมี | 51 | 11.36 | 398 | 88.64 | | 100 |
| 6. สภาพที่อยู่อาศัยชำรุดทรุดโทรม | 31 | 6.9 | 418 | 93.1 | | 100 |
| 7. แสงสว่างไม่เพียงพอ | 109 | 24.28 | 340 | 75.72 | | 100 |
| 8. ขาดแคลนน้ำสะอาดในการอุปโภคบริโภค | 79 | 17.59 | 370 | 82.41 | | 100 |
| 9. อื่นๆ (ระบุ) | 18 | 4.01 | 431 | 95.99 | | 100 |

**การคมนาคมขนส่ง** ในเขตตำบลบ้านด่านนาขาม การเดินทางโดยรถยนต์,รถจักรยานยนต์ มีถนนสายหลักคือ ทางหลวงแผ่นดินสาย 11 (อุตรดิตถ์ – เด่นชัย) ที่สะดวกในการคมนาคมขนส่ง มีตลาดขายส่งและขายปลีกสินค้าทางการเกษตรที่อยู่ริมทางหลวง ได้แก่ตลาดผลไม้บ้านด่านบริเวณ หมู่ที่ ๒ ตลาดผลไม้แม่เฉย หมู่ที่ ๕ ตลาดผลไม้จำเตย ตลาดผลไม้ห้วยจำผาง ตลาดผลไม้นาปู่โท่น หมู่ที่ ๗ ซึ่งตลาดริมทางหลวงเหล่านี้สามารถระบายผลผลิตการเกษตรโดยเฉพาะลองกอง ลางสาด และทุเรียนทั้งทุเรียนพันธุ์พื้นเมือง และทุเรียนพันธุ์หมอนทอง หลงลับแล ได้ตลอดทั้งปี ซึ่งนับเป็นเส้นทางที่สามารถนำไปเชื่อมโยงระบบขนส่งเพื่อรองรับเป็นเส้นทางสู่ประชาคมอาเซียนตามยุทธศาสตร์การพัฒนาประเทศ ในด้านการพัฒนาเพื่อเชื่อมโยงกับประเทศเพื่อนบ้านผ่านทางชายแดนภูดู่ อำเภอบ้านโคก ในอนาคต นอกจากนี้ยังมีเส้นทางสายรองเชื่อมต่อระหว่างตำบล อำเภอและจังหวัด และมีเส้นทางรถไฟผ่านสามารถเดินทางสู่พื้นที่อื่นได้อย่างสะดวก

**ทรัพยากรแหล่งน้ำ** พื้นที่ตำบลบ้านด่านนาขาม พื้นที่ส่วนใหญ่เป็นพื้นที่ป่า อยู่ในเขตวนอุทยานน้ำตกแม่เฉย วนอุทยานเขาพลึง-บ้านด่าน เขตรักษาพันธุ์สัตว์ป่าลำน้ำน่านฝั่งขวา ป่าห้วยเกียงพาและป่าน้ำไคร้ เป็นพื้นที่ป่าธรรมชาติที่มีความอุดมสมบูรณ์มาก เป็นแหล่งต้นน้ำลำธารที่สำคัญหลายสาย ได้แก่

1. ห้วยน้ำไคร้ เป็นลำห้วย มีขนาดกว้างประมาณ 6 เมตร ยาว 15 กิโลเมตรโดยเป็นต้นน้ำที่มีแหล่งกำเนิดมาจากป่าน้ำไคร้ ไปสิ้นสุดบริเวณ หมู่ที่ 4 บ้านปางป่าคารวมกับลำห้วยแม่เฉยกลายเป็นห้วยแม่ริด ซึ่งมีความสำคัญต่อคนในหมู่บ้านน้ำไคร้ และชาวตำบลบ้านด่านนาขามเป็นอย่างมาก ในช่วงฤดูฝน จะมีปริมาณน้ำมาก และมีน้ำหลากในช่วงเดือนพฤษภาคม – สิงหาคม คุณภาพน้ำอยู่ในเกณฑ์ดีมาก ส่วนในฤดูแล้ง น้ำจะเริ่มลดปริมาณลงตั้งแต่ช่วงเดือนพฤศจิกายนและเมื่อถึงเดือนเมษายน จะมีปริมาณน้ำน้อยที่สุด โดยคุณภาพน้ำจะอยู่ในเกณฑ์ดีมากส่วนใหญ่ชุมชนจะมีการใช้ประโยชน์น้ำเพื่อทำการเกษตรช่วงเดือนพฤศจิกายน-พฤษภาคม ซึ่งจากอดีตที่ผ่านมาพบว่ามีปัญหาการขาดแคลนน้ำ ในช่วงฤดูแล้งเนื่องจากเกษตรกรในพื้นที่มีการปลูกพืชในฤดูแล้งเช่นถั่วลิสง แตงโม เป็นจำนวนมากเนื่องจากผลผลิตจะมีราคาสูง แหล่งน้ำที่ใช้ในการเกษตรประเภทเหมือง ฝาย มีไม่เพียงพอเนื่องจากจะได้รับความเสียหายจากเหตุการณ์น้ำหลากในช่วงฤดูฝน

2. ห้วยแม่เฉย เป็นลำห้วย มีขนาดกว้าง 6 เมตร ยาว 15 กิโลเมตรโดยเป็น

ต้นน้ำที่มีแหล่งกำเนิดมาจากป่าน้ำไคร้ อีกสายหนึ่ง ที่จะไหลไปสิ้นสุดบริเวณหมู่ที่ 4 บ้านปางป่าคา รวมกับห้วยน้ำไคร้ กลายเป็นห้วยแม่ริด ซึ่งมีความสำคัญต่อคนในหมู่บ้านม่อนหัวฝาย บ้านแม่เฉย และชาวตำบลบ้านด่านนาขามเป็นอย่างมาก ในช่วงฤดูฝน จะมีปริมาณน้ำมาก และมีน้ำหลากในช่วงเดือนพฤษภาคม – สิงหาคม คุณภาพน้ำอยู่ในเกณฑ์ดีมาก ส่วนในฤดูแล้ง น้ำจะเริ่มลดปริมาณลงตั้งแต่ช่วงเดือนพฤศจิกายนและเมื่อถึงเดือนเมษายน จะมีปริมาณน้ำน้อยที่สุด โดยคุณภาพน้ำจะอยู่ในเกณฑ์ดีมากส่วนใหญ่ชุมชนจะมีการใช้ประโยชน์น้ำเพื่อทำการเกษตรช่วงเดือนพฤศจิกายน-พฤษภาคมเช่นเดียวกับห้วยน้ำไคร้ ซึ่งจากอดีตที่ผ่านมาพบว่ามีปัญหาการขาดแคลนน้ำ ในช่วงฤดูแล้งเนื่องจากเกษตรกรในพื้นที่มีการปลูกพืชในฤดูแล้งเช่นถั่วลิสง แตงโม เป็นจำนวนมากเนื่องจากผลผลิตจะมีราคาสูง แหล่งน้ำที่ใช้ในการเกษตรประเภทเหมือง ฝาย มีไม่เพียงพอเนื่องจากจะได้รับความเสียหายจากเหตุการณ์น้ำหลากในช่วงฤดูฝน

3. ห้วยขุนริด เป็นลำห้วย มีขนาดกว้าง 8 เมตร ยาว 30 กิโลเมตรโดยเป็น

ต้นน้ำที่มีแหล่งกำเนิดมาจากป่าน้ำไคร้ ไหลผ่านหมู่ที่ 7 บ้านไฮ่ฮ้า ผ่านหมู่ที่ 13 บ้านป่าหว่าน หมู่ที่ 6 บ้านห้วยกั้ง และไปสิ้นสุดลงที่แม่น้ำน่านรวมกับลำห้วยเกียงพา ซึ่งมีความสำคัญต่อชาวตำบลบ้านด่านนาขามและตำบลน้ำริดเป็นอย่างมาก ในช่วงฤดูฝน จะมีปริมาณน้ำมาก และมีน้ำหลากในช่วงเดือนพฤษภาคม – สิงหาคม คุณภาพน้ำอยู่ในเกณฑ์ดีมาก ส่วนในฤดูแล้ง น้ำจะเริ่มลดปริมาณลงตั้งแต่ช่วงเดือนพฤศจิกายนและเมื่อถึงเดือนเมษายน จะมีปริมาณน้ำน้อยที่สุด โดยคุณภาพน้ำจะอยู่ในเกณฑ์ดีมากส่วนใหญ่ชุมชนจะมีการใช้ประโยชน์น้ำเพื่อทำการเกษตรช่วงเดือนพฤศจิกายน-พฤษภาคมเช่นเดียวกับห้วยน้ำไคร้และห้วยแม่เฉย ซึ่งจากอดีตที่ผ่านมาพบว่ามีปัญหาน้ำหลากในช่วงฤดูฝน

4. ห้วยเกียงพา เป็นลำห้วย มีขนาดกว้าง 5 เมตร ยาว 10 กิโลเมตรโดยเป็น

ต้นน้ำที่มีแหล่งกำเนิดมาจากป่าห้วยเกี๋ยงพา หมู่ที่ 10 บ้านห้วยเกียงพา ไหลผ่านหมู่ที่ 8 บ้านห้วยลึก มาสิ้นสุดโดยรวมกับห้วยกั้ง หมู่ที่ 6 บ้านห้วยกั้ง ซึ่งมีความสำคัญต่อคนในหมู่บ้านห้วยเกียงพา หมู่ที่ 10 บ้านห้วยลึก หมู่ที่ 8 และชาวตำบลบ้านด่านนาขามเป็นอย่างมาก เป็นลำห้วยที่ให้ความชุ่มชื้นกับพื้นที่ทำการเกษตร ในช่วงฤดูฝน จะมีปริมาณน้ำมาก และมีน้ำหลากในช่วงเดือนพฤษภาคม – สิงหาคม คุณภาพน้ำอยู่ในเกณฑ์ดีมาก ส่วนในฤดูแล้ง น้ำจะเริ่มลดปริมาณลงตั้งแต่ช่วงเดือนพฤศจิกายนและเมื่อถึงเดือนเมษายน จะมีปริมาณน้ำน้อยที่สุด โดยคุณภาพน้ำจะอยู่ในเกณฑ์ดีมากส่วนใหญ่ชุมชนจะมีการใช้ประโยชน์น้ำเพื่อทำการเกษตรช่วงเดือนพฤศจิกายน-พฤษภาคมเช่นเดียวกับห้วยน้ำไคร้และห้วยแม่เฉย ซึ่งจากอดีตที่ผ่านมาพบว่ามีปัญหาน้ำหลากในช่วงฤดูฝน

**การใช้ประโยชน์จากที่ดิน** พื้นที่ตำบลบ้านด่านนาขาม จำนวน 167 ตารางกิโลเมตร หรือ 104,250 ไร่ มีลักษณะพื้นที่เป็นที่ราบสลับกับภูเขาและมีลักษณะเนื้อดินมีทั้งพื้นที่เป็นดินเหนียว ดินทราย ดินร่วน ระดับความอุดมสมบูรณ์ของดินอยู่ในระดับดีมาก และชุมชนมีการใช้ประโยชน์ที่ดินสำหรับเป็นพื้นที่เกษตรกรรม 16,054 ไร่ เป็นที่อยู่อาศัย 2,000 ไร่ เป็นที่เลี้ยงสัตว์ 400 ไร่

การท่องเที่ยว ตำบลบ้านด่านนาขามเป็นตำบลที่อยู่ห่างจากตัวจังหวัดอุตรดิตถ์ 24 กิโลเมตร มีสถานที่สำคัญที่เป็นแหล่งท่องเที่ยว ได้แก่ น้ำตกแม่เฉย อ่างเก็บน้ำห้วยแม่เฉย ตั้งอยู่หมู่ที่ 11 บ้านม่อนหัวฝาย จุดชมวิวเขาพลึง น้ำตกห้วยคอม้า ตั้งอยู่หมู่ที่ 7 บ้านไฮ่ฮ้า น้ำตกห้วยตาดยาว ตั้งอยู่หมู่ที่ 9 บ้านน้ำไคร้ น้ำตกงามงอน ตั้งอยู่หมู่ที่ 12 บ้านหนองน้ำเขียว เส้นทางศึกษาธรรมชาติใน เขตรักษาพันธุ์สัตว์ป่าลำน้ำน่านฝั่งขวา จังหวัดแพร่-จังหวัดอุตรดิตถ์

แหล่งท่องเที่ยวเชิงเกษตรภายในตำบลบ้านด่านนาขาม ได้แก่สวนผลไม้แบบวนเกษตร หมู่ที่ 5 หมูที่ 6 หมู่ที่ 7 หมู่ที่ 8 หมู่ที่ 9 หมู่ที่ 10 หมู่ที่ 11 หมู่ที่ 12 และหมู่ที่ 13

**เส้นทางการพัฒนาตำบลบ้านด่านนาขาม**

ยุคที่ ๑ ยุคก่อตั้งบุกเบิก ประวัติศาสตร์สงครามโลกครั้งที่ ๒ และสมเด็จพระจุลจอมเกล้าเจ้าอยู่หัวเสด็จเส้นทางรถไฟสายเหนือ(ปี พ.ศ.๒๓๑๐-๒๕๐๐)

สมัยกรุงศรีอยุธยาตอนปลายไทยได้เสียกรุงศรีอยุธยาแก่พม่า ครั้งที่ ๒ ในปี พ.ศ. ๒๓๑๐ ตรงกับปีขาล และสมเด็จพระเจ้าตากสินทรงกอบกู้เอกราชได้ และทรงตั้งกรุงธนบุรีเป็น ราชธานี หลังจากนั้นจึงได้จัดกลุ่มผู้คนกลุ่มหนึ่งเข้ารักษาด่าน โดยส่งคนเข้ามาผลัดเปลี่ยนกัน ต่อมาจึงมีผู้คนเข้ามาตั้งบ้านเรือนกันมากขึ้นมาก ได้จัดตั้งเป็นหมู่บ้าน และตั้งชื่อว่า “บ้านด่านนาขาม” ตามลักษณะภูมิประเทศที่มีต้นมะขามขนาดใหญ่ขึ้นอยู่บนจอมปลวกบริเวณหน้าวัด จากนั้นจึงมีผู้คนจากพื้นที่ไกล้เคียงเข้ามาตั้งบ้านเรือนกันมากขึ้น จนกลายเป็นตำบลประกอบด้วยหมู่บ้านทั้งหมด ๑๓ หมู่บ้าน

จากการบอกเล่าของพ่อสำราญ ตุมตอง (เกิดเมื่อปี พ.ศ. ๒๔๗๔) ว่า ตนได้เกิดที่บ้านปางต้นผึ้ง เหตุที่ได้ชื่อว่าบ้านปางต้นผึ้ง เนื่องจากในสมัยรัชกาลที่ ๕ พระบาทสมเด็จพระจุลจอมเกล้าเจ้าอยู่หัว ได้เสด็จทางรถไฟสายเหนือ แต่จำไม่ได้ว่าปีใด แต่ผู้เฒ่าผู้แก่ได้เล่าให้ฟังว่า เมื่อเสด็จมาถึงบริเวณสถานีรถไฟปางต้นผึ้ง ได้ทรงทอดพระเนตรเห็นต้นไม้ใหญ่ ที่มีรังผึ้งอยู่เป็นจำนวนมาก จึงได้ตรัสถาม จึงได้ทราบว่าต้นไม้ดังกล่าวชาวบ้านเรียกว่าต้นผึ้ง จากเหตุที่มีรังผึ้งหลวงอยู่ จึงได้ตั้งชื่อสถานีว่า “สถานีรถไฟปางต้นผึ้ง” สถานีรถไฟปางต้นผึ้งสร้างเสร็จ และเริ่มเปิดใช้ โดยทางรถไฟสายเหนือ ระยะที่ห้า ระหว่าง ชุมทางบ้านดารา - ปางต้นผึ้ง ระยะทาง ๕๑ กิโลเมตร และเปิดเดินรถเมื่อวันที่ ๑๕ สิงหาคม พ.ศ. ๒๔๕๒ และมีสถานที่สำคัญคือ อุโมงค์เขาพลึง เป็นอุโมงค์ทางรถไฟลอด ๑ ใน ๗ แห่งของไทย และเป็นอุโมงค์ทางรถไฟลอดใน[เส้นทางรถไฟสายเหนือ](https://th.wikipedia.org/wiki/%E0%B8%A3%E0%B8%B2%E0%B8%A2%E0%B8%8A%E0%B8%B7%E0%B9%88%E0%B8%AD%E0%B8%AA%E0%B8%96%E0%B8%B2%E0%B8%99%E0%B8%B5%E0%B8%A3%E0%B8%96%E0%B9%84%E0%B8%9F_%E0%B8%AA%E0%B8%B2%E0%B8%A2%E0%B9%80%E0%B8%AB%E0%B8%99%E0%B8%B7%E0%B8%AD) ตั้งอยู่ในพื้นที่ระหว่าง ตำบลบ้านด่านนาขาม [อำเภอเมืองอุตรดิตถ์](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B9%80%E0%B8%A1%E0%B8%B7%E0%B8%AD%E0%B8%87%E0%B8%AD%E0%B8%B8%E0%B8%95%E0%B8%A3%E0%B8%94%E0%B8%B4%E0%B8%95%E0%B8%96%E0%B9%8C) [จังหวัดอุตรดิตถ์](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%AD%E0%B8%B8%E0%B8%95%E0%B8%A3%E0%B8%94%E0%B8%B4%E0%B8%95%E0%B8%96%E0%B9%8C) กับ ตำบลห้วยไร่ [อำเภอเด่นชัย](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B9%80%E0%B8%94%E0%B9%88%E0%B8%99%E0%B8%8A%E0%B8%B1%E0%B8%A2) [จังหวัดแพร่](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B9%81%E0%B8%9E%E0%B8%A3%E0%B9%88) ระหว่าง[ที่หยุดรถไฟเขาพลึง](https://th.wikipedia.org/wiki/%E0%B8%97%E0%B8%B5%E0%B9%88%E0%B8%AB%E0%B8%A2%E0%B8%B8%E0%B8%94%E0%B8%A3%E0%B8%96%E0%B9%84%E0%B8%9F%E0%B9%80%E0%B8%82%E0%B8%B2%E0%B8%9E%E0%B8%A5%E0%B8%B6%E0%B8%87)([จ.อุตรดิตถ์](https://th.wikipedia.org/wiki/%E0%B8%88.%E0%B8%AD%E0%B8%B8%E0%B8%95%E0%B8%A3%E0%B8%94%E0%B8%B4%E0%B8%95%E0%B8%96%E0%B9%8C))กับ ห้วยไร่([จ.แพร่](https://th.wikipedia.org/wiki/%E0%B8%88.%E0%B9%81%E0%B8%9E%E0%B8%A3%E0%B9%88)) มีความยาว ๓๖๒.๔๔ เมตร อยู่บริเวณกิโลเมตรที่ ๕๑๖.๔๑๐-๕๑๖.๗๗๓[[๑]](https://th.wikipedia.org/wiki/%E0%B8%AD%E0%B8%B8%E0%B9%82%E0%B8%A1%E0%B8%87%E0%B8%84%E0%B9%8C%E0%B9%80%E0%B8%82%E0%B8%B2%E0%B8%9E%E0%B8%A5%E0%B8%B6%E0%B8%87#cite_note-1) ภายในอุโมงค์เป็นผนังคอนกรีต แต่จะมีบางส่วนที่เป็นหินล้วนๆ ไม่ได้มีการดาดคอนกรีตลอดอุโมงค์ ใช้หมอนไม้เนื้อแข็งและราง ๗๐ อาร์ (๑๒ เมตร)[[๒]](https://th.wikipedia.org/wiki/%E0%B8%AD%E0%B8%B8%E0%B9%82%E0%B8%A1%E0%B8%87%E0%B8%84%E0%B9%8C%E0%B9%80%E0%B8%82%E0%B8%B2%E0%B8%9E%E0%B8%A5%E0%B8%B6%E0%B8%87#cite_note-2) บริเวณปากอุโมงค์ฯ จะมีที่หยุดรถไฟเขาพลึง ที่ผู้โดยสารสามารถลงที่นี่ได้ โดยมีขบวนรถที่หยุด ณ สถานีนี้เพียง ๒ [ขบวนรถท้องถิ่น](https://th.wikipedia.org/wiki/%E0%B8%82%E0%B8%9A%E0%B8%A7%E0%B8%99%E0%B8%A3%E0%B8%96%E0%B8%97%E0%B9%89%E0%B8%AD%E0%B8%87%E0%B8%96%E0%B8%B4%E0%B9%88%E0%B8%99) คือ นครสวรรค์-เชียงใหม่ (ขาขึ้น-ขาล่อง) อุโมงค์เขาพลึง อยู่ห่างกันกับ[อุโมงค์ปางตูบขอบ](https://th.wikipedia.org/wiki/%E0%B8%AD%E0%B8%B8%E0%B9%82%E0%B8%A1%E0%B8%87%E0%B8%84%E0%B9%8C%E0%B8%9B%E0%B8%B2%E0%B8%87%E0%B8%95%E0%B8%B9%E0%B8%9A%E0%B8%82%E0%B8%AD%E0%B8%9A) เพียง ๒ กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง ๒ แห่งนี้ เรื่องราวที่ปรากฏในประวัติศาสตร์ของบ้านปางต้นผึ้งจากการบอกเล่า ที่แสดงถึงประวัติความเป็นมาของชุมชนที่ปรากฎหลักฐานอยู่ในพื้นที่ คือ กองทัพเงี้ยวเมืองแพร่ ที่มีความโหดเหี้ยมและดุร้าย ถึงขนาดจับภรรยาและบุตรของข้าราชการเอามาใส่ครกกระเดื่องตำเล่น เช่นตำข้าว และกระทำอนาจารแก่หญิงไทยอีกเป็นจำนวนมาก หลักฐานกองทัพเงี้ยวที่พบในบ้านปางต้นผึ้งหมู่ที่ ๑๐ อยู่บริเวณห้วยโปร่งอ้อ เป็นร่องรอยการตั้งทัพ ได้แก่กำแพง หลุมฝังศพ ร่องน้ำที่มีลักษณะเป็นคูน้ำ ข้าวของเครื่องใช้โบราณ เช่นมีด ดาบ หม้อ ไห ฯ เมื่อปี ๒๔๘๘ ได้เกิดสงครามโลกครั้งที่ ๒ และมีหลุมระเบิดบริเวณโปร่งอ้อ ชาวบ้านเรียกว่าหลุมระเบิดโปร่งอ้อ (ตับโปร่งอ้อ) และยังมีร่องรอยอยู่จนถึงปัจจุบัน

ยุคที่ ๒ ยุคทรัพยากรเสื่อมโทรม (พ.ศ.๒๕๐๐-๒๕๒๕) ยุคนี้เป็นยุคที่รัฐบาลได้เปิดให้มีการสัมปทานป่าไม้ในพื้นที่ตำบลบ้านด่านนาขาม ทำให้ป่าไม้ถูกทำลายลงเป็นอย่างมาก พื้นที่ป่าสงวนแห่งชาติป่าห้วยเกียงพา และป่าน้ำไคร้ ซึ่งมีแนวเขตติดต่อกับจังหวัดแพร่ให้เป็นเขตรักษาพันธุ์สัตว์ป่า มีเนื้อที่ประมาณ ๑๑๐,๐๐๐ ไร่ หรือ ประมาณ ๑๗๖ ตารางกิโลเมตร เป็นป่าธรรมชาติที่มีความอุดมสมบูรณ์มาก มีพรรณไม้นานาชนิดขึ้นอยู่ปะปนกัน มีความหลากหลายทางชีววิทยาทั้งพืชและสัตว์ เป็นแหล่งอาหารและแหล่งที่อยู่อาศัยหลบภัยของสัตว์ป่าได้อย่างเหมาะสม เป็นแหล่งต้นน้ำลำธารที่สำคัญหลายสายประกอบกับพื้นที่บางส่วนที่ราษฎรได้บุกรุกทำลายเพื่อทำการเกษตร แต่ต่อมาได้มีโครงการปลูกป่าเฉลิมพระเกียรติของพระบาทสมเด็จพระเจ้าอยู่หัว เพื่อสงวนรักษาไว้ให้เป็นป่าไม้ถาวรของชาติ โดยกำหนดให้เป็นเขตรักษาพันธุ์สัตว์ป่า จากสภาพถนนเดิมที่เป็นทางลูกรังเป็นทางรถลากไม้ของพ่อค้าไม้ที่ไปทำสัมปทานป่าไม้ในเขตป่าห้วยเกียงพา ในปี ๒๕๑๘-๒๕๑๙ ทางการได้ทำถนนลูกรัง ได้แก่ถนนสายห้วยเกียงพา เป็นทางที่ก่อสร้างโดยสำนักงานเร่งรัดพัฒนาชนชท (รพช.) ถนนสายบ้านไฮ่ฮ้า-แม่เฉย-บ้านเขาแก้ว ตำบลงิ้วงามเป็นเส้นทางหลักที่ประชาชน บ้านไฮ่ฮ้า หมู่ที่ ๗ บ้านน้ำไคร้ หมู่ที่ ๙ บ้านแม่เฉย หมู่ที่ ๕ และบ้านม่อนหัวฝาย หมู่ที่ ๑๑ ได้ใช้เดินทางเข้าสู่ตัวจังหวัดอุตรดิตถ์ มีรถโดยสารประจำทางวิ่งวันละหนึ่งเที่ยว ส่วนอีกฟากหนึ่งคือ บ้านหนองน้ำเขียว หมู่ที่ ๑๒ บ้านปางต้นผึ้ง หมู่ที่ ๑๐ บ้านห้วยลึก หมู่ที่ ๘ และบ้านห้วยกั้ง หมู่ที่ ๖ เดินทางเข้าสู่ตัวเมืองอุตรดิตถ์โดยทางรถไฟ ในปี ๒๕๐๗ ยุคนี้เริ่มเกิดการเปลี่ยนแปลงวิถีการเกษตร จากการปลูกพืชเชิงเดี่ยว ได้แก่ข้าวโพด ซึ่งทำลายสิ่งแวดล้อมเป็นอย่างมาก ประชาชนจึงได้เริ่มทำการเปลี่ยนวิถีการเกษตร โดยการปลูกประเภทไม้ผลยืต้น ได้แก่ ต้นลางสาด ได้ถูกนำมาปลูกครั้งแรกที่บ้านไฮ่ฮ้า หมู่ที่ ๗ เมื่อปี ๒๕๑๐ โดยนายเงิน อินทร์หม่อม และได้นำไปขยายพันธุ์โดยเมล็ดไปในหมู่บ้านอื่น ๆ ได้แก่ หมู่ที่ ๘ หมู่ที่ ๑๐ และหมู่ที่ ๑๒ และได้ปลูกกันอย่างแพร่หลายในตำบลบ้านด่านนาขาม กลายเป็นผลไม้ที่ขึ้นชื่อของตำบลบ้านด่านนาขาม ต่อมาสำนักงานเกษตรอำเภอเมืองอุตรดิตถ์ ได้ส่งเสริมให้เกษตรกรปลูกลองกอง ในพื้นที่บ้านไฮ่ฮ้า หมู่ที่ ๗ ในปี ๒๕๒๐ โดยได้นำกิ่งตอนลองกอง มาแจกให้กับผู้ใหญ่ตา สุโน ผู้ใหญ่มั่น สาสอน และนายชะไมย ดีมี ช่วงเวลาเดียวกัน นายเงิน อินทร์หม่อม ได้นำกิ่งพันธุ์ต้นลองกอง มาจากสวนเกษตรศิลป์ หมู่ที่ ๔ แต่ได้ทำยอดหักไปหนึ่งยอด จึงได้นำยอดที่หักไปเสียบกับต้นลางสาด และในอีก ๕ ปีต่อมา ยอดลองกองที่เสียบกับต้นลางสาดมีความเจริญเติบโตดีกว่า และได้ให้ผลผลิตก่อนต้นที่ปลูกด้วยกิ่งพันธุ์ และได้ขยายผลองค์ความรู้ดังกล่าวให้กับเกษตรกรในหมู่ที่ ๗ และหมู่บ้านใกล้เคียง ทำให้เกษตรกรจึงหันมาใช้วิธีการเสียบยอดลองกองกับต้นลางสาดกันอย่างแพร่หลาย ในปี ๒๕๒๒ ได้มีการเริ่มก่อสร้างถนนสายเอเซีย หรือถนนพหลโยธิน กรุงเทพ-เชียงใหม่ ช่วงตำบลบ้านด่านนาขาม

ยุคที่ ๓ ยุคการฟื้นฟูทรัพยากรและยุคของความเจริญด้านการคมนาคม (พ.ศ.๒๕๒๕-๒๕๕๐)

ยุคนี้ ในปี พ.ศ.๒๕๒๕-๒๕๒๗ ถนนสาย ๑๑ หรือชื่อเป็นทางการว่าถนนพหลโยธิน กรุงเทพ-เชียงใหม่ ได้เปิดใช้เส้นทาง ทำให้ประชาชนชาวตำบลบ้านด่านนาขาม ได้รับความสะดวกในการคมนาคม ประกอบกับในปี ๒๕๓๒ รัฐบาลมีนโยบายในการพัฒนาพื้นที่ ประชาชนได้มีไฟฟ้าใช้ในหมู่บ้าน หมู่ที่ ๕- หมู่ที่ ๑๓ ในปี ๒๕๓๕ หน่วยงานรัฐ กระทรวงสาธารณสุข มีนโยบายการรับสมัครอาสาสมัครสาธารณสุข (อสม.) เพื่อทำหน้าที่เป็นอาสาสมัครดูแลสุขภาพของคนในชุมชน และสนับสนุนงบประมาณในการจัดตั้ง ศสมช. ประจำหมู่บ้าน และยุคนี้รัฐบาลได้ประกาศพื้นที่เขตป่าสงวน เกิดนโยบายปิดป่าไม้ ในปี ๒๕๓๗ ให้ป่านั้นเริ่มกลายคืนกลับสภาพเดิมในระยะเริ่มต้น มีลูกไม้ต้นไม้ขนาดเล็กขึ้นกระจายอยู่ทั่วไป บางส่วนเป็นป่าหญ้าหรือป่ารุ่น ซึ่งส่วนอนุรักษ์ต้นน้ำและสำนักงานส่งเสริมการปลูกป่าดำเนินการปลูกป่าเสริมขึ้นมาใหม่ และบางส่วนก็อยู่ในโครงการปลูกป่าเฉลิมพระเกียรติของพระบาทสมเด็จพระเจ้าอยู่หัวและฟื้นฟูโดยการปลูกป่า โดยปลูกเป็นป่าเศรษฐกิจ คือไม้สัก ไม้ประดู่ ไม้สน มีการจ้างแรงงานโดยกรมป่าไม้ในขณะนั้น เกิดการจ้างงานประชาชนปลูกป่าในพื้นที่ตำบลบ้านด่านนาขาม ประชาชนเริ่มเข้าใจและเริ่มดูแลรักษาทรัพยากรป่าไม้ และในปี ๒๕๓๗ รัฐบาลได้มีนโยบายกระจายอำนาจสู่ท้องถิ่น กระทรวงมหาดไทย ได้จัดตั้งสภาตำบลบ้านด่านนาขาม โดยจัดทำเป็นประกาศกระทรวงมหาดไทย ใช้ห้วยแม่เฉยเชื่อมต่อคลองริด เป็นแนวเขตแบ่งพื้นที่ หมู่ที่ ๑ หมู่ที่ ๒ หมู่ที่ ๔ และหมู่ที่ ๕ ได้แยกพื้นที่ออกเป็น ๒ เขตการปกครอง ทำให้บางส่วนอยู่ในเขตสภาตำบลบ้านด่านนาขาม และบางส่วนอยู่ในเขตสุขาภิบาลบ้านด่านนาขาม ปัจจุบันคือเทศบาลตำบลบ้านด่านนาขาม ในปี ๒๕๓๙ มีการจัดตั้งองค์การบริหารส่วนตำบลโดยยกฐานะมาจากสภาตำบลเดิม มีกำนันตำบลบ้านด่านนาขามเป็นประธานกรรมการบริหาร และมีผู้ใหญ่บ้านเป็นสมาชิกสภาองค์การบริหารส่วนตำบลโดยตำแหน่ง ปี พ.ศ. ๒๕๔๐ รัฐบาลในขณะนั้น ได้มีนโยบายประชานิยม เพื่อจัดตั้งกองทุนหมู่บ้านโดยรัฐบาลเป็นผู้สนับสนุนเงินกองทุนให้หมู่บ้านละ ๑ ล้านบาท โดยเงินจำนวนนี้จะให้ธนาคารเพื่อเกษตรและสหกรณ์ เป็นผู้โอนเงินผ่านบัญชีให้กับคณะกรรมการหมู่บ้านแต่ละหมู่บ้านแล้วนำมาบริหารจัดการกันเอง และเปิดให้กับชาวบ้านได้มาขอกู้ยืมเพื่อการลงทุนประกอบอาชีพ ทำให้ชาวบ้านมีแหล่งเงินทุนเพื่อกู้ยืมแล้วนำมาลงทุนประกอบอาชีพได้ในท้องถิ่นของตน ไม่ต้องเดินทางไปทำงานต่างจังหวัด ต่างถิ่น ชาวบ้านเริ่มมาขอกู้ยืมเงินจากทางกองทุนเพื่อนำไปเป็นต้นทุนประกอบอาชีพในครัวเรือน องค์การบริหารส่วนตำบลบ้านด่านนาขาม ได้รับการสนับสนุนเงินกองทุนเพื่อการส่งเสริมอาชีพตามนโยบายของรัฐบาล ในปี ๒๕๔๔ หมู่บ้านละ ๑๐๐,๐๐๐ บาท เพื่อเป็นเงินกู้ยืมส่งเสริมกลุ่มอาชีพ ทำให้เกิดกลุ่มไม้กวาด กลุ่มเกษตรกรทำสวน กลุ่มเลี้ยงกบ กลุ่มเย็บผ้า เมื่อปี พ.ศ. ๒๕๔๙ มีการจัดตั้งกลุ่มพัฒนาบทบาทสตรีขึ้นเพื่อส่งเสริมการประกอบอาชีพ ให้กับสตรี จึงเกิดกลุ่มอาชีพของสตรีขึ้น เช่น กลุ่มทุเรียนกวน หมู่ที่ ๗ กลุ่มเพาะกล้าทุเรียน หมู่ที่ ๘ องค์การบริหารส่วนตำบลบ้านด่านนาขาม สนับสนุนวัสดุ อุปกรณ์ และเงินทุนเพื่อช่วยเหลือฟื้นฟูผู้ประสบภัย ในปี ๒๕๔๙ ทำให้เกิดกลุ่มไม้กวาดดอกตองกง หมู่ที่ ๙ ซึ่งในยุคนี้ประชาชนได้เรียนรู้ทางด้านการเกษตร มีการขยายพันธุ์พืชโดยการเสียบยอด ติดตา ต่อกิ่ง มีการเปลี่ยนต้นลางสาดเป็นต้นลองกองโดยการเสียบยอด ประชาชนเริ่มเรียนรู้ระบบวนเกษตร ในปี ๒๕๔๙ ได้เกิด อุทกภัยในปี ๒๕๔๙ ได้เกิดเหตุภัยพิบัติน้ำท่วม ดินโคลนถล่ม ครั้งใหญ่ในพื้นที่ตำบลบ้านด่านนาขาม เมื่อวันที่ ๒๒ พฤษภาคม ๒๕๔๙ สร้างความเสียหายให้กับชีวิตและทรัพย์สินของประชาชน พื้นที่ทางการเกษตร ได้รับความเสียหายอย่างหนัก สาธารณูปโภคได้รับความเสียหาย และได้รับการช่วยเหลือฟื้นฟูจากองค์การบริหารส่วนตำบลบ้านด่านนาขาม ศูนย์ป้องกันและบรรเทาสาธารณภัย จังหวัดอุตรดิตถ์ สมาชิกอปพร. กลุ่มอสม. ผู้นำหมู่บ้าน ผู้ใหญ่บ้าน ส.อบต. กรรมการหมู่บ้าน รพ.สต. เทศบาลตำบลบ้านแก่ง ภาคเอกชน และทำการบูรณะฟื้นฟูระบบสาธารณูปโภคต่าง ๆ โดยการขอรับการสนับสนุนงบประมาณจากกรมส่งเสริมการปกครองท้องถิ่น กระทรวงมหาดไทย จัดสรรงบประมาณให้เพื่อซ่อม สร้าง ถนน สะพาน ระบบประปาที่ชำรุดเสียหายให้ใช้งานได้ดังเดิม นอกจากนี้ยังได้รับพระมหากรุณาธิคุณจากพระบาทสมเด็จพระเจ้าอยู่หัวฯ สมเด็จพระเทพรัตนราชสุดาฯ ได้พระราชทานความช่วยเหลือโดยผ่านมูลนิธิชัยพัฒนาในการจัดสรรที่ดินและสร้างบ้านเรือนให้กับผู้ประสบภัย รวมถึงสร้างระบบสาธารณูปโภค ถนน ไฟฟ้า น้ำประปา สระน้ำเพื่อการเกษตร และการส่งเสริมอาชีพให้กับประชาชน

ยุคที่ ๔ ยุคใหม่ (๒๕๕๐-๒๕๕๙) จากเหตุอุทกภัยในปี ๒๕๔๙ ได้เกิดเหตุภัยพิบัติน้ำท่วม ดินโคลนถล่ม ครั้งใหญ่ในพื้นที่ตำบลบ้านด่านนาขาม เมื่อวันที่ ๒๒ พฤษภาคม ๒๕๔๙ ต้นตอของปัญหาเกิดจากระบบนิเวศน์วิทยาเสื่อมโทรมอย่างหนักในเขตป่าต้นน้ำ ทำให้เกิดกระบวนการหลอมรวมเชื่อมร้อย เครือข่ายระดับตำบล เพื่อแก้ไขปัญหาสิ่งแวดล้อมและร่วมเข้าจัดการทรัพยากรธรรมชาติกับภาครัฐ  ภายใต้การก่อตั้งของเครือข่ายป่าต้นน้ำห้วยแม่ริด  เมื่อวันที่ ๑๒ พฤษภาคม ๒๕๕๐ ประชาชนได้ปรับเปลี่ยนวิถีการเกษตรด้วยวิถีทางธรรมชาติ ในระบบวนเกษตร ลดการใช้สารเคมี เกษตรกรต้องใช้ทรัพยากรในพื้นที่มาใช้ประโยชน์ทางการเกษตรเพื่อลดต้นทุน ฟื้นฟูสภาพความอุดมสมบูรณ์ทางระบบนิเวศน์ป่าไม้ จึงเป็นแหล่งอาหารที่สำคัญ ได้แก่ กล้วยป่า ผักกูด ผักหนาม หน่อไม้ พริกขี้หนู ข่า ฯลฯ และสัตว์น้ำที่อาศัยอยู่ในลำห้วย ได้แก่ ปูผา ปลากั้ง ซึ่งเป็นสัตว์น้ำประจำถิ่นที่ชาวบ้านได้อาศัยเป็นอาหารที่ปลอดภัยจากธรรมชาติ จากวิถีดั้งเดิม ปี พ.ศ. ๒๕๕๘ ประชาชนประสบปัญหาเกี่ยวกับขยะมูลฝอย เนื่องจากอบต.บ้านด่านนาขาม ไม่มีระบบการจัดการขยะ จึงได้ขอรับการสนับสนุนงบประมาณจากกองทุนสนับสนุนการสร้างเสริมสุขภาพ (สสส.) ประชาชนได้ให้ความร่วมมือเข้าร่วมโครงการ ทำให้ประสบผลสำเร็จในการดำเนิน ทำให้เกิดศูนย์การเรียนรู้การจัดการขยะแบบประชาชนมีส่วนร่วม ปี พ.ศ. ๒๕๕๗ – ๒๕๕๙ ตำบลบ้านด่านนาขาม ได้รวมตัวกันแก้ไขปัญหาสิทธิที่ดินทำกิน โดยการจัดทำฐานข้อมูลการใช้ประโยชน์ในที่ดิน การจัดทำแผนที่พิกัดรายแปลง เพื่อเก็บข้อมูลเพื่อใช้เป็นแหล่งอ้างอิงการใช้พื้นที่ไม่มีเอกสารสิทธิในการอยู่อาศัย และทำการเกษตร การเข้าร่วมเป็นเครือข่ายตำบลสุขภาวะกับมหาวิทยาลัยราชภัฏอุตรดิตถ์ อบต.บัวใหญ่ จังหวัดน่าน

จากสถานการณ์การพัฒนาที่เกิดขึ้นอย่างรวดเร็ว ส่งผลกระทบให้ประชาชนหันหน้าเข้าสู่ยุคของเทคโนโลยี ความเจริญทางด้านวัตถุสูงสุด แต่ความเสื่อมทางด้านคุณธรรม จริยธรรมลดลง ทำให้องค์การบริหารส่วนตำบลบ้านด่านนาขาม ได้ตระหนักถึงปัญหาดังกล่าว ประกอบกับได้มีการสร้างอ่างเก็บน้ำแม่เฉย ตามพระราชดำริ ในปี ๒๕๕๐ ในพื้นที่ หมู่ที่ ๑๑ เพื่อแก้ไขปัญหาอุทกภัยในพื้นที่ และต่อมาในปี ๒๕๕๖ มูลนิธิโครงการปิดทองหลังพระ ได้เข้ามาดำเนินการในพื้นที่อ่างเก็บน้ำแม่เฉย หมู่ที่ ๑๑ จึงได้มีการแต่งตั้งคณะทำงานในพื้นที่ประกอบด้วย กำนัน ผู้ใหญ่บ้าน ส.อบต. ผู้นำชุมชน เข้าร่วม และได้ไปศึกษาดูงานที่ อ.ภูเพียง จังหวัดน่าน ประกอบกับในปีเดียวกันนี้สำนักงานเกษตรจังหวัดอุตรดิตถ์ ได้จัดให้มีการศึกษาดูงานของเกษตรกรในพื้นที่ตำบลบ้านด่านนาขาม ณ จังหวัดจันทบุรี จังหวัดระยอง และจังหวัดตราด ทำให้เกิดกลุ่มผู้ที่จุดประกายความคิดในการฟื้นฟูวิถีชีวิตดั้งเดิมของคนในตำบลบ้านด่านนาขาม ทั้งในด้านการอนุรักษ์วัฒนธรรม ภูมิปัญญา ทรัพยากร ที่เป็นรากเหง้า ดั้งเดิมของชุมชน เพื่อดึงคนในชุมชนให้กลับมาจากการหลงในวัตถุนิยม หลงในคุณค่าของเงินทอง กลับมาใช้ชีวิตด้วยวิถีชุมชนดั้งเดิมใช้ทุนและศักยภาพของตนเอง ในการจัดการท้องถิ่นให้มีความเข้มแข็ง หันกลับมาให้คุณค่าของทรัพยากรที่มีอยู่อย่างสมบูรณ์ การส่งเสริมระบบวนเกษตรให้คนในชุมชนปฏิบัติอย่างเป็นรูปธรรม โดยการร่วมมือกับมหาวิทยาลัยราชภัฏอุตรดิตถ์ และสถาบันพัฒนาองค์กรชุมชน ชมรมคนรักทุเรียนบ้านด่านนาขาม จัดงานเทศกาลทุเรียนและความหลากหลายทางชีวภาพตำบลบ้านด่านนาขาม มีการจัดการเสวนาเพื่อให้ประชาชนได้รู้จักทุน และศักยภาพของตนเอง การจัดให้มีการฟื้นฟูวัฒนธรรมทางด้านอาหารพื้นบ้าน ให้สะท้อนวิถีชีวิตความเป็นอยู่ของตนเอง และประสบความสำเร็จเป็นอย่างดี คนตำบลบ้านด่านนาขาม ได้ให้ความร่วมมือ ในกระบวนการฟื้นฟูชุมชนท้องถิ่นของตนเอง ให้กลับมาใช้วิถีตามแบบของท้องถิ่นนิยม ให้เกิดขึ้นจริง และเป็นรูปธรรมในพื้นที่ เพื่อให้เป็นรากเหง้าของการพัฒนาอย่างยั่งยืนของตำบลบ้านด่านนาขาม และในปี ๒๕๕๗ กรมอุทยานแห่งชาติสัตว์ป่าและพันธุ์พืช ได้ประกาศเขตวนอุทยานเขาพลึง-บ้านด่าน มีเนื้อที่ ๔๔,๘๐๑.๒๐ ไร่ และวนอุทยานน้ำตกแม่เฉย มีเนื้อที่ ๑๗,๗๒๒ ไร่ ทำให้ประชาชนยิ่งตระหนักกับการรักษาคุณค่าของทรัพยากรของตนเอง จึงได้ให้ความร่วมมือเป็นอย่างดี เพื่อผืนป่าทั้งหมดของตำบลบ้านด่านนาขาม เป็นพื้นที่ป่าถาวรเพื่อประโยชน์ในการอนุรักษ์ระบบนิเวศน์เพื่อความยั่งยืนเป็นทรัพยากรที่มีคุณค่าของประเทศชาติต่อไป