ประวัติความเป็นมาของตำบลเปือว่า เดิมมีฐานะเป็นสภาตำบลและได้รับการยกฐานะเป็นองค์การบริหารส่วนตำบล (อบต.) เมื่อวันที่ ๑๔ เดือนธันวาคม พ.ศ. ๒๕๔๒ ตำบลเปือได้แยกออกจากตำบลพระธาตุ โดยให้ชุมชนฝั่งตะวันตก เป็นตำบลเปือ ปัจจุบันตำบลเปือ ตั้งอยู่เลขที่ 111 บ้านสันทนา หมู่ 4 ตำบลเปือ อำเภอเชียงกลาง จังหวัดน่าน อยู่ห่างจากอำเภอเชียงกลาง ประมาณ 7 กิโลเมตร มีพื้นที่ทั้งหมด 79 ตารางกิโลเมตร และมีหมู่บ้านทั้งหมด 10 หมู่บ้านคือ บ้านน้ำอ้อหมู่ 3 บ้านสันทนาหมู่ 4 บ้านวังว้าหมู่ 5 บ้านห้วยเลื่อนหมู่ 6 บ้านดอนสบเปือหมู่ 7 บ้านส้อหมู่ 9 บ้านหนองผุกหมู่ 10 บ้านเด่นพัฒนาหมู่ 12 บ้านห้วยพ่านหมู่ 13 บ้านน้ำมีดหมู่ 14 สภาพทั่วไปของตำบลเปือ พื้นที่ส่วนใหญ่เป็นที่ราบลุ่ม มีแม่น้ำน่านไหลผ่าน มีการปลูกพืช ผัก เป็นสินค้าเศรษฐกิจ มีทรัพยากรธรรมชาติ แหล่งน้ำ และสถานที่สำคัญ ที่เอื้อต่อการพัฒนาเป็นแหล่งท่องเที่ยวเชิงอนุรักษ์ มีการอนุรักษ์ศิลปวัฒนธรรมพื้นบ้านอย่างเหนียวแน่น จำนวนประชากรของตำบลเปือ จำนวนประชากรทั้งหมดในเขต อบต. 3,339 คน และจำนวนหลังคาเรือน 1,062 หลังคาเรือน

อาณาเขตของตำบล

ทิศเหนือ ติดต่อกับ องค์การบริหารส่วนตำบลทุ่งช้าง

ทิศใต้ ติดต่อกับ เทศบาลตำบลเชียงกลาง

ทิศตะวันออก ติดต่อกับ องค์การบริหารส่วนตำบลพระธาตุ

ทิศตะวันตก ติดต่อกับ องค์การบริหารส่วนตำบลนาไร่หลวง อำเภอสองแคว