**สภาพทั่วไป**

#### ที่ตั้ง

องค์การบริหารส่วนตำบลแม่พริก ตั้งอยู่ทางทิศตะวันตกเฉียงใต้ของที่ว่าการอำเภอแม่สรวย มีระยะห่างจากที่ว่าการอำเภอ 2 กิโลเมตร บนทางหลวงแผ่นดินหมายเลข 118 ช่วงกิโลเมตร ที่ 126 – 130

ที่ทำการองค์การบริหารส่วนตำบล ตั้งอยู่เลขที่ 104 หมู่ที่ 13 บ้านป่าซางพัฒนา ตำบลแม่พริก อำเภอแม่สรวย จังหวัดเชียงราย บริเวณพิกัด 551716 ของแผนที่ประเทศไทย ระวางที่ 4948 III ลำดับที่ L 7071

#### พื้นที่

องค์การบริหารส่วนตำบลแม่พริกมีพื้นที่รับผิดชอบ 23,772.50 ไร่ หรือ 38.036 ตารางกิโลเมตร เป็นพื้นที่พักอาศัย 2,240.10 ไร่ พื้นที่ตั้งของหน่วยงานภาครัฐ 100 ไร่ สวนสาธารณะ / นันทนาการ 69 ไร่ พื้นที่เกษตรกรรม 10,000 ไร่ พื้นที่ตั้งสถานศึกษา 50 ไร่ พื้นที่ป่าไม้ 16,313.40 ไร่

#### ประชากร

ตำบลแม่พริกเป็นตำบลเดียวในอำเภอแม่สรวย ที่ไม่มีประชากรแฝง หรือชาวไทยภูเขาอาศัยอยู่ ส่วนใหญ่เป็นชาวไทยที่อพยพมาจากอำเภอพร้าว จังหวัดเชียงใหม่ และอำเภอพาน จังหวัดเชียงราย และบางส่วนมาจากจังหวัดอุตรดิตถ์ จึงเป็นการตั้งถิ่นฐานระบบเครือญาติ ประชากรตำบลแม่พริกแยกตามทะเบียนราษฎร์ จำนวน 2,139 ครัวเรือน รวม 5,800 คน แยกเป็นชาย 2,923 คน หญิง 2,877 คน (ข้อมูล ณ เดือน มีนาคม พ.ศ.2554)

#### สภาพภูมิประเทศ

สภาพภูมิประเทศขององค์การบริหารส่วนตำบลแม่พริก แบ่งเป็นลักษณะตามสภาพความลาดชันได้ 3 ลักษณะ คือ

1. ที่ลาดชัน เป็นพื้นที่เหนือระดับน้ำทะเลปานกลาง ตั้งแต่ 800 เมตร ขึ้นไป ได้แก่ บริเวณบ้านปางกลาง, บ้านปางต้นผึ้ง และบ้านปางอาณาเขต เป็นพื้นที่ส่วนใหญ่ของตำบล สภาพพื้นที่เป็นป่าต้นน้ำลำธารน้ำแม่พริก, ห้วยแห้ง และห้วยลอ

2. ที่ลาดเชิงเขา เป็นพื้นที่เหนือระดับน้ำทะเล 500 – 550 เมตร อยู่ทางตอนกลางของพื้นที่ค่อนไปทางทิศตะวันออก เป็นที่ตั้งของหมู่บ้านบ้านปางอ้อย, บ้านโฮ่ง, และบ้านปางซาง

3. ที่ราบริมแม่น้ำ อยู่เหนือระดับน้ำทะเล 400 – 500 เมตร ทางทิศตะวันตกของตำบล พื้นที่ส่วนใหญ่เป็นที่ราบลุ่มน้ำลาว และที่ราบปากลำน้ำแม่พริกที่ไหลลงสู่น้ำลาว บริเวณบ้านแม่พริก, บ้านหัวทุ่ง, บ้านสันจำปา, บ้านชุมชนสันจำปา, บ้านหัวริน, บ้านทุ่งฟ้าผ่า และบ้านป่าซางพัฒนา

#### ลักษณะสภาพภูมิอากาศ

ตำบลแม่พริกมีลักษณะภูมิอากาศแบ่งออกเป็น 3 ฤดูกาล ดังนี้

1. ฤดูหนาว เริ่มตั้งแต่เดือนตุลาคม – กุมภาพันธ์ อุณหภูมิเฉลี่ย 18 °C

2. ฤดูร้อน เริ่มตั้งแต่เดือนมีนาคม – พฤษภาคม อุณหภูมิเฉลี่ย 34 °C

3. ฤดูฝน เริ่มตั้งแต่เดือนมิถุนายน – กันยายน อุณหภูมิเฉลี่ย 28 °C

#### -2-

#### ลักษณะการปกครองท้องที่

ตำบลแม่พริกได้แบ่งเขตการปกครองท้องที่ หรือหมู่บ้านทั้งหมด จำนวน 13 หมู่บ้าน โดยมีรายละเอียดการปกครอง ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| หมู่ที่ | หมู่บ้าน | ผู้ใหญ่บ้าน | ส.อบต. | จำนวนครัวเรือน | จำนวนประชากร | | |
| ชาย | หญิง | รวม |
| 1 | แม่พริก | นายสิรินทร์ บุญหล้า | ว่าง  นายไพโรจน์ จี๋บุญมี | 219 | 255 | 256 | 511 |
| 2 | หัวทุ่ง | นายปรีชา ถานันดร์ | นายประถม ประไพ  นายเจษฎา โลชา | 236 | 328 | 300 | 628 |
| 3 | สันจำปา | นายสมคิด ฟูวงศ์  (กำนันตำบล) | นายภูพิงค์ สารพิพัฒน์  นายภาณุ วงค์ธานี | 306 | 405 | 391 | 796 |
| 4 | ปางกลาง | นายสุทน โปทามูล | นายณฐกร วรรณเขียว  นายณรงค์ ฤทธิ์เดชยิ่ง | 69 | 53 | 55 | 108 |
| 5 | ปางต้นผึ้ง | นายคำมูล ธิลังกา | นายสว่าง มาคุณ  นายบุญช่วย แก้วเอ้ย | 96 | 113 | 105 | 218 |
| 6 | ปางอาณาเขต | นางผ่องใส แก้วงาน | นายวิชัย แตนศรี  ว่าง | 54 | 44 | 33 | 77 |
| 7 | ทุ่งฟ้าผ่า | นายจำปี ธรรมโน | นายอุเทน บุญสุข  นายอุดม กำแพง | 205 | 322 | 298 | 620 |
| 8 | หัวริน | นายทรงวุฒิ ดวงนิตย์ | นายบุญเรือน ดวงปิก  นายถวัลย์ ยาวิลัย | 165 | 211 | 230 | 441 |
| 9 | ปางอ้อย | นายธนพล จันทร์วรรณ | นายวิชัย ตันโยธา  นายอุดม ดีน้อย | 151 | 228 | 201 | 429 |
| 10 | โฮ่ง | นายประชิต ผัสดี | นายบุญสม เปี่ยวญาติ  นายสรวิญช์ ธิวงค์ | 184 | 249 | 282 | 531 |
| 11 | ปางซาง | นายไพรัช บุญวงค์ | นายกมล แดงเขียว  นายวิรัตน์ โปทามูล | 86 | 128 | 106 | 234 |
| 12 | ชุมชนสันจำปา | นายสุทัศน์ กำลังประสิทธิ์ | นายพรชัย ฤธิเดช  นายกมเลศ กำลังประสิทธิ์ | 274 | 412 | 416 | 828 |
| 13 | ป่าซางพัฒนา | นายเสาคำ ตาคำ | นางทิพวรรณ ทิมัน  นายจันทร์แก้ว เกิดแก้ว | 139 | 182 | 202 | 384 |

#### -3-

#### อาณาเขต

ตำบลแม่พริก มีอาณาเขต (ตามประกาศกระทรวงมหาดไทย เรื่อง การกำหนดเขตตำบลในท้องที่อำเภอแม่สรวย จังหวัดเชียงราย เมื่อวันที่ 3 เมษายน พ.ศ.2541) ดังนี้

อาณาเขตทิศเหนือ ติดต่อกับ ตำบลแม่สรวย อำเภอแม่สรวย จังหวัดเชียงราย โดยมีแนวเขตเริ่มต้นจากลำน้ำแม่ลาว บริเวณพิกัด N C 540721 ไปทางทิศตะวันออก ตามกึ่งกลางลำน้ำแม่ลาว บริเวณพิกัด N C 556721 ไปตามสันเขา บริเวณพิกัด N C 579710 ไปทางทิศตะวันออกเฉียงใต้ ตามสันเขา ผ่านบริเวณพิกัด N C 592695 สิ้นสุดที่บริเวณพิกัด N C 650694 รวมระยะทางด้านทิศเหนือประมาณ 12.5 กิโลเมตร

อาณาเขตทิศตะวันออก ติดต่อกับ ตำบลสันกลาง อำเภอพาน จังหวัดเชียงราย โดยมีแนวเขตเริ่มต้นจากสันเขา บริเวณพิกัด N C 650694 ไปทางทิศใต้ ตามสันดอยแม่พริก บริเวณพิกัด N C 657684 ไปทางทิศตะวันออก ตามสันดอยแม่พริก บริเวณพิกัด N C 682678 ไปทางทิศใต้ ตามสันดอยแม่พริก สิ้นสุดที่บริเวณพิกัด N C 662646 รวมระยะทางด้านทิศตะวันออก ประมาณ 9 กิโลเมตร

อาณาเขตทิศใต้ ติดต่อกับ ตำบลเจดีย์หลวง อำเภอแม่สรวย จังหวัดเชียงราย โดยมีแนวเขตเริ่มต้นจากสันดอยแม่พริก บริเวณพิกัด N C 662646 ไปทางทิศตะวันตก ตามกึ่งกลางลำห้วยผักหละ บริเวณพิกัด N C 604688 ตามสันดอยแป๋ป่าตึง ถึงทางเดินเท้า บริเวณพิกัด N C 671669 ไปตามกึ่งกลางทางเดินเท้า ถึงลำห้วยจิก บริเวณพิกัด N C 563680 ผ่านป่าสงวนถึงถนนทางหลวงแผ่นดินหมายเลข 118 บริเวณพิกัด N C 537687 ผ่านทุ่งนา สิ้นสุดที่เหมืองนา บริเวณพิกัด N C 521683 รวมระยะทางด้านทิศใต้ประมาณ 16 กิโลเมตร

อาณาเขตทิศตะวันตก ติดต่อกับ ตำบลศรีถ้อย และตำบลป่าแดด อำเภอแม่สรวย จังหวัดเชียงราย โดยมีแนวเขตเริ่มต้นจากเหมืองนา บริเวณพิกัด N C 521683 ไปทางทิศเหนือตามกึ่งกลางเหมืองนา ผ่านบริเวณพิกัด N C 522693 ไปทางทิศตะวันตก ผ่านทุ่งนา ถึงลำน้ำแม่ลาว บริเวณพิกัด N C 509693 ไปทางทิศเหนือ ตามกึ่งกลางลำน้ำแม่ลาว สิ้นสุดที่บริเวณพิกัด N C 540721 รวมระยะทางด้านทิศตะวันตกประมาณ 8 กิโลเมตร

**ข้อมูลทางเศรษฐกิจ**

ประชากรตำบลแม่พริกส่วนใหญ่ประกอบอาชีพเกษตรกรรม คิดเป็นร้อยละ 92.70 และมีที่ดินทำกินด้านการเกษตรเป็นของตัวเอง โดยปลูกพืชทางเศรษฐกิจ อาทิเช่น ปลูกข้าวนาปีและนาปรัง

ข้าวพันธุ์ญี่ปุ่น ถั่วเหลืองฝักสด มันฝรั่ง กาแฟ และชาใบเมียง เป็นต้น

**ข้อมูลทางสังคม**

**สภาพทางสังคม**

ประชาชนส่วนใหญ่ของตำบลแม่พริกเป็นชนชาวไทยพื้นเมือง มีภาษาถิ่นหรือภาษาพูด คือ ภาษาคำพื้นเมือง สถานภาพทางสังคมเป็นระบบเครือญาติ มีการช่วยเหลือซึ่งกันและกัน มีวิถีในการดำเนินชีวิต การศาสนาและศิลปะ วัฒนธรรม ภูมิปัญญาท้องถิ่นที่เหมือนกัน

**การศึกษา**

ตำบลแม่พริกมีโรงเรียนในสังกัดสำนักงานเขตพื้นที่การประถมศึกษา จังหวัดเชียงราย เขต 2 จำนวน 4 แห่ง

คือ 1. โรงเรียนชุมชนบ้านสันจำปา

2. โรงเรียนบ้านแม่พริก

3. โรงเรียนบ้านปางอ้อย

4. โรงเรียนบ้านป่าเมี่ยงแม่พริก

-5-

**ศูนย์พัฒนาเด็กเล็ก ในความรับผิดชอบของ องค์การบริหารส่วนตำบลแม่พริก จำนวน 3 แห่ง**

1. ศูนย์พัฒนาเด็กเล็กองค์การบริหารส่วนตำบลแม่พริก 1 (อิตาเลี่ยนไทยอุปถัมภ์)

2. ศูนย์พัฒนาเด็กเล็กองค์การบริหารส่วนตำบลแม่พริก 2

3. ศูนย์พัฒนาเด็กเล็กบ้านป่าเมี่ยงแม่พริก

**ศาสนา วัฒนธรรม ประเพณี**

ตำบลแม่พริกมีการดำเนินกิจกรรมทางด้านศาสนาควบคู่ไปกับกิจกรรมด้านประเพณีและวัฒนธรรม ภูมิปัญญาท้องถิ่น เพราะประชาชนส่วนใหญ่นับถือศาสนาพุทธ ประเพณีและวัฒนธรรมที่สำคัญของท้องถิ่นที่สำคัญได้แก่ ประเพณีวันสงกรานต์ การรดน้ำดำหัวผู้สูงอายุ ประเพณีถวายสลากภัตต์ ประเพณีลอยกระทง ประเพณีแห่เทียนพรรษา ประเพณีสืบชะตา งานบุญปอยหลวง นอกจากนี้ยังมีการเซ่นไหว้บรรพบุรุษ หรือการเลี้ยงผีปู่ย่า ผู้เสื้อบ้านและการเลี้ยงผีขุนน้ำ

**ด้านการสาธารณสุข**

ตำบลแม่พริกมีศูนย์สาธารณะสุขมูลฐานประจำหมู่บ้าน ทั้งหมด 13 แห่ง เป็นพื้นที่ตั้งของโรงพยาบาลประจำอำเภอแม่สรวย จำนวน 1 แห่ง มีสามาชิกอาสาสมัครสาธารณสุขประจำหมู่บ้าน

(อสม.) จำนวน 156 คน และ กลุ่มอาสาสมัครดูแลผู้สูงอายุ (อผส.) จำนวน 20 คน