**สถานะพื้นที่**

**1. บริบทของพื้นที่** องค์การบริหารส่วนตำบลสถาน ตั้งอยู่ หมู่ที่ 3 บ้านใหม่ ตำบลสถาน อำเภอนาน้อย จังหวัดน่าน ห่างจากอำเภอนาน้อยไปตามทางหลวงหมายเลข 1026 ไปทางทิศใต้ เป็นระยะทาง 10 กิโลเมตร และห่างจากจังหวัดน่านเป็นระยะทาง 70 กิโลเมตร เส้นทางจากจังหวัดน่านถึงอำเภอนาน้อยจะผ่านอำเภอเวียงสา ลักษณะเส้นทางลาดยางคดเคี้ยวไปตามลักษณะภูมิประเทศที่เป็นภูเขา อาณาเขตของตำบล ทิศเหนือ ติดกับตำบลนาน้อย ตำบลเชียงของ ทิศใต้ ติดกับตำบลบ่อแก้ว อำเภอนาหมื่น ทิศตะวันออก ติดกับอำเภอฟากท่า จังหวัดอุตรดิตถ์ ทิศตะวันตก ติดกับตำบลบัวใหญ่ และตำบลสันทะ ตำบลสถาน มีเนื้อที่ประมาณ 360 ตารางกิโลเมตร หรือประมาณ 22,339 ไร่

**1.1 ประวัติความเป็นมาของตำบลสถาน** องค์การบริหารส่วนตำบลสถาน ตั้งอยู่ หมู่ที่ 3 บ้านใหม่ ตำบลสถาน อำเภอนาน้อย จังหวัดน่าน ห่างจากอำเภอนาน้อยไปตามทางหลวงหมายเลข 1026 ไปทางทิศใต้ เป็นระยะทาง 10 กิโลเมตร และห่างจากจังหวัดน่านเป็นระยะทาง 70 กิโลเมตร เส้นทางจากจังหวัดน่านถึงอำเภอนาน้อยจะผ่านอำเภอเวียงสา ลักษณะเส้นทางลาดยางคดเคี้ยวไปตามลักษณะภูมิประเทศที่เป็นภูเขา อาณาเขตของตำบล ทิศเหนือ ติดกับตำบลนาน้อย ตำบลเชียงของ ทิศใต้ ติดกับตำบลบ่อแก้ว อำเภอนาหมื่น ทิศตะวันออก ติดกับอำเภอฟากท่า จังหวัดอุตรดิตถ์ ทิศตะวันตก ติดกับตำบลบัวใหญ่ และตำบลสันทะ ตำบลสถาน มีเนื้อที่ประมาณ 360 ตารางกิโลเมตร หรือประมาณ 22,339 ไร่

ตำบลสถาน มีสภาพภูมิประเทศ ลาดเอียงมาจากทางทิศตะวันออก ระดับความสูง 1,128 เมตร จากระดับน้ำทะเลปานกลาง สู่ทิศตะวันตก ( 300 เมตรจากระดับน้ำทะเลปานกลาง ) ซึ่งทิศตะวันออกของตำบลมีพื้นที่อยู่ในเขตอุทยานแห่งชาติศรีน่านถึงประมาณร้อยละ 90 จำนวนหมู่บ้าน 12 หมู่บ้าน

**1.2 สภาพลักษณะภูมิประเทศ ตำบลสถาน** มีสภาพภูมิประเทศ ลาดเอียงมาจากทางทิศตะวันออก ระดับความสูง 1,128 เมตร จากระดับน้ำทะเลปานกลาง สู่ทิศตะวันตก ( 300 เมตรจากระดับน้ำทะเลปานกลาง ) ซึ่งทิศตะวันออกของตำบลมีพื้นที่อยู่ในเขตอุทยานแห่งชาติศรีน่านถึงประมาณร้อยละ 90 จำนวนหมู่บ้าน 12 หมู่บ้าน ได้แก่ หมู่ที่ 1 บ้านศาลา หมู่ที่ 2 บ้านสถาน หมู่ที่ 3 บ้านใหม่ หมู่ที่ 4 บ้านนา หมู่ที่ 5 บ้านไร่น้ำหิน หมู่ที่ 6 บ้านน้ำลัด หมู่ที่ 7 บ้านหมาก หมู่ที่ 8 บ้านป่ากล้วย หมู่ที่ 9 บ้าน หล่ายหนอง หมู่ที่ 10 บ้านนาดอย หมู่ที่ 11 บ้านใหม่จัดสรร หมู่ที่ 12 บ้านทุ่ง อาณาเขตติดต่อ ทิศเหนือติดต่อกับตำบลนาน้อย ตำบลเชียงของ ทิศใต้ติดกับตำบลบ่อแก้ว อำเภอนาหมื่น ทิศตะวันออกติดกับอำเภอฟากท่า จังหวัดอุตรดิตถ์ ทิศตะวันตกติดกับตำบลบัวใหญ่ ตำบลสันทะ ฤดูร้อนระหว่างเดือนมีนาคมถึงเดือนเมษายน อุณหภูมิเฉลี่ยประมาณ 39 องศาเชลเชียส ฤดูฝนเดือนพฤษภาคม ถึงเดือนตุลาคม อุณหภูมิเฉลี่ยประมาณ 30 องศาเชลเชียส ฤดูหนาวระหว่างเดือนพฤศจิกายน ถึงเดือนกุมภาพันธ์ อุณหภูมิเฉลี่ยต่ำสุดประมาณ 15 องศาเชลเชียส

**1.3 สังคมและวัฒนธรรม** ตำบลสถาน อำเภอนาน้อย จังหวัดน่าน มีประชากรทั้งหมด ๔,๘๕๗ คน แยกเป็น เพศชายจำนวน ๒,๑๕๒ คน เพศหญิง ๒,๗๐๕ คน และจำนวนประชากร อายุ ๐-๓ ปี จำนวน ๑๐๒ คิดเป็นร้อยละ ๒.๑๐ ของประชากรทั้งหมด ประชากร อายุ ๓ -๕ ปี จำนวน ๑๐๑คน คิดเป็นร้อยละ ๒.๐๘ ส่วนใหญ่นับถือศาสนาพุทธ ใช้ภาษาท้องถิ่น ความเชื่อ ประเพณีของคนในชุมชนที่สำคัญ คือสืบชะตาผู้สูงอายุ สรงน้ำพระหนักศักดิ์สิทธิ์ ประเพณีเผาก๋องหลัวพระเจ้าเข้าวัดฟังธรรม บวงสรวงอาจญาเคียน ระบบการสื่อสารชุมชนวัฒนธรรม ภูมิปัญญา ช่องทางการสื่อสาร มีการสื่อสารทั้ง ๒ รูปแบบ คือ การสื่อสารแบบไม่เป็นทางการ เช่น การใช้โทรศัพท์ อินเตอร์เน็ตและการสื่อสารแบบเป็นทางการ เช่นหนังสือราชการ ประกาศเสียงตามสาย การศึกษาในระบบของคนในชุมชุนส่วนใหญ่จบการศึกษาในระดับประถมศึกษาร้อยละ ๖๑.๔๐ ระดับมัธยมศึกษาตอนปลาย ร้อยละ ๑๑.๑๔ และระดับมัธยมศึกษาตอนต้น ๑๐.๙๑ ประชาชนในชุมชนไม่มีการใช้สารเสพติดแต่มีแนวทางในการเฝ้าระวังเรื่องยาเสพติด คือ การรณรงค์การป้องกันการใช้ยาเสพติดร่วมกับทางอำเภอนาน้อย และหน่วยงานอื่นๆเป็นประจำทุกปี ไม่พบปัญหาเรื่องการพนันในชุมชนและพบปัญหาการทะเลาะเบาะแว้งเป็นบางครอบครัวมีการไกล่เกลี่ยโดยกำนันผู้ใหญ่บ้าน ญาติผู้ใหญ่ และองค์กรปกครองส่วนท้องถิ่น

**1.4 ภาพเศรษฐกิจ** ตำบลสถาน มีรายได้รวมทั้งหมด ๒๕๐,๑๖๕,๑๑๘ บาทต่อปี มีหนี้สินรวมทั้งหมด ๙๐,๐๒๕,๒๓๖ บาทต่อปี สามารถแจกแจงจำนวนเงินทุนของกองทุนต่างๆ ในตำบลสถาน ได้ดังนี้

๑) กลุ่มออมทรัพย์ มีเงินทุนหมุนเวียน ๔,๙๖๕,๓๓๐ บาท ๒)กลุ่มกองทุนเงินล้าน มีเงินทุนหมุนเวียน ๓๖,๐๐๐,๐๐๐ ล้านบาท ๓) กองทุนสวัสดิการชุมชนตำบลสถานมีเงินทุนหมุนเวียน ๑,๔๙๐,๐๐๐ บาทการประกอบอาชีพประชาชนตำบลสถาน มีการประกอบอาชีพเกษตรกรรม คือ อาชีพทำไร่ ทำนา รับจ้างทั่วไป เลี้ยงสัตว์ ครัวเรือนที่มีภาระหนี้สินจำนวน ๙๘๔ ครัวเรือนร้อยละ ๘๕.๖๔ ครอบครัวละประมาณ ๓๘๘,๘๐๐ บาทต่อครอบครัวต่อปี ภาระหนี้สินส่วนใหญ่เกิดจากการทำการเกษตร ค่าใช้จ่ายด้านอาหาร การศึกษาบุตร การจัดซื้อยานพาหนะ ประชาชนร้อยละ ๙๑.๓ มีการออมเงิน ส่วนใหญ่ออมเงินกับกลุ่มออมทรัพย์หมู่บ้าน ธนาคาร ธกส. และกองทุนเงินล้านของหมู่บ้านได้แก่ หมู่ที่ ๑ - หมู่ที่ ๑๒ มีกิจกรรมที่ส่งเสริมรายได้ การลดรายจ่าย การออมทางตรง ทางอ้อม ที่ส่งผลกระทบต่อเศรษฐกิจโดยตรง คือ กลุ่มแปรรูปข้าวเกรียบฟักทอง กลุ่มดอกไม้แห้ง กลุ่มทอผ้า กลุ่มจักสาน กลุ่มสานไม้กวาด กลุ่มเลี้ยงสัตว์

**1.5 การเมืองการปกครอง** ประชาชนในชุมชน ด้วยการเข้าร่วมประชุมหมู่บ้าน การเข้าร่วมประชาคม การปกครองที่ทำให้คนอยู่ร่วมกันอย่างสงบสุข โดยเน้นที่ทุกหมู่บ้านมีข้อบังคับ กติกา พร้อมทั้งบทลงโทษเมื่อสมาชิกในหมู่บ้านฝ่าฝืนกฎของหมู่บ้าน รวมทั้งการบริหารด้วยคณะกรรมการหมู่บ้าน เมื่อมีกรณีขัดแย้งเกิดขึ้น มีการไกล่เกลี่ยข้อพิพาท โดยกำนัน ผู้ใหญ่บ้าน ผู้ช่วยผู้ใหญ่บ้าน และบุคคลที่มีความสำคัญในหมู่บ้าน ตลอดจนคณะกรรมการชุดต่างๆทั้งในระดับตำบล เช่นศูนย์ยุติธรรมตำบล เป็นต้น และที่สำคัญมีการจัดตั้ง ชรบ. อปพร. เพื่อป้องกันการทะเลาะวิวาท ข้อมูล กฎ กติกาชุมชน เพื่อจัดระเบียบชุมชนตามข้อตกลงของสภาวัฒนธรรมตำบลสถานประชาชนมีสิทธิในการใช้ทรัพยากรและแหล่งประโยชน์ในชุมชนอย่างเท่าเทียมกัน ทั้งนี้โดยอาศัยกฎ กติกา ในการใช้ประโยชน์จากทรัพยากรและแหล่งประโยชน์ต่าง ๆ ที่สร้างขึ้นและได้รับการยอมรับจากทุกฝ่าย

**1.6 การท่องเที่ยว** แหล่งท่องเที่ยวของตำบลสถานมีทั้งหมด 7 แห่ง คือ

1) โปดหมาผี – โปดป้อ เกิดจากการพังทลายของดิน เป็นพื้นที่กว้างประมาณ 15 ไร่ ตั้งอยู่บ้านใหม่ หมู่ 3 ต.สถาน อ.นาน้อย จ.น่าน ไปตามเส้นทางนาน้อย – นาหมื่น 2) พระธาตุวัดสถาน หมู่ที่ 2 บ้านสถาน ต.สถาน

อ.นาน้อย จ.น่าน ถนนสายนาน้อย – นาหมื่น ถึงหน้าโรงเรียนบ้านสถาน เลี้ยวซ้าย 3) พระหนักศักดิ์สิทธิ์ วัดบ้านบง หมู่ที่ 4 ต.สถาน อ.นาน้อย จ.น่าน พระพุทธรูปศักดิ์สิทธิ์เป็นที่เคารพศรัทธาของชาวตำบลสถาน เดินทางไปตามเส้นทางสายนาน้อย – นาหมื่น ถึงสามแยกป้อมตำรวจบ้านนา เลี้ยวซ้ายเข้าไปตามถนนสายบ้านใหม่จัดสรร – บ่อแก้ว ประมาณ 200 เมตร เลี้ยวซ้ายเข้าไป 4) กู่พระเจ้าทองทิพย์ วัดบ้านน้ำลัด หมู่ที่ 6 ต.สถาน อ.นาน้อย จ.น่าน ไปตามเส้นทางสายนาน้อย – นาหมื่น ถึงสามแยกป้อมตำรวจบ้านนา หมู่ที่ 4 เลี้ยวซ้ายไปตามถนนสายบ้านใหม่จัดสรร – บ่อแก้ว 5) พระธาตุวัดร้อง หมู่ที่ 12 บ้านทุ่ง ต.สถาน อ.นาน้อย จ.น่าน ไปตามถนนสายนาน้อย – นาหมื่น ถึงศูนย์พัฒนาเด็กเล็กบ้านร้องเลี้ยวซ้าย 6) หออาจญาเคียน หมู่ที่ 12 บ้านทุ่ง ต.สถาน อ.นาน้อย จ.น่าน ไปตามถนนสายนาน้อย – นาหมื่น ถึงศูนย์พัฒนาเด็กเล็กบ้านร้องเลี้ยวซ้าย 7) เจย์ดีดิน (โดมดิน) หมู่ที่ 1 บ้านศาลา ต.สถาน อ.นาน้อย จ.น่าน ไปตามถนนสายนาน้อย – นาหมื่น ถึงตลาดสดบ้านศาลา เลี้ยวขวาเข้าไป

1.7 จำนวนและลักษณะประชากร ของตำบลสถาน

|  |  |  |  |
| --- | --- | --- | --- |
| จำนวนประชากรตำบลสถาน แยกตามช่วงอายุ และเพศชาย – หญิง | | | |
| ช่วงอายุ (ปี) | เพศ | | รวม |
| ชาย | หญิง |
| 0 – 9 ปี | 207 | 185 | 392 |
| 10 – 19 ปี | 279 | 242 | 521 |
| 20 – 29 ปี | 320 | 327 | 647 |
| 30 – 39 ปี | 316 | 317 | 633 |
| 40 – 49 ปี | 397 | 409 | 806 |
| 50 – 59 ปี | 466 | 439 | 905 |
| 60 – 69 ปี | 263 | 274 | 537 |
| 70 – 79 ปี | 116 | 136 | 252 |
| 80 – 89 ปี | 47 | 95 | 142 |
| 90 ปีขึ้นไป | 11 | 10 | 21 |
| รวม | 2,422 | 2,434 | 4,856 |

ตำบลสถานมีประชากรทั้งหมดประมาณ 4,856 คน แยกเป็นชาย 2,422 คน หญิง 2,434 คน

แยกเป็นช่วงอายุ 0-9 ปี จำนวน 392 คน, ช่วงอายุ 10-19 ปี จำนวน 521 คน, ช่วงอายุ 20-29 ปี จำนวน 647 คน, ช่วงอายุ 30-39 ปี จำนวน 633 คน, ช่วงอายุ 40-49 ปี จำนวน 806 คน, ช่วงอายุ 50-59 ปี จำนวน 905 คน, ช่วงอายุ 60-69 ปี จำนวน 537 คน, ช่วงอายุ 70-79 ปี จำนวน 252 คน, ช่วงอายุ 80 -89 ปี จำนวน 142 คน, และอายุ 90 ปีขึ้นไป จำนวน 21 คน