**บริบทของพื้นที่**

**ส่วนที่ 1**

**สภาพทั่วไปและข้อมูลพื้นฐาน**

**1. ด้านกายภาพ**

**1.1 ที่ตั้ง**

ตำบลพระพุทธบาทและตำบลเชียงคานตั้งอยู่ห่างจากจังหวัดน่านไปทางทิศเหนือ ตามถนนทางหลวงแผ่นดินหมายเลข 1080 ระยะทาง 79 กิโลเมตร ห่างจากตัวอำเภอเชียงกลางไปทางด้านทิศตะวันตก ประมาณ 3 กิโลเมตร มีเนื้อที่ทั้งหมด 45,300 ไร่ หรือ 72.48 ตารางกิโลเมตร มีอาณาเขตติดต่อกับ อำเภอตำบลใกล้เคียงดังนี้

**อาณาเขตติดต่อ**

ทิศเหนือจด ตำบลเปือ อำเภอเชียงกลาง

ทิศใต้จด ตำบลไชยวัฒนา ตำบลแงง อำเภอปัว

ทิศตะวันออกจด ตำบลพญาแก้ว อำเภอเชียงกลาง

ทิศตะวันตกจด ตำบลผาตอ อำเภอท่าวังผา

**1.2 ลักษณะภูมิประเทศ**

ลักษณะภูมิประเทศของเทศบาลตำบลพระพุทธบาทเชียงคาน มีลักษณะเป็นที่ราบเชิงเขา พื้นที่ส่วนใหญ่จะเป็นป่า โดยชุมชนเป็นที่ราบแคบๆตั้งอยู่ตอนกลางขนาบด้วยพื้นที่ป่าไม้ภูเขาขนานทั้งสองด้านทิศตะวันออกกับทิศตะวันตก สภาพป่าส่วนใหญ่ยังค่อนข้างสมบูรณ์ มีแม่น้ำสำคัญไหลผ่าน คือแม่น้ำน่าน ลำน้ำหุย ลำน้ำกอนไหลผ่าน มีความสูงจากระดับน้ำทะเลเฉลี่ย 254 เมตรสภาพพื้นที่โดยทั่วไปเป็นที่ราบเชิงเขา บริเวณที่ราบอยู่ในพื้นที่เกี่อบทุกหมู่ ยกเว้นบ้านป่าเลาซึ่งมีพื้นที่ราบค่อนข้างน้อย ส่วนที่ราบน้ำท่วมถึงอยู่ในเขต หมู่ที่1,2,5,6และหมู่ที่ 10ตำบลพระพุทธบาท หมู่ที่1,3และหมู่ที่ 4 ตำบลเชียงคาน

**1.3 ลักษณะภูมิอากาศ**

เป็นแบบมรสุมเมืองร้อน มี 3 ฤดู

ฤดูร้อน เริ่มตั้งแต่เดือนกุมภาพันธ์ ถึงเดือน พฤษภาคม

ฤดูฝน เริ่มตั้งแต่เดือนพฤษภาคม ถึงเดือน พฤศจิกายน

ฤดูหนาว เริ่มตั้งแต่เดือนพฤศจิกายน ถึงเดือน กุมภาพันธ์

ในฤดูหนาวมีอากาศหนาวจัด อุณหภูมิต่ำสุดเดือนธันวาคม เฉลี่ยประมาณ 5 องศาเซลเชียส ในฤดูร้อนมีอากาศร้อนมาก อุณหภูมิเดือนเมษายน เฉลี่ยประมาณ 42 องศาเชลเชียส และพฤดูฝนมีฝนตกเฉลี่ยตลอดปีประมาณ 1,286 มิลลิเมตร

**1.4 ลักษณะของดิน**

สภาพของดินส่วนใหญ่เป็นพื้นที่ภูเขา มีความอุดมสมบูรณ์ปานกลางถึงต่ำบางบริเวณมีอัตราการกัดเซาะ ชะล้างพังทลาย การใช้ดินขาดประสิทธิภาพและไม่เหมาะสม นอกจากนี้ยังเกิดปัญหาสารเคมีตกค้างอยู่ในดิน พื้นที่เหมาะสมในการปลูกพืช คือบริเวณลาบลุ่มแม่น้ำ

**1.5 ลักษณะของแหล่งน้ำ**

ที่ใช้ประโยชน์ในการเกษตรกรรมอุปโภค และบริโภค แหล่งน้ำที่สำคัญได้แก่

1. แม่น้ำน่าน ไหลผ่านระหว่างตำบลพระพุทธบาทและตำบลเชียงคาน

2. แม่น้ำหุยไหลผ่านตำบลพระพุทธบาทลงแม่น้ำน่าน

**1.6 ลักษณะของไม้และป่าไม้** มีพื้นที่ป่าไม้อยู่ในเขตอุทยานแห่งชาติป่าน้ำยาวและน้ำสวด

**2. ด้านการเมือง/การปกครอง**

**2.1 เขตการปกครอง การแบ่งเขตการปกครอง** มี 2 ตำบล

**ตำบลพระพุทธบาทแบ่งเขตการปกครองออกเป็น 10 หมู่บ้าน ดังนี้**

หมู่ที่1 บ้านซาววา หมู่ที่6 บ้านป่าเลา

หมู่ที่2 บ้านสลี หมู่ที่7 บ้านแคว้ง

หมู่ที่3 บ้านวังทอง หมู่ที่8 บ้านเหล่า

หมู่ที่4 บ้านภูแหน หมู่ที่9 บ้านอ้อ

หมู่ที่5 บ้านไฮหลวง หมู่ที่10 บ้านตึ๊ด

**ตำบลเชียงคานแบ่งเขตการปกครองออกเป็น 5 หมู่บ้าน ดังนี้**

หมู่ที่1 บ้านตึ๊ดใหม่

หมู่ที่2 บ้านใหม่วังเคียน

หมู่ที่3 บ้านดอนแท่น

หมู่ที่4 บ้านวังก้า

หมู่ที่5 บ้านดู่

**2.2 การเลือกตั้ง**

**เขตเลือกตั้งสมาชิกสภาเทศบาล แบ่งเป็น 2 เขตเลือกตั้ง ได้แก่**

เขตเลือกตั้งที่ 1 ได้แก่ เขตเลือกตั้งที่ 2 ได้แก่

1. บ้านซาววา หมู่ที่1 1. บ้านเหล่า หมู่ที่8

2. บ้านสลี หมู่ที่ 2 2. บ้านอ้อ หมู่ที่9

3. บ้านวังทอง หมู่ที่ 3 3. บ้านตึ๊ดหมู่ที่10

4. บ้านภูแหน หมู่ที่4 4. บ้านตึ๊ดใหม่ หมู่ที่1

5. บ้านไฮหลวง หมู่ที่5 5. บ้านใหม่วังเคียน หมู่ที่2

6. บ้านป่าเลา หมู่ที่6 6. บ้านดอนแท่น หมู่ที่3

7. บ้านแคว้ง หมู่ที่7 7. บ้านวังก้า หมู่ที่4

8. บ้านดู่ หมู่ที่5



**3. ประชากร**

**3.1 ข้อมูลเกี่ยวกับประชากร**

ประชากรมีการตั้งชุมชนส่วนใหญ่บ้านเรือนเกาะกลุ่มตามแนวถนนสายต่างๆซึ่งกระจายอยู่โดยรอบเขตพื้นที่เทศบาลโดยเฉพาะบ้านป่าเลามีประชากรตั้งบ้านเรือนอยู่อย่างหนาแน่นเต็มพื้นที่ มีบริเวณศูนย์กลางการค้าและการบริการ ที่บริเวณชุมชนบ้านไฮหลวง หมู่ที่5 ตำบลพระพุทธบาท

**3.2 ช่วงอายุและจำนวนประชากร**





**4. สภาพทางสังคม**

**4.1 การศึกษา**

โรงเรียนสังกัดสำนักงานการประถมศึกษาแห่งชาติ จำนวน 5 แห่ง

โรงเรียนระดับมัธยม(รัฐบาล) จำนวน 1 แห่ง

ศูนย์พัฒนาเด็กเล็กของเทศบาล จำนวน 2 แห่ง

**4.2 สาธารณสุข**

มีโรงพยาบาลส่งเสริมสุขภาพตำบลจำนวน 2 แห่งประกอบด้วย

1. โรงพยาบาลส่งเสริมสุขภาพตำบลเชียงคาน ตั้งอยู่ในหมู่ที่ 3 ต.เชียงคาน และมีรับผิดชอบตำบลเชียงคาน จำนวน 5 หมู่บ้าน

2. โรงพยาบาลส่งเสริมสุขภาพตำบลพระพุทธบาท ตั้งอยู่ในหมูที่ 2 ต.พระพุทธบาทรับผิดชอบตำบลเชียงคาน จำนวน 10 หมู่บ้าน

3. กองทุนหลักประกันสุขภาพเทศบาลตำบลพระพุทธบาทเชียงคาน

**4.3 อาชญากรรม**

พื้นที่เทศบาลตำบลพระพุทธบาทเชียงคาน เป็นพื้นที่ปลอดอาชญากรรม

**4.4 ยาเสพติด**

มีพื้นที่หมู่บ้านที่เสียงต่อการแพร่ระบาดของยาเสพติด

**4.5 การสังคมสงเคราห์**

มีการจัดสวัดิการสังคมตามนโยบายรัฐบาล ในการสร้างหลักประกันรายได้ให้กับผู้สูงอายุ จ่ายเบี้ยยังชีพให้กับผู้พิการ และจ่ายเบี้ยผู้ป่วยเอดส์

**5. ระบบบริการพื้นฐาน**

**5.1 การคมนาคมขนส่ง พื้นที่เขตเทศบาลมี**

**ถนนลาดยาง**

- ถนนทางหลวงแผนดิน หมายเลข 1097 เชื่อมไปทางทิศตะวันตก อำเภอเชียงกลางไป อำเภอสองแคว ไปกิ่งอำเภอเชียงคำ จังหวัดพะเยา

- ถนนทางหลวงแผนดิน หมายเลข 1080(เดิม) เริ่มจากบ้านวังก้า

ต.เชียงคาน ถึงดอยหินแก้ว ไปตำบล.แงง อำเภอปัว ระยะทาง 6.30 กิโลเมตร

- ถนนทางหลวงท้องถิ่น นน.ถ.1-0064 (อบจ.น่าน) สายบ้านดอนสบเปือ-บ้านตึ๊ด ช่วงสี่แยกบ้านวังทอง ถึงบ้านตึ๊ด

- ถนนทางหลวงท้องถิ่น นน.ถ.1-0062 (อบจ.น่าน) สายบ้านดู่-บ้านตึ๊ด ระยะทาง 1.800 กิโลเมตร

- ถนนทางหลวงท้องถิ่น (ทต.พระพุทธบาทเชียงคาน) สายบ้านซาววา-บ้านไฮหลวง ระยะทาง2.579 กิโลเมตร

- ถนนทางหลวงท้องถิ่น (ทต.พระพุทธบาทเชียงคาน) สายบ้านตึ๊ดสู่แก่งสม้าระยะทา2.400 กิโลเมตร

**ถนนคอนกรีต**

- มี 134 สาย รวมระยะทางทั้งหมด 47.79 กิโลเมตร

**ถนนลูกรัง**

- มี 27 สาย รวมระยะทางทั้งหมด 7.12 กิโลเมตร

**5.2 การไฟฟ้า**

- ครัวเรือนที่มีไฟฟ้าใช้ 2,057 หลังคาเรือน

- ถนนในเขตเทศบาลที่มีไฟฟ้าสาธารณะ จำนวน 36 สาย

- ไฟฟ้าสาธารณะ (ไฟกิ่ง)จำนวน 964 โคม

**5.3 การประปา**

- ครัวเรือนที่ใช้บริการน้ำประปา จำนวน 1,401 ครัวเรือน

- หน่วยงานเจ้าของกิจการประปา เทศบาล 5 แห่ง

- น้ำประปาที่ผลิตได้ จำนวน 15,000 ลบ.ม./วัน

- ประปาภูมิภาค จำนวน 1 แห่ง

- แหล่งน้ำดิบสำหรับผลิตน้ำประปา คือ แหล่งน้ำผิวดิน(แม่น้ำน่าน)

**5.4 โทรศัพท์**

- จำนวนโทรศัพท์ของเทศบาล 1 หมายเลข

- โทรศัพท์ 054 -718938 , โทรสาร 054-718939

- เว็ปไซด์เทศบาล www. pclocal.org

**5.5 โปรษณีหรือการสื่อสารหรือการขนส่ง และวัสดุ ครุภัณฑ์**

1. เครื่องคอมพิวเตอร์

สำนักปลัด จำนวน 7 เครื่อง

กองคลัง จำนวน 6 เครื่อง

กองช่าง จำนวน 5 เครื่อง

กองการศึกษา จำนวน 3 เครื่อง

2. เครื่องพิมพ์

สำนักปลัด จำนวน 4 เครื่อง

กองคลัง จำนวน 5 เครื่อง

กองช่าง จำนวน 2 เครื่อง

กองการศึกษา จำนวน 2 เครื่อง

3. เครื่องถ่ายเอกสาร

สำนักปลัด จำนวน 1 เครื่อง

4. รถยนต์และรถจักรยานยนต์ และเรือ

-รถยนต์ ส่วนกลาง จำนวน 1 คัน

-รถจักรยานยนต์ จำนวน 2 คัน

-รถบรรทุกขยะ จำนวน 1 คัน

-รถกู้ชีพกู้ภัย จำนวน 1 คัน

-รถบรรทุกน้ำขนาด 5,500 ลิตร จำนวน 1 คัน

-เรือยนต์ จำนวน 1 ลำ

**6. ระบบเศรษฐกิจ**

**6.1 การเกษตร**

จากพื้นที่ทั้งหมดของเทศบาลจำนวน 24,900 ไร่ เป็นเนื้อที่ถือครองทางการเกษตร 207,901 ไร่ มีครัวเรือนเกษตรกร 1,698 ครัวเรือน จากครัวเรือนทั้งหมด 2,013 ครัวเรือน คิดเป็นร้อยละ 84.35 ของครัวเรือนทั้งหมด

พื้นที่การเกษตร 207,901 ไร่

1.พื้นที่นา 3,212 ไร่ (1.54%)

2.พื้นที่ไร่ 4,457 ไร่ (2.14%)

3. พื้นที่ไม้ผลและไม้ยืนต้น 1,770 ไร่ (0.85%)

4. พืชผัก 255 ไร่ (0.12%)

พื้นที่ทำการเกษตรมากกว่าพื้นที่ของเทศบาลเนื่องจาก พื้นที่เกษตรเป็นพื้นที่ที่เกษตรกรได้มาขึ้นทะเบียนไว้กับสำนักงานเกษตรอำเภอเชียงกลางจริง แต่พื้นที่ทำการเกษตรดังกล่าวบางพื้นที่เกษตรกรได้ทำการอยู่นอกเขตพื้นที่เทศบาลแต่เกษตรกรได้ตั้งถิ่นฐานอยู่ในเขตเทศบาล

พืชเศรษฐกิจหลักที่สำคัญได้แก่ ข้าวโพดเลี้ยงสัตว์ ปลูกมากถึง ร้อยละ 27.29 ของพื้นที่ทำการเกษตร ลองลงมา คือ ข้าวนาปี และยาสูบพื้นเมือง คิดเป็นร้อยละ 24.46 และ 24.40 ตามลำดับ นอกนั้นมี ยางพารา ลำไย ถั่วเหลือง และพืชผัก โดยแยกได้ดังนี้

|  |  |  |  |  |  |
| --- | --- | --- | --- | --- | --- |
| **ตารางที่ ….. พืชเศรษฐกิจหลัก ของเทศบาลตำบลพระพุทธบาทเชียงคาน** | | | | | |
| **ที่** | **ชนิดพืช** | **พื้นที่ปลูก** | **คิดเป็น** | **ผลผลิต/ไร่** | **จำนวนเงิน** |
| **(ไร่)** | **ร้อยละ** | **(เฉลี่ย)** |
| 1 | ข้าวโพดเลี้ยงสัตว์ | 3,499 | 27.29 | 850 | 6,800 |
| 2 | ข้าวนาปี | 3,136 | 24.46 | 620 | - |
| 3 | ยาสูบพิ้นเมือง | 3,129 | 24.40 | 330 | 39,600 |
| 4 | ยางพารา | 861 | 6.36 | 320 | 15,040 |
| 5 | ลำไย | 618 | 4.82 | 825 | 15,675 |
| 6 | ถั่วเหลือง | 524 | 4.09 | 250 | 4,000 |
| 7 | พืชผัก | 204 | 1.59 | 350 | - |
| 8 | ข้าวไร่ | 191 | 1.49 | 360 | - |
| 9 | ถั่วลิสง | 133 | 1.04 | 550 | 13,200 |
| 10 | ไม้สัก | 126 | 0.98 | - | - |
| 11 | ไผ่รวก | 92 | 0.72 | 500 | - |
| 12 | มะม่วง | 87 | 0.68 | 550 | 8,250 |
| 13 | ข้าวนาปรัง | 76 | 0.59 | 680 | - |
| 14 | ส้มเขียวหวาน | 53 | 0.41 | 750 | 15,000 |
| 15 | ข้าวโพดหวาน | 51 | 0.40 | 2,600 | 39,000 |
| 16 | เงาะ | 42 | 0.33 | 460 | 5,520 |
| 17 | ลิ้นจี่ | 28 | 0.22 | 600 | - |
| 18 | ถั่วเขียว | 18 | 0.14 | 380 | 14,440 |
| **รวม** | | 12,623 | 100 |  |  |

**6.2 การประมง**

ประชากรในพื้นที่เขตเทศบาลไม่มีการประกอบอาชีพประมงเป็นหลัก มีเฉพาะการหาสัตว์น้ำตามแหล่งน้ำธรรมชาติ

**6.3 การท่องเที่ยว**

สถานที่ท่องเที่ยวหมู่บ้าน/โบราณสถาน/โบราณวัตถุ

1. น้ำตกตาดม่าน ตั้งอยู่บ้านวังทองหมู่ที่ 3 ตำบลพระพุทธบาท ห่างจากที่ว่าการอำเภอ 11 กิโลเมตร มีทางรถยนต์ซึ่งเป็นถนนคอนกรีต สภาพน้ำตกมีลักษณะเป็นชั้นหิน สลับซับซ้อนลดหลั่นเป็นชั้นๆ จำนวน 6 ชั้น บริเวณน้ำตกชั้นที่ 1 มีความสูงประมาณ 30 เมตร มีแอ่งน้ำที่เหมาะแก่การแหวกว่ายเล่นน้ำ ชั้นที่ 2 มีความสูง ประมาณ 50 เมตร เป็นน้ำตกที่มีความสวยงามมาก สำหรับน้ำตกทั้ง 6 ชั้น มีชื่อเรียกกันตั้งแต่อดีตดังนี้ ตาดม่าน ผาคันไถ ผาหัวช้าง ผาจ้อม ตาดลิง และตาดหมอก (ห้วยหก)

2. พระพุทธบาทจำลอง (พระบาทตากผ้า) ตั้งอยู่บ้านเหล่า หมู่ที่ 8 ตำบลพระพุทธบาท ห่างจาก ที่ว่าการอำเภอประมาณ 7 กิโลเมตร เป็นโบราณสถานเก่าแก่เป็นที่เคารพบูชาองประชาชนทั่วไป โดยเฉพาะราษฎรตำบลเชียงคานและตำบลพระพุทธบาท มีขนาดกว้าง 60 เซนติเมตร ยาว 100 เซนติเมตร เดิมทำจากไม้ประดู่ มีอายุประมาณ 100 ปีเศษ

3. แก่งสะม้าเก้าบั้ง ตั้งอยู่บ้านตึ๊ด หมู่ที่ 10 ตำบลพระพุทธบาท ห่างจาก ที่ว่าการอำเภอประมาณ 11 กิโลเมตร มีลักษณะเป็นโขดหิน ลานหินขวางกั้นลำน้ำน่าน ลดหลั่นกันไปถึงขั้นมีระยะทางยาวถึง 3กิโลเมตร มีชื่อที่ใช้เรียกกันมาแต่อดีต ดังนี้

- แก่งพายเหล้า - แก่งคด - แก่งเสือเต้น

- แก่งผาวัว - แก่งสองห้อง - แก่งเต่า

- แก่งลืมรอย - แก่งผาเสียม - แก่งผานาง

สองฝากฝั่งลำน้ำน่านมีลักษณะเป็นภูเขาและป่าไม้อุดมสมบูรณ์ ร่มรื่นสวยงาม เหมาะแก่การพักผ่อน ตั้งแคมป์ค้างแรม สำหรับผู้นิยมการผจญภัย การเดินทางไปได้ ทางลำน้ำน่านไปหยุดพักตรงจุดพัก

4. พระธาตุจอมกิตติ ตั้งอยู่ที่บ้านป่าเลา หมู่ที่ 6 ตำบลพระพุทธบาท ห่างจากกี่ว่าการอำเภอประมาณ 5 กิโลเมตร ประดิษฐานสูงเด่นเป็นสง่าอยู่บนเนินเขาเป็นที่เคารพนับถือของชาวเชียงกลางโดยเฉพาะชาวบ้านตำบลพระพุทธบาทและตำบลเชียงคาน

5. อ่างน้ำเลียบ ตั้งอยู่บ้านดอนแท่น หมู่ที่ 3 ตำบลเชียงคาน ห่างจากที่ว่าการอำเภอประมาณ 8 กิโลเมตร เป็นอ่างเก็บน้ำขนาดใหญ่ รอบบริเวณอ่างร่มรื่นไปด้วยป่าไม้ธรรมชาติ เหมาะแก่การพักผ่อนและตกปลา

**6.4 อุสาหกรรม**

ในพื้นที่มีจำนวน 7 แห่ง ส่วนใหญ่เป็นอุสาหกรรมในครัวเรือน แยกเป็น

1. โรงงานผลิตอิฐบล็อก จำนวน 1 แห่ง

2. โรงสีข้าว จำนวน 6 แห่ง

**6.5 การพาณิชน์และกลุ่มอาชีพ**

การพาณิชน์

สถานประกอบการค้าและบริการในพื้นที่ จำนวน 66 แห่ง กิจการแบบขายปลีก จำนวน 48 แห่ง การบริการ จำนวน 16 แห่ง ในกิจการพาณิชย์กรรม จ้างแรงงานค่อนข่างน้อย ส่วนใหญ่ใช้แรงงานในครอบครัว เพราะเป็นกิจการขนาดเล็ก

1. ผลิตภัณฑ์การเกษตร จำนวน 1 แห่ง

2. ประกอบอาหารและเครื่องดื่ม จำนวน 7 แห่ง

3. เสื้อผ้า เครื่องแต่งกาย ถักทอ จำนวน 1 แห่ง

4. เครื่องเรือน เครื่องตกแต่งบ้าน จำนวน 1 แห่ง

5. วัสดุ อุปกรณ์ การก่อสร้าง จำนวน 1 แห่ง

6. ยานพาหนะ ตกแต่ง ซ่อมแซม จำนวน 6 แห่ง

7. บริการน้ำมันเชื้อเพลิง จำนวน 1 แห่ง

8. ของใช้เบ็คเตล็ด และของชำ จำนวน 44 แห่ง

9. เครื่องมือสื่อสาร และอุปกรณ์อิเล็กทรอนิคส์ จำนวน 1 แห่ง

10. ธุรกิจส่วนตัวและบริการอื่นๆ จำนวน 3 แห่ง

**กลุ่มอาชีพ**

|  |  |  |
| --- | --- | --- |
| ที่ | ชื่อกลุ่ม | ประธานกลุ่ม |
| 1. | กลุ่มแปรรูปผลิตภัณฑ์จากผ้า  บ้านสลี หมู่ที่2 ต.พระพุทธบาท | นางระเบียบ อินทะรังสี |
| 2. | กลุ่มทอผ้าผู้สูงอายุ  บ้านสลี หมู่ที่ 2 ต.พระพุทธบาท | นางบัวฤทธิ์ มาลาคุ้ม |
| 3. | กลุ่มขนมกล้วยฉาบ  บ้านวังทอง หมู่ที่ 3 ต.พระพุทธบาท | นาง |
| 4. | วิสาหกิจชุมชนกลุ่มแปรรูปผลิตภัณฑ์จากผ้ากลุ่มบ้านภูแหน  บ้านภูแหน หมู่ที่ 4 ต.พระพุทธบาท | นางสุเพ็ญ สี่เท้า |
| 5. | กลุ่มดอกไม้จันทน์  บ้านไฮหลวง หมู่ที่ 5 ต.พระพุทธบาท | นางศรี สุโรพันธ์ |
| 6. | กลุ่มทำข้าวเกรียบ  บ้านป่าเลา หมู่ที่ 6 ต.พระพุทธบาท | นางลอง นิคคง |
| 7. | กลุ่มเกษตรครบวงจร  บ้านตึ๊ด หมู่ที่ 10 ต.พระพุทธบาท | นายภานุพงษ์ มังคลาด |
| 8. | กลุ่มเกษตรครบวงจร  บ้านตึ๊ดใหม่ หมู่ที่ 1 ต.เชียงคาน | นางสมฤดี อินสองใจ |
| 9. | กลุ่มแคบหมู  บ้านใหม่วังเคียน หมู่ที่ 2 ต.เชียงคาน |  |
| 10. | กลุ่มเพาะเห็ด  บ้านวังก้า หมู่ที่ 2 ต.เชียงคาน | นางสมศรี แสงรัตน์ |