ได้ให้ข้อมูลว่า บ้านสันทรายงามเป็นดินแดนแห่งประวัติศาสตร์ที่เก่าแก่แห่งหนึ่งประมาณหลายร้อยปี จากหลักฐาน ทางโบราณสถาน โบราณวัตถุที่ปรากฏทุกวันนี้ได้แก่ บริเวณสำนักปฏิบัติธรรมวัดวังแฮด บ้านพระเกิดคงคารามที่บริเวณวัดซาววา บริเวณฝายใหญ่ (ประมาณ พ.ศ.2525 – 2530 มีรถไถไปไถจอมปลวกพบพระพุทธรูปล้ำค่า) วัดหนองปลาขาว วัดน้อยหนองตม บริเวณวังสิม บ้านหนองสามัคคี (สิม หมายถึงอุโบสถ) มาระยะหลังมีชาวบ้านแถบบ้านห้วยก้างและใกล้เคียงนำวัว ควาย มาเลี้ยง หลังจากที่ปักดำนาเสร็จแล้ว จะพักบริเวณนี้จนกว่าจะถึงฤดูเก็บเกี่ยวข้าวจึงจะนำวัว ควาย กลับบ้านทำให้บริเวณนี้รกร้าง ไม่มีคนอาศัยอยู่ ชาวบ้านจึงเรียกบริเวณนี้ว่า ปางวัว ปางแดง ปางเคาะหลวง (บริเวณที่มีต้นไม้เคาะมาก)

ต่อมาในปี พ.ศ.2493 ได้มีชาวบ้านย้ายเข้ามาตั้งหลักแหล่งที่นี่ เพื่อจับจองที่ดินทำมาหากิน โดยการนำของพ่ออุ้ยตาคำ คำดี และเพื่อนบ้านอีก 15 ครัวเรือน มาตั้งที่บริเวณใกล้วัดโพธิ์ทองในปัจจุบัน ครั้งแรกเรียกว่า “บ้านท่าช่อง” เพราะมีแม่น้ำอิงไหลผ่านมาเป็นช่อง บริเวณแม่น้ำอิงดังกล่าวเป็นบริเวณที่มีหาดทรายสวยงาม ชาวบ้านจึงได้นำทรายจากแม่น้ำอิงไปใช้ประโยชน์มากมายจึงได้เรียกหมู่บ้านนี้ใหม่ว่า “บ้านสันทรายงาม” กระทั่งปัจจุบัน

บริเวณบ้านสันทรายงามแต่เดิมอุดมสมบูรณ์ไปด้วยป่าสัก ป่าไผ่ ป่าบง มีสัตว์ป่านานาชนิด เช่น ช้างป่า หมูป่า หมี ไก่ป่า นกนานาชนิด ฯลฯ เมื่อชาวบ้านได้เข้ามาจับจองบริเวณดังกล่าวได้แผ้วถาง บุกที่ดินเพื่อทำไร่ ทำนา ทำให้สัตว์ป่าหมดไป ประชาชนได้อพยพเข้ามาเป็นจำนวนมากขึ้น เพราะที่ดินดังกล่าวมีดินที่อุดมสมบูรณ์ มีปลาชุกชุมมาก ที่ดินราคาถูก โดยได้ซื้อขายที่ดินเป็นป่าประมาณ ไร่ละ 50 – 100 บาทเท่านั้น

ประมาณ ปี พ.ศ.2496 ชาวบ้านได้มีการจัดตั้งวัดขึ้นครั้งแรกที่วัด โพธิ์ทอง โดยมีพระอาจารย์ผล เป็นเจ้าอาวาส

ประมาณ ปี พ.ศ.2500 ได้มีประชาชนจากจังหวัดกำแพงเพชรหลายครอบครัว เช่น พ่อมี พ่อกันยา พ่อปี อพยพมาตั้งบ้านเรือนอยู่ที่บวกหัวช้าง (บวกหมายถึงแหล่งน้ำขนาดเล็ก เช่น บวกควายนอน) ต่อมาเรียกว่าหนองหัวช้าง (บริเวณดังกล่าวในอดีตอาจมีช้างอาศัยอยู่เพราะเป็นแหล่งหนองน้ำ มีป่าไผ่ที่อุดมสมบูรณ์เป็นทางเดินผ่านของช้างป่า และช้างอาจเสียชีวิตบริเวณนี้ด้วย) ครอบครัวเหล่านี้อยู่ได้ไม่นานก็อพยพกลับบ้านเดิม

ต่อมาได้มีประชาชนจากภาคอีสาน เช่น ครอบครัวพ่อมี อธิตั้ง พ่อเม้า อัศวภูมิ จากบ้านหว่าน จังหวัดร้อยเอ็ด พ่อเภา พ่อสอน บ้านวังยาว จังหวัดร้อยเอ็ด พ่อลา พิลาวุฒิ และครอบครัวอื่นๆ จากจังหวัดร้อยเอ็ด กาฬสินธ์ อุบลราชธานี ฯลฯ จนกระทั่งมีชาวบ้านนาตาล จาก อ.ท่าคันโท จ.กาฬสินธ์ มาอยู่เป็นชุดใหญ่ และเป็นชุดสุดท้ายได้อพยพครอบครัวมาตั้งรกรากอยู่บ้านสันทรายงาม ซื้อที่ดินจากคนเมืองที่จับจองมาก่อนในราคาที่เหมาะสมประมาณไร่ละ 50–100 บาท แล้วบุกเบิกที่ดินเพื่อทำไร่ ทำนา เลี้ยงสัตว์ หาปูหาปลา เลี้ยงชีพ บริเวณดังกล่าวนี้ปรากฏว่าเป็นแหล่งปลาที่ชุกชุมมากแห่งหนึ่ง ชาวบ้านได้หาปู หาปลาไปแลกข้าวกับหมู่บ้านอื่น ๆ

เพราะตอนชาวบ้านมามีเงินทุนน้อย ข้าวซึ่งเป็นอาหารหลักไม่ได้นำมาด้วย และที่ทำกินยังบุกเบิกได้ไม่มากพอ บางปีชาวบ้านได้รับผลกระทบจากภัยธรรมชาติ น้ำอิงเข้าท่วมไร่นาได้รับความเสียหายเป็นจำนวนมาก ทำให้ชาวบ้านบางส่วนได้อพยพกลับภาคอีสานเหมือนเดิม บางส่วนก็อพยพเข้ามาหมุนเวียนกันไป

เมื่อประชาชนเข้ามาอาศัยอยู่จำนวนมาก จึงได้ขอจัดตั้งเป็นหมู่บ้านเรียกว่า “บ้านสันทรายงาม” หมู่ที่ 6 ตำบลเวียง อำเภอเทิง จังหวัดเชียงราย โดยมีนายชมพู เป็นผู้ใหญ่บ้าน

ต่อมาพ่อแดง ไชยลิ้นฟ้า ได้เป็นผู้ใหญ่บ้าน ได้ชักชวนให้ชาวบ้านร่วมกันตัดถนนจากหมู่บ้านไปที่ตัวอำเภอ (เพราะถนนเดิมเป็นทางเกวียน ทางเดินของวัว ควาย ที่ใช้ติดต่อระหว่างอำเภอไปห้วยก้าง ซึ่งในสมัยหลังสงครามโลกครั้งที่ 2 ประเทศฝรั่งเศสได้มาสัมปทานป่าไม้สักในเขตอำเภอเทิง โดยไปตั้งหมอนไม้ที่บ้านห้วยก้าง โดยใช้ช้างลากไม้ซุงจากบ้านห้วยก้างลงคลองคั๊วะ ไปลงปากแม่น้ำอิงที่บ้านหนองบัว อ.เทิง จากแม่น้ำอิงไหลไปเชียงของลงแม่น้ำโขง)

ต่อมาพ่อใหญ่อ่ำ สารบรรณ ได้รับแต่งตั้งให้เป็นผู้ใหญ่บ้านสันทรายงาม หมู่ที่ 6 ตำบลเวียง อำเภอเทิง จังหวัดเชียงราย ร่วมกับชาวบ้านจัดตั้งโรงเรียนบ้านสันทรายงามขึ้น โดยมีนายทวี หน่อสุวรรณ เป็นครูใหญ่คนแรก

ปี พ.ศ.2523 พ่อใหญ่กันหา พิลาวุฒิ ได้รับแต่งตั้งให้เป็นผู้ใหญ่บ้านบ้านสันทรายงาม หมู่ที่ 6 ตำบลเวียง อำเภอเทิง จังหวัดเชียงราย ได้ขอแยกหมู่บ้านชวา บ้านหนองสามัคคี แล้วขอแยกตัวออกมาเป็นตำบลใหม่ ชื่อว่าตำบลสันทรายงาม อำเภอเทิง จังหวัดเชียงราย มีพ่อใหญ่กันหา พิลาวุฒิ เป็นกำนันตำบลสันทรายงามคนแรก จนถึงปี พ.ศ.2526 ได้เสียชีวิต

ปี พ.ศ.2526 นายประสาร ทิวาพัฒน์ ได้เป็นกำนันตำบลสันทรายงามคนต่อมา ได้พัฒนาหมู่บ้านโดยมีถนนลาดยางเชื่อมแต่ละหมู่บ้าน มีประปาในหมู่บ้าน มีไฟฟ้า จนถึงปี พ.ศ.2541 ได้ลาออกจากทางราชการ

ปี พ.ศ.2542 นายจำลอง ซื่อสัตย์ ได้เป็นกำนันตำบลสันทรายงามคนต่อมา ได้พัฒนาหมู่บ้านตามลำดับ จนในปี พ.ศ. 2543 ได้หมดวาระลง

ปี พ.ศ.2544 นายภาณุ ยอดพังเทียม ได้เป็นกำนันตำบลสันทรายงามคนต่อมา จนถึง พ.ศ.

2552

ปี 2552 นายบุญหนัก สีโม ได้เป็นกำนันตำบลสันทรายงามคนต่อมา จนถึง พ.ศ. 2555

ปี 2555 นายสว่าง เรืองบุญ ได้เป็นกำนันตำบลสันทรายงามคนต่อมาจึงถึงปัจจุบัน

องค์การบริหารส่วนตำบลสันทรายงาม อำเภอเทิง จังหวัดเชียงราย ได้แยกการปกครองมาจากตำบลเวียง อำเภอเทิง จังหวัดเชียงราย และได้รับการยกฐานะเป็นเทศบาลตำบลสันทรายงาม ตามประกาศกระทรวงมหาดไทย เมื่อวันที่ 26 ตุลาคม 2552 ตั้งอยู่เลขที่ 208 หมู่ 3 ตำบลสันทรายงาม อำเภอเทิง จังหวัดเชียงราย มี 7 หมู่บ้าน ได้แก่

บ้านหมู่ที่ 1 บ้านสันทรายมูล มีนายสนั่น นาเมืองรักษ์ เป็นผู้ใหญ่บ้าน

บ้านหมู่ที่ 2 บ้านสันทรายงาม มีนายประมวล พลเยี่ยม เป็นผู้ใหญ่บ้าน

บ้านหมู่ที่ 3 บ้านชวา มีนายทองอินทร์ สารจันทร์ เป็นผู้ใหญ่บ้าน

บ้านหมู่ที่ 4 บ้านหนองสามัคคี มีนายคมศักดิ์ พูลเพิ่ม เป็นผู้ใหญ่บ้าน

บ้านหมู่ที่ 5 บ้านหนองบัว มีนายบุญจันทร์ ภูพาดทอง เป็นผู้ใหญ่บ้าน

บ้านหมู่ที่ 6 บ้านสันทรายทอง มีนายสว่าง เรืองบุญ เป็นกำนันตำบลสันทรายงาม

บ้านหมู่ที่ 7 บ้านใหม่สันทราย มีนายบุญถม แสงอ่อน เป็นผู้ใหญ่บ้าน

**ลักษณะภูมิประเทศ**

สภาพภูมิประเทศโดยทั่วไปของตำบลสันทรายงาม เป็นพื้นที่ราบโดยมีแม่น้ำล้อมรอบซึ่งทางทิศตะวันออกและทิศใต้ มีแม่น้ำอิง ส่วนทิศตะวันตกและทิศเหนือ มีคลองร่องคั๊วะเป็นคลองน้ำเหมาะสำหรับการเกษตรซึ่งเหมาะแก่การทำนาและการทำไร่

**สภาพทั่วไป**

**ที่ตั้ง** ตำบลสันทรายงาม ตั้งอยู่ห่างจากที่ว่าการอำเภอเทิง ไปทางทิศเหนือ ระยะทางประมาณ 4 กิโลเมตร มีอาณาเขตดังนี้

**ทิศเหนือ** ติดต่อกับ ตำบลต้า อำเภอขุนตาล ,และตำบลเม็งราย อำเภอพญาเม็งราย

**ทิศตะวันตก** ติดต่อกับ ตำบลงิ้ว อำเภอเทิง ,และตำบลไม้ยา อำเภอพญาเม็งราย

**ทิศใต้** ติดต่อกับ ตำบลเวียง อำเภอเทิง

**ทิศตะวันออก** ติดต่อกับ ตำบลเวียง อำเภอเทิง ,และตำบลต้า อำเภอขุนตาล โดยใช้เส้นทางการคมนาคมไปตามถนน รพช. ชร. 3039 (บ้านตั้งข้าว – บ้านหนองเสา) และถนน รพช.ชร. 11039 (บ้านหนองเสา – บ้านพระเกิด) เป็นเส้นทางหลัก

**เนื้อที่** ตำบลสันทรายงามมีพื้นที่ทั้งหมดประมาณ 59.9 ตางรางกิโลเมตรหรือประมาณ 37,418 ไร่ แบ่งเป็น

บ้านหมู่ที่ 1 ประมาณ 4,160 ไร่

บ้านหมู่ที่ 2 ประมาณ 4,608 ไร่

บ้านหมู่ที่ 3 ประมาณ 6,472 ไร่

บ้านหมู่ที่ 4 ประมาณ 2,440 ไร่

บ้านหมู่ที่ 5 ประมาณ 4,662 ไร่

บ้านหมู่ที่ 6 ประมาณ 6,894 ไร่

บ้านหมู่ที่ 7 ประมาณ 4,158 ไร่

พื้นที่สาธารณะและลำน้ำ ประมาณ 4,024 ไร่

**การคมนาคม**

ปัจจุบันตำบลสันทรายงาม มีโครงข่ายถนนเชื่อมคมนาคม ภายในหมู่บ้านต่างๆ เข้าด้วยกันอย่างทั่วถึง แต่ยังขาดถนนเชื่อมในบางช่วงเป็นผลทำให้การคมนาคม บางช่วงขาดความสัมพันธ์กันตลอดจนถนนสายต่างๆ โดยทั่วไปในแต่ละหมู่บ้านยังมีสภาผิวจราจรเป็นดินลูกรัง ทำให้เป็นปัญหาต่อการขยายถนนในอนาคตตลอดจนถนนสายต่างๆ โดยทั่วไปในแต่ละหมู่บ้าน ยังมีสภาพผิวจราจรเป็นดินลูกรัง ทำให้เป็นปัญหาต่อการขยายถนนในอนาคต โครงข่ายถนนในหมู่บ้านปัจจุบัน ในตำบลสันทรายงาม ได้แก่

1. การคมนาคมขนส่งโดยมีถนน รพช. ชร. 11039 (บ้านหนองเสา – บ้านพระเกิด) ผิวจราจรลาดยางเป็นเส้นทางเชื่อมโยงผ่านตำบลในแนว ใต้ขึ้นเหนือ ผ่านบ้านหมู่ที่ 1, 2, 3, 4, 5, 6, และ 7 ไปสู่ตัวอำเภอพญาเม็งรายปัจจุบันมีการชำรุดบางจุด การสัญจรระหว่างตำบลไปอำเภอ พญาเม็งราย ไม่ค่อยสะดวกเท่าที่ควร ควรได้รับการซ่อมแซมปรับปรุงแก้ไขให้มีสภาพที่สมบูรณ์ ยิ่งขึ้น

1. การคมนาคมขนส่งโดยมีถนน รพช. ชร.11039 (บ้านหนองเสา – บ้านพระเกิด) ผิว

จราจรลาดยางเป็นเส้นทางเชื่อมโยงผ่านตำบลในแนว ใต้ขึ้นเหนือ ผ่านบ้านหมู่ที่ 1, 2, 3, 4, 5, 6, และ 7 ไปสู่ตัวอำเภอพญาเม็งรายปัจจุบันมีการชำรุดบางจุดการสัญจรระหว่างตำบลไปอำเภอพญาเม็งรายไม่ค่อยสะดวกเท่าที่ควร ควรได้รับการซ่อมแซมปรับปรุงแก้ไขให้มีสภาพที่สมบูรณ์ ยิ่งขึ้น

สภาพทางเศรษฐกิจ

**อาชีพ** ประชากรส่วนใหญ่ ร้อยละ 90 ประกอบอาชีพทางเกษตรกรรมเป็นหลัก ผลผลิตที่สำคัญ ได้แก่ ข้าว ข้าวโพด ลำไย ลิ้นจี่ ฟักทอง การทำการเกษตรในตำบลสันทรายงาม เป็นลักษณะดั้งเดิม โดยอาศัยแหล่งน้ำจากธรรมชาติและคลองส่งน้ำ เป็นสำคัญ และสามารถส่งออกเป็นรายได้หลักของตำบล ส่วนที่เหลือประชาชนประกอบอาชีพนอกการเกษตรได้แก่ รับจ้าง ค้าขาย**ธุรกิจ** ในเขตเทศบาลตำบลสันทรายงาม