**บริบทของพื้นที่**

**ส่วนที่ 1**

**สภาพทั่วไปและข้อมูลพื้นฐาน**

**๑. ด้านกายภาพ**

**๑.๑ ที่ตั้งของหมู่บ้านหรือตำบล**

เดิมพื้นที่ของตำบลควร เป็นที่ราบลุ่มเชิงเขาอุดมไปด้วยป่าไม้ และพืชพรรณต่างๆ ตลอดจนสัตว์ป่านานาชนิดอาศัยอยู่ ต่อมาผู้คนจากแหล่งต่างๆ เข้ามาจัดตั้งบ้านเรือนเป็นที่อยู่อาศัย คนกลุ่มแรกที่เข้ามาเป็นคนพื้นเพจากจังหวัดน่าน ได้ชักชวนกันมาเรื่อยๆ จนเป็นกลุ่มใหญ่ อยู่กันเรื่อยมา รวม 15 หมู่บ้าน และมีผู้อพยพเป็นชาวเขาเผ่าต่างๆ ซึ่งทางการจัดหาสถานที่ให้อยู่อาศัยอีก 2 หมู่บ้าน รวมเป็น 17 หมู่บ้าน ในปี พ.ศ. 2534 ได้แยกออกเป็น 2 ตำบล คือ ตำบลขุนควรและตำบลควร ซึ่งในขณะนั้นตำบลควร มีจำนวน 9 หมู่บ้าน และต่อมาในปี พ.ศ. 2542 ได้แยกอีก 2 หมู่บ้าน คือบ้านหัวฝายและบ้านดงเจริญ รวมเป็น 11 หมู่บ้าน จนถึงปัจจุบัน

สภาตำบลควร จัดตั้งเป็นองค์การบริหารส่วนตำบลควร ตามประกาศในราชกิจจานุเบกษาในวันที่ 16 เดือน ธันวาคม พ.ศ. 2539และมีหมู่บ้าน ดังนี้

**สำนักงานองค์การบริหารส่วนตำบลควร**

**(ปัจจุบันเป็นองค์การบริหารส่วนตำบลควรขนาดกลาง ณ วันที่ 29 มีนาคม 2550)**

ตั้งอยู่ เลขที่ 100 หมู่ที่ 2 ตำบลควร อำเภอปง จังหวัดพะเยา

- โทรศัพท์ 054-449088

- โทรสาร 054-449088

**๑.๒ ลักษณะภูมิประเทศ**

ตำบลควรอยู่ทางทิศเหนือของอำเภอปง ห่างจากอำเภอปง ประมาณ 7 กิโลเมตร และห่างจากจังหวัดพะเยา ประมาณ 77 กิโลเมตร พื้นที่ทั้งหมด 42,702 ไร่ หรือประมาณ 68.32 ตารางกิโลเมตร ที่ดินด้านการเกษตร รวมเนื้อที่ประมาณ 13,850 ไร่ ( 32.43% ) โดยเป็นพื้นที่พืชไร่มากที่สุด คิดเป็นร้อยละ 19.66 ของพื้นที่ตำบล ทั้งนี้ พื้นที่ทำการเกษตรส่วนใหญ่ต้องอาศัยน้ำฝนหรือแหล่งน้ำธรรมชาติเป็นหลัก (ที่มาข้อมูล : พัฒนาที่ดินจังหวัดพะเยา)

**อาณาเขตขององค์การบริหารส่วนตำบลควร**

มีพื้นที่ติดต่อกับตำบลและพื้นที่ใกล้เคียง ดังนี้

- ทิศเหนือ ติดต่อกับตำบลออย

- ทิศใต้ ติดต่อกับตำบลขุนควร

- ทิศตะวันออก ติดต่อกับตำบลขุนควร

- ทิศตะวันตก ติดต่อกับตำบลนาปรัง และตำบลปง

ตำบลควรมีสภาพพื้นที่ส่วนใหญ่เป็นที่ราบลุ่มเชิงเขาอยู่ในพื้นที่ป่าสงวนแห่งชาติ ป่าอนุรักษ์ การตั้งบ้านเรือนราษฎรส่วนใหญ่ตั้งอยู่ตามสองข้างถนนหมายเลข 1188(สายปง-น้ำปุก) และสองฝั่งแม่น้ำควร

-๙-

ตำบลควร มีพื้นที่ทั้งหมด 68.32 ตารางกิโลเมตร หรือ 42,702 ไร่ แบ่งเขตการปกครองออกเป็น 11 หมู่บ้าน ดังนี้

หมู่ที่ 1 บ้านควรดง

หมู่ที่ 2 บ้านใหม่ดอนมูล

หมู่ที่ 3 บ้านป่าคา

หมู่ที่ 4 บ้านสีพรม

หมู่ที่ 5 บ้านห้วยขุ่น

หมู่ที่ 6 บ้านแสะ

หมู่ที่ 7 บ้านวังบง

หมู่ที่ 8 บ้านป่าคาใหม่

หมู่ที่ 9 บ้านเหล่า

หมู่ที่ 10 บ้านหัวฝาย

หมู่ที่ 11 บ้านดงเจริญ

**๑.๓ ลักษณะภูมิอากาศ**

ลักษณะอากาศมีลักษณะร้อนชื้น อากาศเปลี่ยนแปลงไปตามฤดู ซึ่งมี ๓ ฤดู ดังนี้

**ฤดูร้อน** เริ่มตั้งแต่เดือนมีนาคมไปจนถึงเดือนพฤษภาคม อากาศร้อนและแห้งแล้ง แต่บางครั้งอาจมีอากาศเย็น บ้างครั้งเกิดพายุฝนฟ้าคะนองและลมกระโชกแรงหรืออาจมีลูกเห็บตกก่อให้เกิดความเสียหายแก่ประชาชนทุกปี เรียกว่า “พายุฤดูร้อน” แต่อากาศจะร้อนสุดช่วงเดือนเมษายน จะมีอุณหภูมิระหว่าง ๓๕ – ๓๙.๙ องศาเซลเซียส ร้อนจัด มีอุณหภูมิประมาณ ๔๐ องศาเซลเซียสขึ้นไป

**ฤดูฝน** เริ่มตั้งแต่เดือนมิถุนายนไปจนถึงตุลาคม ซึ่งฝนตกมากในช่วงระหว่างเดือน สิงหาคม - กันยายน แต่อาจเกิด“ช่วงฝนทิ้ง” ซึ่งอาจนานประมาณ ๑ – ๒ สัปดาห์หรือบางปีอาจเกิดขึ้นรุนแรงและมีฝนน้อยนานนับเดือน ในเดือนกรกฎาคม แต่ในเขตองค์การบริหารส่วนตำบลควร ไม่เคยเกิดอุทกภัยรุนแรง

**ฤดูหนาว** เริ่มตั้งแต่เดือนพฤศจิกายนถึงเดือนกุมภาพันธ์ ซึ่งอากาศจะหนาวจัดในเดือนมกราคม แต่ในช่วงเปลี่ยนฤดูจากฤดูฝนเป็นฤดูหนาว อากาศแปรปรวนไม่แน่นอน อาจเริ่มมีอากาศเย็นหรืออาจยังมีฝนฟ้าคะนอง

**๑.๔ ลักษณะของดิน**

ทรัพยากรดินโดยทั่วไปของจังหวัดพะเยา สามารถแบ่งตามลักษณะภูมิประเทศออกเป็นลักษณะใหญ่ๆ ได้ 5 ลักษณะดังนี้

1. ดินภูเขา เป็นดินตื้นที่เกิดจากสลายตัวของหินภูเขาที่มีของความอุดมสมบูรณ์ต่ำ ดิน ลักษณะนี้แพร่กระจายอยู่ทั่วจังหวัดพะเยา เนื่องจากจังหวัดพะเยา มีภูมิประเทศส่วนใหญ่เป็นภูเขา

2. ดินหินปูน การเกิดของดินชนิดนี้เกิดในลักษณะเดียวกับดินภูเขา การแพร่กระจายของดินลักษณะนี้ ส่วนใหญ่จะแพร่กระจายเป็นหย่อมเล็กๆ ทางทิศตะวันออกของจังหวัดพะเยา โดยเฉพาะอย่างยิ่งในพื้นที่เขตรักษาพันธุ์สัตว์ป่าดอยผาช้างมูบ

-๑๐-

3. ดินเหนียว เป็นดินที่เกิดจากการทับถมของตะกอนที่น้ำพัดพามา จึงพบตามบริเวณที่ราบลุ่มน้ำอิง ดินชนิดนี้เป็นดินที่มีความอุดมสมบูรณ์สูง

4. ดินค่อนข้างใหม่ ดินชนิดนี้เกิดในลักษณะเดียวกับดินเหนียว แต่ลักษณะดินเป็นดินร่นหรือดินทราย พบตามบริเวณที่ราบขั้นบันได ความอุดมสมบูรณ์ของดินลักษณะนี้อยู่ในระดับปานกลางถึงต่ำ

5. ดินตะกอนเก่า เป็นดินที่เกิดในลักษณะเดียวกับดินเหนียวเช่นกัน แต่มีการสะสมตัวของอนุภาคดินในระยะเวลาที่น้อยกว่าดินเหนียว แต่นานกว่าดินค่อนข้างใหม่ และลักษณะดินก็เป็นดินร่วนหรือดินทราย เช่นเดียวกับดินค่อนข้างใหม่ ดังนั้นจึงมีความอุดมสมบูรณ์อยู่ในระดับปานกลางถึงต่ำ ดินตะกอนเก่านี้จะพบอยู่ในบริเวณที่ราบขั้นบันไดของอำเภอเชียงคำ อำเภอจุน อำเภอดอกคำใต้ อำเภอแม่ใจ และอำเภอเมืองพะเยา เป็นส่วนใหญ่

**๑.๕ ลักษณะของแหล่งน้ำ**

๑.แหล่งน้ำธรรมชาติ

- ลำน้ำ ,ลำห้วย จำนวน ๒๔ สาย

- บึง , คลอง และอื่นๆ จำนวน ๔ แห่ง

๒.แหล่งน้ำที่สร้างขึ้น

- ฝาย จำนวน ๔ แห่ง

- บ่อน้ำตื้น จำนวน ๑๐ แห่ง

- บ่อบาดาล จำนวน ๑๘ แห่ง

**๑.6 ลักษณะของไม้และป่าไม้**

ในปี 2551 จังหวัดพะเยามีสภาพพื้นที่ป่า คิดเป็นสัดส่วนถึงร้อยละ 53.63 ของพื้นที่ทั้งหมด โดยมีเนื้อที่ 3,259.32 ตารางกิโลเมตร หรือ 2,037,075 ไร่ ถือเป็นจังหวัดที่มีสัดส่วนของเนื้อที่ป่าต่อพื้นที่จังหวัดเป็นอันดับที่ 3 ของกลุ่มลุ่มน้ำหลักในพื้นที่สำนักงานสิ่งแวดล้อม ภาคที่ 2 โดยประเภท ของป่าที่พบส่วนใหญ่เป็นป่าดิบเขา คิดเป็นร้อยละ 75.18 และป่าเบญจพรรณ ร้อยละ 23.32 ส่วนป่าเสื่อมโทรม/ป่าแดง และ/ป่าเต็งรัง และ/ป่าโคก และ/ป่าแพะเสื่อมโทรม สวนป่าผสม ส่วนป่า ป่าไผ่ พบประปรายในพื้นที่โดยรวม ร้อยละ 2.77

**๒. ด้านการเมือง/การปกครอง**

องค์การบริหารส่วนตำบลได้จัดตั้งหมู่บ้านในเขตองค์การบริหารส่วนตำบล มีทั้งหมด 11 หมู่บ้าน แต่ละหมู่บ้านมีกรรมการซึ่งเป็นตัวแทนของหมู่บ้าน 7 คน ประชาชนมีส่วนร่วมในการจัดซื้อจัดจ้างขององค์การบริหารส่วนตำบล ประชาชนให้ความร่วมมือด้านการเลือกตั้งเป็นอย่างดี เช่น การเลือกตั้งนายกองค์การบริหารส่วนตำบล ในปี พ.ศ. ๒๕54 จำนวนผู้มาใช้สิทธิเลือกตั้งนายกองค์การบริหารส่วนตำบล จำนวน 3,088 คน จากผู้มีสิทธิเลือกตั้งทั้งสิ้น จำนวน 4,328 คน คิดเป็นร้อยละ 71.34 และการเลือกตั้งสมาชิกสภาองค์การบริหารส่วนตำบล ในปี พ.ศ. ๒๕56 จำนวนผู้มาใช้สิทธิเลือกตั้งสมาชิกสภาองค์การบริหารส่วนตำบล จำนวน 3,342 คน จากผู้มีสิทธิเลือกตั้งทั้งสิ้น จำนวน 4,392 คน คิดเป็น ร้อยละ 76.09

-๑๑-

นอกจากนี้องค์การบริหารส่วนตำบล มีการรณรงค์ ประชาสัมพันธ์ เกี่ยวกับข้อกฎหมายของการเลือกตั้งที่กระทำได้และทำไม่ได้ให้ประชาชนได้รับทราบ โดยเรื่องจากการประชุมประชาคมท้องถิ่นทุกหมู่บ้านในเขตองค์การบริหารส่วนตำบล ในการจัดทำแผนพัฒนาองค์การบริหารส่วนตำบล จากผลการประชุมทุกครั้งที่องค์การบริหารส่วนตำบลจัดขึ้น มีประชาชนสนใจเข้าร่วมประชุมรวมทั้งแสดงความคิดเห็นที่หลากหลาย ส่งผลให้องค์การบริหารส่วนตำบลดำเนินงานตามความต้องการของประชาชน และประชาชนได้รับและมีส่วนร่วมในการพัฒนาองค์การบริหารส่วนตำบล

**๒.๑ เขตการปกครอง**

องค์การบริหารส่วนตำบลควรแบ่งเขตการปกครองตามพระราชบัญญัติลักษณะปกครองท้องที่ พ.ศ.2457 เป็น 11 หมู่บ้าน ซึ่งจำนวนหมู่บ้านทั้งหมดอยู่ในเขตองค์การบริหารส่วนตำบลควรเดิมทั้ง 11 หมู่บ้าน ได้แก่

หมู่ที่ 1 บ้านควรดง ผู้ใหญ่บ้าน นายเจริญ สุพรม

หมู่ที่ 2 บ้านใหม่ดอนมูล ผู้ใหญ่บ้าน นายชุมพร ใจเย็น

หมู่ที่ 3 บ้านป่าคา ผู้ใหญ่บ้าน นายบุญเล ภิธรรมมา

หมู่ที่ 4 บ้านสีพรม ผู้ใหญ่บ้าน นายสำรอง ศรีพรม

หมู่ที่ 5 บ้านห้วยขุ่น ผู้ใหญ่บ้าน นายปรีชา จำแน่ (กำนันตำบลควร)

หมู่ที่ 6 บ้านแสะ ผู้ใหญ่บ้าน นายสวิง สุพรม

หมู่ที่ 7 บ้านวังบง ผู้ใหญ่บ้าน นายธนู คำปา

หมู่ที่ 8 บ้านป่าคาใหม่ ผู้ใหญ่บ้าน นายศิริศักดิ์ ขยัน

หมู่ที่ 9 บ้านเหล่า ผู้ใหญ่บ้าน นายศรีนวล ปันต๊ะ

หมู่ที่ 10 บ้านหัวฝาย ผู้ใหญ่บ้าน นายชูเกียรติ ไชยลังกา

หมู่ที่ 11 บ้านดงเจริญ ผู้ใหญ่บ้าน นายวัลลภ นาปรัง

**๒.๒ การเลือกตั้ง**

เดิมองค์การบริหารส่วนตำบลได้แบ่งเขตการเลือกตั้งนายกองค์การบริหารส่วนตำบล ทั้งเขตองค์การบริหารส่วนตำบลเป็น 11 เขตเลือกตั้ง ดังนี้

เขตที่ 1 หมู่ที่ 1 บ้านควรดง

เขตที่ 2 หมู่ที่ 2 บ้านใหม่ดอนมูล

เขตที่ 3 หมู่ที่ 3 บ้านป่าคา

เขตที่ 4 หมู่ที่ 4 บ้านสีพรม

เขตที่ 5 หมู่ที่ 5 บ้านห้วยขุ่น

เขตที่ 6 หมู่ที่ 6 บ้านแสะ

เขตที่ 7 หมู่ที่ 7 บ้านวังบง

เขตที่ 8 หมู่ที่ 8 บ้านป่าคาใหม่

เขตที่ 9 หมู่ที่ 9 บ้านเหล่า

เขตที่ 10 หมู่ที่ 10 บ้านหัวฝาย

เขตที่ 11 หมู่ที่ 10 บ้านดงเจริญ

-๑๒-

ประชาชนในเขตองค์การบริหารส่วนตำบลควรส่วนใหญ่ร่วมกิจกรรมทางการเมืองเสมอมาและยังมีส่วนร่วมในการบริหารงาน การเสนอแนะในกิจกรรมขององค์การบริหารส่วนตำบลในการดำเนิน งานต่างๆ เช่น การประชุมประชาคมในการจัดแผนพัฒนาองค์การบริหารส่วนตำบล ประชุมประชาคมแก้ไขปัญหาความยากจน ฯลฯ

**จำนวนผู้มีสิทธิเลือกตั้ง (พ.ศ. 2554 )**

- จำนวนผู้มีสิทธิเลือกตั้งนายกองค์การบริหารส่วนตำบล จำนวน 4,328 คน

**จำนวนผู้มีสิทธิเลือกตั้ง (พ.ศ. 2556 )**

- จำนวนผู้มีสิทธิเลือกตั้งสมาชิกสภาองค์การบริหารส่วนตำบล จำนวน 4,392 คน

**จำนวนผู้มาใช้สิทธิเลือกตั้ง (พ.ศ. 2554)**

- จำนวนผู้มาใช้สิทธิเลือกตั้งนายกองค์การบริหารส่วนตำบล จำนวน 3,088 คน จากผู้มีสิทธิเลือกตั้ง จำนวน 4,328 คน คิดเป็นร้อยละ 71.34

**จำนวนผู้มาใช้สิทธิเลือกตั้ง (พ.ศ. 2556)**

- จำนวนผู้มาใช้สิทธิเลือกตั้งสมาชิกสภาองค์การบริหารส่วนตำบล จำนวน 3,342 คน จากผู้มีสิทธิเลือกตั้งจำนวน 4,392 คน คิดเป็นร้อยละ 76.09

**ปัจจุบันนายกองค์การบริหารส่วนตำบลมาจากคำสั่ง คสช. และปัจจุบันยังไม่มีการเลือกตั้ง**

**๓. ประชากร**

**๓.๑ ข้อมูลเกี่ยวกับจำนวนประชากร**

|  |  |
| --- | --- |
|  | |
|  | |
|  | |
| จำนวนหมู่บ้าน 11 หมู่บ้าน |  |
|  | |
| |  |  |  |  |  | | --- | --- | --- | --- | --- | | **หมู่บ้านที่** | **ชื่อหมู่บ้าน** | **จำนวนครัวเรือน** | หญิง | ชาย | | 1 | บ้านควรดง | 123  ครัวเรือน | 221 คน | 215 คน | | 2 | บ้านใหม่ดอนมูล | 108  ครัวเรือน | 174 คน | 173 คน | | 3 | บ้านป่าคา | 119  ครัวเรือน | 170 คน | 164 คน | | 4 | บ้านสีพรม | 178  ครัวเรือน | 265 คน | 290 คน | | 5 | บ้านห้วยขุ่น | 113 ครัวเรือน | 173 คน | 171 คน | | 6 | บ้านแสะ | 64  ครัวเรือน | 94 คน | 95 คน | | 7 | บ้านวังบง | 222 ครัวเรือน | 304 คน | 367 คน | | 8 | บ้านป่าคาใหม่ | 184  ครัวเรือน | 335 คน | 314 คน | | 9 | บ้านเหล่า | 68  ครัวเรือน | 139 คน | 124 คน | | 10 | บ้านหัวฝาย | 107 ครัวเรือน | 136 คน | 181 คน | | 11 | บ้านดงเจริญ | 128 ครัวเรือน | 206 คน | 255 คน | | |

**-๑๓-**

**๓.๒ ช่วงอายุและจำนวนประชากร**

|  |
| --- |
| องค์การบริหารส่วนตำบลควร อ.ปง จ.พะเยา |
| |  |  |  |  | | --- | --- | --- | --- | |  | **หญิง** | **ชาย** | **หมายเหตุ** | | จำนวนประชากรเยาวชน | 328  คน | 345  คน | อายุต่ำกว่า 18 ปี | | จำนวนประชากร | 1,451  คน | 1,539  คน | อายุ 18-60 ปี | | จำนวนประชากรผู้สูงอายุ | 417  คน | 486  คน | อายุมากกว่า 60 ปี | | **รวม** | **2,196  คน** | **2,370  คน** | **ทั้งสิ้น 4,566 คน** | |

**๔. สภาพทางสังคม**

**๔.๑ การศึกษา**

จากการสำรวจข้อมูลพื้นฐานพบว่าประชากรอายุ ๑๕ – ๖๐ ปีเต็ม ร้อยละ ๙๙ อ่าน เขียน ภาษาไทยและคิดเลขอย่างง่ายได้ เด็กอายุ ๖ – ๑๔ ปี ร้อยละ ๑๐๐ ได้รับการศึกษาภาคบังคับ ๙ ปี ได้เรียนต่อชั้นมัธยมศึกษาปีที่ ๔ หรือเทียบเท่า และที่ไม่ได้เรียนต่อมีงานทำ ร้อยละ ๙๙ ด้านการศึกษาอยู่ในเกณฑ์ที่ดี ปัญหาคือ ยังไม่สามารถที่จะแข่งขันกับเมืองใหญ่ๆ ได้ การแก้ปัญหาขององค์การบริหารส่วนตำบล ได้จัดกิจกรรมให้กับเด็กของศูนย์พัฒนาเด็กเล็ก การสนับสนุนอาหารเสริมนม อาหารกลางวันให้กับทางโรงเรียนในเขตพื้นที่และร่วมกันจัดกิจกรรมต่างๆ กับทางโรงเรียน

-๑๔-

**การศึกษา ข้อมูล ณ ปัจจุบัน**

|  |  |  |
| --- | --- | --- |
| **สังกัด** | **สพฐ.** | **องค์การบริหารส่วนตำบลควร** |
| ๑. ศูนย์พัฒนาเด็กเล็กองค์การบริหารส่วนตำบลควร  - จำนวนครูผู้ดูแลเด็ก  - จำนวนผู้ดูแลเด็ก  - จำนวนนักเรียน  ๒. โรงเรียนสังกัด สพฐ. ในพื้นที่องค์การบริหารส่วนตำบล  โรงเรียนบ้านควรดง  - จำนวนนักเรียน  - จำนวนบุคลากร  โรงเรียนบ้านใหม่พัฒนา  - จำนวนนักเรียน  - จำนวนบุคลากร  โรงเรียนบ้านป่าคา  - จำนวนนักเรียน  - จำนวนบุคลากร  โรงเรียนบ้านสีพรม  - จำนวนนักเรียน  - จำนวนบุคลากร  โรงเรียนบ้านวังบง  - จำนวนนักเรียน  - จำนวนบุคลากร | 5 แห่ง  103  12  83  8  48  6  33  5  66  8 | ๑ แห่ง  4 คน  5 คน  72 คน |

**๔.๒ สาธารณสุข**

จากการสำรวจข้อมูลพื้นฐานพบว่า ประชาชนกรส่วนมากมีสุขภาพที่ดี มีการคัดกรองสุขภาพให้กับประชาชนกลุ่มเสี่ยง โรคที่มักเกิดแก่ประชากรในหมู่บ้านเช่นกัน ได้แก่ โรคความดัน เบาหวาน โรคเอดส์ โรคไข้เลือดออก มือ-ปาก-เท้าในเด็ก และโรคอื่นๆ อีกมาก มีสถิติเข้ารับการรักษาพยาบาล ปัญหาคือประชาชนบางรายไม่ยอมไปคัดกรองหรือตรวจสุขภาพประจำปี การแก้ไขปัญหา คือ องค์การบริหารส่วนตำบลและหน่วยงานสาธารณสุข โรงพยาบาล ได้จัดกิจกรรมร่วมมือกันรณรงค์ให้หมู่บ้านเห็นความสำคัญในเรื่องนี้ซึ่งก็ได้ผลในระดับหนึ่ง ประชาชนให้ความร่วมมือเป็นอย่างดี แต่ต้องเป็นการดำเนินการอย่างต่อเนื่องเป็นประจำทุกปี สำหรับเด็กแรกเกิด - 5 ปี ผู้ปกครองสามารถเลี้ยงดูตรงตามเกณฑ์มาตรฐาน จากการสำรวจข้อมูลพื้นฐาน บางครัวเรือนไม่ได้กินอาหารที่ถูกสุขลักษณะ การใช้ยาเพื่อบำบัดอาการเจ็บป่วยที่ไม่เหมาะสม การออกกำลังกายยังไม่สม่ำเสมอ และประชากรส่วนมากไม่ได้รับการตรวจสุขภาพ ปัญหาเหล่านี้องค์การบริหารส่วนตำบลพยายามอย่างยิ่งที่จะแก้ไข โดยร่วมมือกับโรงพยาบาล สาธารณสุข จัดกิจกรรมเพื่อแก้ไขปัญหา

-๑๕-

(๑) หน่วยงานด้านสาธารณสุข

- โรงพยาบาลส่งเสริมสุขภาพในเขตพื้นที่ สังกัดกระทรวงสาธารณสุข จำนวน ๑ แห่ง

- คลินิกเอกชน จำนวน 1 แห่ง

**๔.๓ อาชญากรรม**

องค์การบริหารส่วนตำบลไม่มีเหตุอาชญากรรมเกิดขึ้น แต่มีเหตุการณ์ลักขโมยทรัพย์สินประชาชน ซึ่งองค์การบริหารส่วนตำบลก็ได้ดำเนินการป้องกันการเกิดเหตุดังกล่าว จากการสำรวจข้อมูลพื้นฐานพบว่า ส่วนมากครัวเรือนมีการป้องกันอุบัติภัยอย่างถูกวิธี มีความปลอดภัยในชีวิตและทรัพย์สิน แต่มีบ้างที่อาจจะไม่มีการป้องกัน ซึ่งทางองค์การบริหารส่วนตำบลสามารถดำเนินการแก้ปัญหาได้ตามอำนาจหน้าที่และงบประมาณที่มีอยู่อย่างจำกัด

นอกจากนี้ยังมีปัญหาที่พบเป็นประจำคือการทะเลาะวิวาทของกลุ่มวัยรุ่นโดยเฉพาะในสถานที่จัดงานดนตรี งานมหรสพ เป็นปัญหาที่หมู่บ้านได้รับผลกระทบเป็นอย่างมาก การแก้ไขปัญหา คือการแจ้งเตือนให้ผู้ปกครองดูแลบุตรหลานของตน ประชาสัมพันธ์ให้ทราบถึงผลกระทบ ผลเสียหาย และโทษที่ได้รับจากการเกิดเหตุทะเลาะวิวาท การขอความร่วมมือไปยังผู้นำ การขอกำลังจาก ตำรวจ ผู้นำ อปพร. เพื่อระงับเหตุไม่ให้เกิดความรุ่นแรง แต่จะไม่ให้เกิดขึ้นเลยยังเป็นปัญหาที่ปัจจุบันไม่สามารถที่จะแก้ไขได้ ทั้งที่มีการร่วมมือกันหลายฝ่าย เป็นเรื่องที่ทางองค์การบริหารส่วนตำบลจะต้องหาวิธีที่จะแก้ไขปัญหาให้กับประชาชนต่อไปตามอำนาจหน้าที่ที่สามารถดำเนินการได้

**๔.๔ ยาเสพติด**

ปัญหายาเสพติดในหมู่บ้านขององค์การบริหารส่วนตำบล จากการที่ทางสถานีตำรวจภูธรปงได้แจ้งให้กับองค์การบริหารส่วนตำบลทราบนั้นพบว่าในเขตองค์การบริหารส่วนตำบลมีผู้ที่ติดยาเสพติดแต่เมื่อเทียบกับพื้นที่อื่นถือว่าน้อย และยังไม่พบผู้ค้า เหตุผลก็เนื่องมาจากว่าได้รับความร่วมมือกับทางผู้นำ ประชาชน หน่วยงานขององค์การบริหารส่วนตำบลที่ช่วยสอดส่องดูแลอยู่เป็นประจำ การแก้ไขปัญหาขององค์การบริหารส่วนตำบลสามารถทำได้เฉพาะตามอำนาจหน้าที่เท่านั้น เช่น การณรงค์ การประชาสัมพันธ์ การฝึกอบรมให้ความรู้ ถ้านอกเหนือจากอำนาจหน้าที่ ก็เป็นเรื่องของอำเภอหรือตำรวจแล้วแต่กรณี ทั้งนี้ องค์การบริหารส่วนตำบลก็ได้ให้ความร่วมมือมาโดยตลอด

ตามที่องค์การบริหารส่วนตำบลควร ได้ดำเนินโครงการสำรวจข้อมูลพื้นฐานในเขตองค์การบริหารส่วนตำบลควร ประจำปีงบประมาณ พ.ศ. ๒๕๕๙ เพื่อนำผลการสำรวจมาพิจารณาแก้ไขปัญหาที่เกิดขึ้นให้แก่หมู่บ้าน ผลการสำรวจพบว่าประชาชนในเขตองค์การบริหารส่วนตำบลพบว่า ประชากรที่สูบบุหรี่ จำนวน 282 คน ดื่มสุรา 116 คน

-๑๖-

**๔.๕ การสังคมสังเคราะห์**

องค์การบริหารส่วนตำบลได้ดำเนินการด้านสงคมสังเคราะห์ ดังนี้

๑. ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

๒. รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิด

๓. ประสานการทำบัตรผู้พิการ

4. ตั้งโครงการปรับปรุงซ่อมแซมบ้านคนจน

**๕. ระบบบริการพื้นฐาน**

**5.1 การคมนาคมขนส่ง**

สภาพถนนในปัจจุบันขององค์การบริหารส่วนตำบลควร สามารถติดต่อระหว่างองค์การบริหารส่วนตำบลควรกับชุมชนอื่นๆ ได้แก่

1. เส้นทางคมนาคมระหว่างองค์การบริหารส่วนตำบลควรไปจังหวัดพะเยา ใช้ทางหลวงแผ่นดินหมายเลข 1188 , 1092, 1091, 1021, 1298, 1202 ระยะทาง 77 กม.

2. เส้นทางคมนาคมระหว่างองค์การบริหารส่วนตำบลควร ไปองค์การบริหารส่วนตำบลขุนควร ระยะทาง 6.3 กม. ใช้ทางหลวงแผ่นดินหมายเลข 1188

3. เส้นทางคมนาคมระหว่างองค์การบริหารส่วนตำบลควร ไปอำเภอเชียงคำ ระยะทาง 47.6 กม. ใช้ทางหลวงแผ่นดินหมายเลข 1188, 1092, 1179, 1148

4. เส้นทางคมนาคมระหว่างองค์การบริหารส่วนตำบลควร ไปอำเภอจุน ระยะทาง 47.6 กม. ใช้ทางหลวงแผ่นดินหมายเลข 1188, 1092, 1091, 1292

5. เส้นทางคมนาคมระหว่างองค์การบริหารส่วนตำบลควร ไปอำเภอเชียงม่วน ระยะทาง 43.5 กม. ใช้ทางหลวงแผ่นดินหมายเลข 1188, 1091

**๕.๒ การไฟฟ้า**

รับผิดชอบและดำเนินการโดยหน่วยการบริการผู้ใช้ไฟฟ้าย่อย อำเภอปง ขึ้นกับสำนักงานการไฟฟ้าส่วนภูมิภาค ในปัจจุบันมีการให้บริการครบทั้ง 11 หมู่บ้าน ส่วนการบำรุงรักษาไฟฟ้าส่องสว่างสาธารณะ ในเขตองค์การบริหารส่วนตำบลอยู่ในความรับผิดชอบ ควบคุมดูแลโดยองค์การบริหารส่วนตำบล

**๕.๓ การประปา**

การประปา องค์การบริหารส่วนตำบลไม่มีกิจการประปา แต่ทางองค์การบริหารส่วนตำบลจะมีการก่อสร้างประปาผิวดินประจำหมู่บ้านและบ่อน้ำตื้น เพื่อให้บริการน้ำอุปโภค บริโภค ภายในหมู่บ้าน

**๕.๔ โทรศัพท์**

การติดต่อสื่อสารภายในเขตเทศบาลตำบลปงผ่านข่ายสื่อสารและโทรคมนาคมขององค์การโทรศัพท์ การสื่อสารแห่งประเทศไทย เป็นระบบข่ายสายโทรศัพท์ โดยมีสำนักงานบริหารโทรศัพท์เชียงคำให้บริการ มีการให้บริการโดยทั่วถึงนอกจากนี้ยังมีการให้บริการระบบโทรศัพท์เคลื่อนที่ระบบ GSM DTAC และ TRUEMOVE

-17-

**๕.๕ ไปรษณีย์หรือการสื่อสารหรือการขนส่ง และวัสดุ ครุภัณฑ์**

(ในเขตองค์การบริหารส่วนตำบลไม่มีไปรษณีย์หรือการสื่อสารหรือการขนส่ง และวัสดุ ครุภัณฑ์)

**๕.๖ เส้นทางคมนาคม**

ในเขตองค์การบริหารส่วนตำบลมีเส้นทางคมนาคมในพื้นที่องค์การบริหารส่วนตำบลที่เป็นถนนคอนกรีตเสริมเหล็ก ร้อยละ ๗๐ เป้าหมายคือต้องการให้ได้มากกว่านี้หรือร้อยละ ๑๐๐ โดยผู้บริหารมีนโยบายที่จะดำเนินการก่อสร้างถนนคอนกรีตเสริมเหล็กทุกสาย ปัญหาคือ องค์การบริหารส่วนตำบลมีงบประมาณการบริหารจัดการจำนวนจำกัด ปัจจุบันองค์การบริหารส่วนตำบลมีเส้นทางคมนาคม ดังนี้

**(๑) การคมนาคม การจราจร**

เส้นทางคมนาคมที่ใช้ติดต่อในเขตองค์การบริหารส่วนตำบลและพื้นที่ใกล้เคียงมีดังนี้

**๑.๑) ทางหลวงแผ่นดิน**

- หมายเลข 1188 สายปง-น้ำปุก

**๑.๒) สะพาน** จำนวน 3 สะพาน

**๑.๓) การจัดการขนส่งมวลชน**

(ในเขตองค์การบริหารส่วนตำบลไม่มีการจัดการขนส่งมวลชน)

**๖. ระบบเศรษฐกิจ**

**๖.๑ การเกษตร**

ประชากรในเขตองค์การบริหารส่วนตำบล ร้อยละ ๗๐ ประกอบอาชีพเกษตรกรรม ผลผลิตทางการเกษตรที่สำคัญ ได้แก่ ข้าว มันสำปะหลัง ข้าวโพด ดังนี้

- อาชีพเกษตรกรรม ร้อยละ ๗๐ ของจำนวนประชากรทั้งหมด

- อาชีพเลี้ยงสัตว์ ร้อยละ ๑๓ ของจำนวนประชากรทั้งหมด

- อาชีพรับจ้าง ร้อยละ ๘ ของจำนวนประชากรทั้งหมด

- อาชีพค้าขาย ร้อยละ ๙ ของจำนวนประชากรทั้งหมด

**๖.๒ การประมง**

(ในเขตองค์การบริหารส่วนตำบลไม่มีการประมง)

**๖.๓ การปศุศัตว์**

- เป็นการประกอบการในลักษณะเลี้ยงในครัวเรือนเป็นอาชีพหลักและอาชีพเสริม เช่น การเลี้ยงไก่ เป็ด โค สุกร กระบือ

-18-

**๖.๔ การบริการ**

โรงแรม - แห่ง

ร้านอาหาร ๓ แห่ง

โรงภาพยนตร์ - แห่ง

สถานีขนส่ง - แห่ง

ร้านเกมส์ - แห่ง

**๖.๕ การท่องเที่ยว**

ในเขตองค์การบริหารส่วนตำบลมีฝายวังบงเป็นแหล่งท่องเที่ยวเพียงแห่งเดียว แต่นอกจากนี้ได้ส่งเสริมการท่องเที่ยวให้เกิดขึ้นในหมู่บ้าน เช่น การจัดงานประเพณีต่างๆ

**๖.๖ อุตสาหกรรม**

- จำนวนกิจการอุตสาหกรรมขนาดใหญ่ จำนวน 5 แห่ง

(มีคนงานมากกว่า ๑๐ คน หรือมีทรัพย์สินถาวรที่เกิน ๑ ล้านบาท)

**๖.๗ การพาณิชย์และกลุ่มอาชีพ**

**การพาณิชย์**

ธนาคาร - แห่ง สถานีบริการน้ำมัน ๒ แห่ง

บริษัท - แห่ง ศูนย์การค้า/ห้างสรรพสินค้า - แห่ง

ห้างหุ้นส่วนจำกัด ๕ แห่ง ตลาดสด - แห่ง

ร้านค้าต่างๆ 63 แห่ง โรงฆ่าสัตว์ - แห่ง

ซุปเปอร์มาเก็ต - แห่ง

**กลุ่มอาชีพ**

มีกลุ่มอาชีพ จำนวน ๓ กลุ่ม

๑.กลุ่มทอผ้า

๒. กลุ่มทำไม้กวาดดอกหญ้า

๓. กลุ่มถักด้ายไหม

**๖.๘ แรงงาน**

จากการสำรวจข้อมูลพื้นฐานพบว่า ประชากรที่มีอายุ ๑๕ – ๖๐ ปี อยู่ในกำลังแรงงาน ร้อยละ ๙๕ เมื่อเทียบกับอัตราส่วนกับจังหวัด ร้อยละ ๗๓.๙๙ ซึ่งสูงกว่ามาก แต่ค่าแรงในพื้นที่ต่ำกว่าระดับจังหวัด โดยเฉพาะแรงงานด้านการเกษตร ประชากรอายุระหว่าง ๒๕ – ๕๐ ปี บางส่วน ไปรับจ้างทำงานนอกพื้นที่ รวมทั้งแรงงานที่ไปทำงานต่างประเทศ ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัท ห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงานเยอะ เพราะพื้นที่ส่วนมากเป็นที่อยู่อาศัย ปัญหานี้ยังไม่สามารถแก้ไขได้

**-19-**

**7. ศาสนา ประเพณี วัฒนธรรม**

**7.๑ การนับถือศาสนา**

- ผู้ที่นับถือศาสนาพุทธ ร้อยละ ๑๐๐

วัด ๘ แห่ง

สำนักสงฆ์ - แห่ง

**7.๒ ประเพณีและงานประจำปี**

- ประเพณีวันขึ้นปีใหม่ ประมาณเดือน มกราคม

- ประเพณีวันสงกรานต์ ประมาณเดือน เมษายน

- ประเพณีลอยกระทง ประมาณเดือน ตุลาคม พฤศจิกายน

- ประเพณีวันเข้าพรรษา ออกพรรษา ประมาณเดือน กรกฎาคม ตุลาคม พฤศจิกายน

**7.๓ ภูมิปัญญาท้องถิ่น ภาษาถิ่น**

**ภูมิปัญญาท้องถิ่น** ประชาชนในเขตองค์การบริหารส่วนตำบลได้อนุรักษ์ภูมิปัญญาท้องถิ่น ได้แก่ วิธีการทำเครื่องจักสารใช้สำหรับในครัวเรือน วิธีการทอผ้าพื้นเมือง ฯลฯ

**ภาษาถิ่น** ส่วนมากร้อยละ ๑๐๐ % พูดภาษาเหนือ

**7.๔ สินค้าพื้นเมืองและของที่ระลึก**

ประชาชนในเขตองค์การบริหารส่วนตำบลได้ผลิตของใช้พื้นเมืองขึ้นใช้ในครัวเรือนและเหลือเอาไว้จำหน่ายบ้าง ได้แก่ ทอผ้าพื้นเมือง

**8. ทรัพยากรธรรมชาติ**

**8.๑ น้ำ**

ลำน้ำควร เกิดจากเทือกเขาดอยภูลังกาเช่นกันไหลผ่านพื้นที่ตำบลควร, ตำบลขุนควร, ตำบลนาปรัง

**8.๒ ป่าไม้**

ในปี 2551 จังหวัดพะเยามีสภาพพื้นที่ป่าที่พบส่วนใหญ่เป็นป่าดิบเขา คิดเป็นร้อยละ 75.18 และป่าเบญจพรรณ ร้อยละ 23.32 ส่วนป่าเสื่อมโทรม/ป่าแดง และ/ป่าเต็งรัง และ/ป่าโคก และ/ป่าแพะเสื่อมโทรม สวนป่าผสม ส่วนป่า ป่าไผ่ พบประปรายในพื้นที่โดยรวม ร้อยละ 2.77

**8.๓ ภูเขา**

สภาพพื้นที่การควบคุมดูแลของอุทยานแห่งชาติดอยภูนาง ประกอบด้วย ภูเขาสูง สลับซับซ้อน มีระดับความสูงตั้งแต่ 361 - 1,222 เมตร จากระดับน้ำทะเลปานกลาง มีจุดสูงสุด ของพื้นที่ คือ ดอยภูนาง ตั้งอยู่ในเขต ตำบลปง อำเภอปง จังหวัดพะเยา สูงจากระดับน้ำทะเลปานกลาง ประมาณ 1,222 เมตร เป็นต้นกำเนิดลำธารหลายสาย เช่น พื้นที่ป่าแปลงฝั่งตะวันตก มี ห้วยแม่ผง ห้วยแม่ฮิ ห้วยน้ำม่าว ห้วยร่องช้าง ห้วยน้ำแม่จั๊วะ ห้วยน้ำแม่ปั๋ง ห้วยกำปองหลวง เป็นต้น พื้นที่ป่าฝั่งตะวันออกมี ห้วยนางดอม ห้วยขิง ห้วยแม่ยัด ห้วยลึก ห้วยแม่ยั๊วะ ห้วยผาโค้ง เป็นต้น ลำห้วยเหล่านี้ ไหลลงสู่แม่น้ำยม

-20-

**8.๔ คุณภาพของทรัพยากรธรรมชาติ**

ในพื้นที่ขององค์การบริหารส่วนตำบลส่วนมากเป็นพื้นที่สำหรับเพาะปลูก ที่อยู่อาศัย ร้านค้า สถานประกอบการ ตามลำดับ และมีพื้นที่เพียงเล็กน้อยที่เป็นพื้นที่สาธารณะ ทรัพยากรธรรมชาติในพื้นที่ ได้แก่ ดิน น้ำ ต้นไม้ อากาศที่ไม่มีมลพิษ ปัญหาคือ ขาดแคลนน้ำอุปโภค บริโภค ช่วงฤดูแล้ง ต้องอาศัยน้ำดิบจากแหล่งอื่น และแหล่งน้ำใช้ในการเกษตรไม่เพียงพอ ปัญหาคือยังไม่สามารถหาแหล่งน้ำสำหรับการเกษตรได้เพิ่มขึ้น ปัญหาด้านขยะ ไม่มีพื้นที่ทิ้งขยะ การแก้ไขปัญหา องค์การบริหารส่วนตำบลได้จัดทำโครงการเพื่อแก้ปัญหาให้กับประชาชนและเป็นไปตามความต้องการของประชาชน เช่น โครงการบริหารจัดการขยะ โครงการปลูกต้นไม้ในวันสำคัญต่างๆ ในพื้นที่ที่สาธารณะรวมทั้งปรับปรุงสภาพภูมิทัศน์ของเมืองให้ร่มรื่นสวยงาม ให้เป็นเมืองน่าอยู่ เป็นที่พักผ่อนหย่อนใจของประชาชน ฯลฯ