**วันที่ 8/1/2559**

-เอกสารประกอบการสอน สั้น 70 หน้า

-เอกสารคำสอน ยาวขึ้นมานิด 100 หน้า

-หนังสือ ยาว 300 หน้า \*\*\* ต้องพิมพ์ที่โรงพิมพ์ ไม่ต้องใช้ในการเรียนการสอนก็ได้

ต้องเผยแพร่มาแล้วไม่น้อยกว่า 4 เดือน พิมพ์เสร็จวางขายในท้องตลาด ดูจากคำนำ

อาจเป็นส่วนหนึ่งของหลักสูตร

-ตำรายาวและละเอียดที่สุด 600 หน้า ใช้โรเนียวได้ ต้องใช้ประกอบการสอนในห้อง อย่างน้อย 1 ภาคการศึกษา

ตำราต้องครบเนื้อหา และใช้การเรียนการสอนระดับ อุดมศึกษา

**อ้างอิง**

อ้างอิงในเนื้อหา อ้างอิงทันที ข้อความสั้น ๆ

เชิงอรรถ เป็นการอ้างอิงยาว ๆ ถ้า 4 บรรทัดใส่ไว้ในเครื่องหมายคำพูด แต่ถ้าเยอะๆ ต้องเว้นย่อหน้า 0.3

หัวข้อนี้เอามาจากหลายเล่ม อ้างอิงได้เลย เรียกบรรณานุกรม เป็นความรู้ที่ได้มาจากหนังสือเล่มต่างๆ

เขียนจากภาษาอังกฤษแล้วแปลมาเป็นสำนวนตัวเองจะดีที่สุด

ขอในสาขาคอมพิวเตอร์ธุรกิจ

**แนวทางในการเขียนหนังสือ**

1. อ่านจาก text book หลาย ๆ เล่ม ดูสารบัญ เพื่อให้เขียนได้ครอบคลุมเนื้อหา สาระของหนังสือที่กำลังจะเขียน
2. อ่านจากหลายๆ เล่มทำให้เข้าใจเนื้อหาที่เขียนแล้วนำมาเขียนด้วยสำนวนของตัวเอง อย่าแปล อย่าคัดลอกเป็นอันขาด เพราะอาจจะละเมิดจรรยาบรรณ \*\* ใช้วิธีการแปล text ให้ออกเป็นภาษาของเราเอง
3. การอ่านจากหลายเล่มทำให้ได้สำนวนและลำดับ ขั้นของการเขียน สำหรับใช้เป็นแบบอย่าง และทำให้รู้ว่าเล่มไหนอ่านยากและเล่มไหนอ่านง่าย หากเล่มที่อ่านไม่เข้าใจหรือยาก ก็ไปอ่านเล่มอื่นในหัวข้อเรื่องเดียวกันที่ง่ายและเข้าใจได้ดีกว่า
4. ในการเขียนหนังสือต้องแบ่งภาคตัวเองว่า หากเป็นผู้อ่านจะเข้าใจเรื่องที่เขียนหรือไม่ และให้ยึดเป็นหลักเสมอว่าต้องเขียนด้วยภาษาง่าย ๆ และคนอ่านเข้าใจได้ ไม่ควรใช้สำนวนยากๆ ที่ตัวเองก็ไม่เข้าใจ
5. เมื่อเขียนได้ 2 หรือ 3 หน้า หรือจบตอนหรือจบเรื่อง ควรอ่านทบทวนเมื่อเขียนเสร็จตอนนั้นแล้ว ในวันรุ่งขึ้น ที่จะเขียนตอนใหม่ให้อ่านเรื่องที่เขียนเมื่อวันก่อน หรือตอนเก่าก่อนแล้วจึงเริ่มเขียน
6. เมื่ออ่านเรื่องหรือตอนที่เขียนแล้วในวันก่อนหากสำนวนใดไม่เหมาะสม อ่านยาก ไม่เข้าใจให้แก้ไขคำหรือบางประโยคให้เหมาะสมแล้วเริ่มเขียนตอนใหม่หรือเขียนต่อ การอ่านเรื่องที่เขียนก่อนจะเริ่มเขียนใหม่เพื่อให้สำนวนและเนื้อหาต่อเนื่องกัน
7. ไม่ต้องกังวลเรื่องของการใช้ภาษาหรือการเขียนให้ถูกหลักไวยากรณ์ไทย เพราะหากอ่านภาษาที่ตัวเองเขียนแล้วรู้เรื่องหรือเข้าใจได้ นั่นหมายความว่าเขียนถูกหลักภาษาไทยแล้ว
8. ผู้เขียนควรหาต้นแบบสำหรับการเขียนหนังสือจากการอ่านหนังสือภาษาไทยหลาย ๆ เล่ม ก็พอจะยึดหลักแบบการเขียนจากเล่มไหนหรือจากคนที่เขียนหนังสือได้ ข้อสำคัญระลึกอยู่ในใจเสมอว่าเราเขียนเพื่อให้คนอ่านเข้าใจง่ายด้วยภาษาง่าย ๆ และใช้คำง่าย ๆ
9. การเลือกใช้คำในการเขียน
   1. ใช้คำง่าย ๆ ธรรมดา
   2. ใช้คำที่คุ้นเคย
10. ต้องใช้คำที่มีความหมายตามพจนานุกรมไม่ใช่ความหมายตามความเข้าใจของผู้เขียน ผู้เขียนควรดูความหมายของคำต่าง ๆ จากพจนานุกรมอยู่เสมอ หากต้องใช้คำยากหรือประโยคยาก ๆ

ตัวอย่างหนังสือ จริยธรรมทางธุรกิจ \*\* ดูเป็นแนวทาง ของ อ.เสนาะ ติเยา

1. การตั้งหัวข้อหรือหัวเรื่องในหนังสือใช้ประโยคหรือวลีก็ได้ หากเป็นวลีต้องคิดต่อไปว่าจะใช้นามวลีหรือกริยาวลี ควรใช้เป็นแบบเดียวกันตลอดทั้งเล่ม

\*\*\* การตั้งหัวข้อ ไม่ควรเกิน 3 ตำแหน่ง เช่น 1.1, 1.1.1

\*\*\* ไม่ควรใช้หัวข้อ

\*\*\* หนังสือควรมี 200 หน้าอย่างต่ำ และ ควรมี 10-15 บท

1. การเขียนเป็นประโยคในภาษาไทย ต้องเขียนประโยคที่เป็นผู้กระทำหรือกรรตุวาจก คือ กริยาที่บอกว่าประธานเป็นผู้กระทำ ภาษาไทยไม่มีประโยคที่ประธานเป็นผู้ถูกกระทำ คือ นิยม active voice มากกว่า passive voice หรือยกเอาผู้ถูกกระทำเป็นประธาน หรือการเขียนที่เป็น กรรตุวาจกจะสั้นกว่าประโยคที่เป็นกรรมวาจก

\*\*\* passive voice จะเน้นที่ประธาน เช่น ตำรวจถูกผู้ร้ายยิงตาย ไม่ควรพูด ที่ดินผืนนี้ถูกพัฒนาโดยบริษัท

1. การแปลคำเฉพาะหรือคำวิชาการหรือ Technical term เมื่อแปลอย่างไรก็ใช้คำแปลเดียวกันนั้นตลอดทั้งเล่ม
2. การใช้คำเขียนเป็นภาษาไทย แล้วมีวงเล็บเป็นภาษาอังกฤษ ควรใช้เฉพาะคำที่เป็นคำเฉพาะหรือเป็นคำวิชาการเท่านั้น การวงเล็บเป็นภาษาอังกฤษควรวงเล็บครั้งเดียวพอ หรือหากนาน ๆ ใช้หนหนึ่งจะวงเล็บอีกก็ได้ เช่น วงเล็บในบทที่ 1 และไม่เคยใช้อีกเลย จนบทที่ 10 ใช้อีกวงเล็บก็ได้)

\*\* แต่ละบท ต้องแปลเหมือนกัน

1. การแยกเป็นหัวข้อหรือหัวเรื่อง ผู้เขียนต้องมีหลักแยก ไม่ควรแบ่งย่อย เกินไปจนสับสน โดยเฉพาะผู้เขียนที่นิยมใช้หัวข้อเป็นตัวเลข หากเป็นไปได้ไม่ควรเกินกว่า 3 ตัวเลข
2. เนื้อหาแต่ละบทควรมีความสมดุลกัน ไม่มากไม่น้อย เกินไปในแต่ละบท แต่ทั้งนี้ขึ้นกับเนื้อหา
3. การใช้ภาพประกอบควรได้รับอนุญาตหรืออ้างอิงแหล่งที่มา

หัวข้อให้ ใช้คำว่าแนวคิดของ ไม่ใช่เป็น ความหมายของบัญชี ….

ควรมีตัวอย่างการวิเคราะห์และสังเคราะห์ ขยายความ

เมื่อสรุปให้เขียนโดยการขยายเรียกการวิเคราะห์สังเคราะห์

ชื่อหนังสือกับชื่อหัวข้อ ไม่ควรเหมือนกัน